





































Daniel Cardona i Civit, amb el pseudònim «Vibrant», relata 
les seves memòries acabada la Dictadura de Primo de 
Rivera. Hi parla del seu exili a França, de la seva 
col·laboració amb Francesc Macià, dels fets de Prats de 
Molló, de falses acusacions, de cartes amb gent exiliada, etc. 

Si algú creu que aquest llibre pot ésser un 
«Anatole France en Pantoufles», va 
equivocat. Considerem el llibre una mica 
més alt que la batalla violenta de cada 
dia. I la Pàtria, més alta que totes les 
incidències, per vergonyoses que siguin. 
Aquest llibre és la veritat. Només pretén 
ésser que la veritat. I que aquesta veritat 
ens serveixi per al demà. 



Aquest llibre no l'ha inspirat l'odi contra 
ningú. És un plany. Voldríem que les 
noves generacions nacionalistes 
s'aprofitessin d'una dolorosa experiència. 
Freturem una nova Pàtria, que cal que 
recomencem nosaltres mateixos. 



PREFACI 


Uiuro al públic aquestes pàgines inspirat per un sagrat 
deure patriòtic. Ço que llegireu ací no és escrit per liquidar 
cap mena de deute personal, ni pol despit d'una vanaglòria 
cobejada, enduta per la fatalitat a la deriva. No he pretès 
mai ésser altra cosa que un soldat ignorat de la llibertat de 
la meva Pàtria. Si he guerrejat sovint, malgrat meu, amb ei 
germà ofuscat o fins amb aquell que, conscient o no, ha 
vorejat la traïció, no ho he fet per nfmies facècies personals, 
jo m'he batut per Catalunya. Un patriota no ha de tenir 
altres enemics que els enemics de la llibertat de la seva 
terra. 

Aquestes pàgines volen ésser una vindicació. La 
vindicació d'una noble i única temptativa encaminada a 
crear una organització deslliuradora que hauria estat una 
esperança per la Pàtria. 

Aquests dies s'ha escrit quelcom, i amb aires 
sensacionals, sobre l'actuació d'Estat Català durant la 
dictadura militar que patí Catalunya. Aquests llibres que 
s'han publicat, l'un degut a Xavier Sanahuja —narració de 
crítica i fragmentària— i l'altre, tot just recent, dels senyors 
Casals i Arrufat —narració també incompleta i adés d'un 
derrotisme desesperador i corrosiu que pot fer un mai 
incalculable a la nostra joventut catalanista— m'han decidit 
a accedir ais precs de patriotes amics, que ja de temps 
m'han vingut demanant que fes un llibre de memòries, com 



a testimoni que jo vaig ésser, de moitíssims fets, durant 
i'època de repressió cataianista dei 1923 ai 1929. 

Crec que no tot és podrit a Dinamarca. Estat Cataià ha 
estat una flor que s'ha pansit abans d'hora. Dintre la seva 
cleda hi hagué de tot. Hi florí el sacrifici més pur i 
desinteressat i hi granà l'herba dolenta. La tragèdia ha 
consistit en què el pastor ha esdevingut l'ovella esgarriada. 
Cal haver anat al seu costat, il·luminat per aquella fe 
pregona i inacabable, cal haver seguit aquells camins, pels 
quals el sentit de la més santa de les responsabilitats us fan 
el cor petit i us acovardeixen, per a compendre amb quin 
dolor avui hem d'escriure aquestes paraules. 

Realment, Catalunya és dissortada. 

Si anys a venir, una ànima patriòtica cerca en la història 
els fets contemporanis, tremirà davant la terrible tragèdia. 
Si avui algú encara somriu davant les meves paraules, 
cregueu que llavors sols els aibats podran somriure. 

Jo no sé si ço que vaig a escriure serà una biografia de 
fets i actuacions, o una narració romàntica seminovel·lesca. 
Potser hi haurà de tot. Però colorida de blau o de vermell, jo 
us responc de la seva veracitat. Callo algunes coses i alguns 
noms, perquè si algú es creu, sense voler creure-s'ho, que ja 
som lliures, va molt equivocat i pot fer un dany irreparable a 
molts homes i a moltes actuacions futures. Algú ho ha fet 
així, bo i pretenent ensems donar lliçons de ferotge 
conspirador als conspiradors per força o per deure. 

La lluita nacional, a Catalunya, no s'ha acabat. Estem 
com estàvem. Si algú ho dubta, que llegeixi la darrera part 
d'aquest llibre, que, com la primera, és escrita sense 
pretensions. 

Catalunya viu aquella terrible i perdurable agonia, 
talment l'agonia de Crist de què ens parla Pascal. 

Els idealistes obscurs, els abnegats anònims, la senten 
tremir al fons de l'ànima. Els caragirats, els aprofltadors, la 



senten com un corc en la seca consciència. Eis uns per fe, i 
eis altres per disculpa, fan camí, tot esguardant un mateix 
Estel. Els ulls ja són lassos de mirar la fanguera immensa, 
interminable. 

Escric aquestes ratlles quan els pàmpols de les vinyes es 
tornen color de vi, i les fulles dels arbres primerencs cauen 
lentament per l'espai. Som a la tardor. Som a l'època en què 
les ànimes deixen els corriols clars i encarenats, i baixen a 
recolllr-se en la penombra. Deixeu-me que us digui, lectors 
amics, com ens convé aquest recolliment. D'ell en sortirà, 
no ho dubteu, l'anhel de la redempció futura. En sortirà més 
purificat i amb una força Insospitada, que el durà a la 
victòria futura. 


Novembre de 1933. 



«La parole, qui trop souvent n'est qu'un mot pour l'homme d'haute 
politique, devient un fait terrible pour l'homme d'armes; ce que l'un 
dit légèrement ou avec perfídie, l'autre l'écrit sur la poussière avec 
son sang, et c'est pour celà qu'il est honoré de tous, par dessus 
tous, et que beaucoup doivent baiser les yeux devant lui». 

ALFRED DE VIGNY 
{«Servitude et grandeur militaires»). 



Una reunió de catalanistes 


Per l'any 1915, quan ja el senyor Macià havia participat en 
algun acte del catalanisme, que per a millor significar-lo 
anomenarem històric, se celebraren unes reunions a casa del 
senyor Folguera i Duran, al domicili que llavors l'il·lustre 
patrici tenia al carrer de les Corts, i en aquestes reunions es 
parlà llargament de l'organització d'un partit integralment 
nacionalista que anés a la política electoral. Aquest partit 
marxaria paral·lelament a la tasca apolítica de la «Unió 
Catalanista», i una de les figures més visibles havia d'ésser 
el senyor Macià. En aquesta reunió o reunions, hi assistiren 
el doctor Martí i Julià, Folguera i Duran, Josep M.^ Roca, amb 
algun altre element destacat de la «Unió», que, després del 
llarguíssim temps transcorregut, avui no recordo la 
informació o el relat que d'aquesta reunió em féu el 
malaguanyat escriptor i patriota En Joaquim Folguera. El 
senyor Macià assistí a aquesta reunió o reunions —no ho 
recordo bé—, i el resultat de les mateixes fou el de desistir 
de la idea en projecte. Segons tinc entès, i en això la 
memòria la servo ben clara, és que no fou possible posar-se 
d'acord amb el senyor Macià. El doctor Martí crec que fou un 
dels que hi discrepà més. 

Anys després, en sortir d'un d'aquells flamejants mítings 
patriòtics al Centre Autonomista de Dependents del Comerç 
i de la Indústria, el senyor Folguera i Duran, davant unes 
candoroses exacerbacions del meu macianisme, em féu 



avinent, àdhuc amb certa acritud, que el senyor Macià era 
un infant, que calia ésser ben dur per la mà. No sé per qui, 
que del grup s'aixecà la veu, fou dit que «Macià era un 
militar espanyol i que de cap manera no podia sentir el 
nostre catalanisme violent i radical». Jo vaig defensar En 
Macià. Vaig defensar-lo amb tots els respectes envers el 
judici del patriota d'anys, que per a mi significava la 
persona del senyor Folguera i Duran. Jo veia en Macià un 
catalanisme romàntic i amb caires revolucionaris. Vaig sentir 
dintre meu palpitar l'heretgia. Aquells homes que jo tant 
venerava i que els tenia com els apòstols i mestres del 
catalanisme, em donaren la sensació, en aquells moments, 
d'unes figures de retaule, enfosquides pel temps i 
emmarcades amb aquell or vell que ja no llu. El meu esperit 
massa jove dubtà d'aquells homes de la vella i gloriosa 
«Unió Catalanista», que fins llavors eren per a mi ço que per 
als estudiants de teologia poden significar Sant Agustí, Sant 
Tomàs i Sant Bonaventura. 

Quantes vegades, i principalment en hores amargues, he 
recordat les paraules de Folguera i Duran: «Vós sou massa 
jove encara, i us manca l'experiència!». En Folguera m'ho 
deia, parlant de Macià. 

Ja em va arribar, l'experiència. I ha estat terrible. No per a 
mi, sinó per la Pàtria, per la qual n'hem hagut de deplorar 
les conseqüències. Les paradoxes de la vida, en aquests 
últims temps, feren que jo, que m'anava apartant de Macià, 
veiés com el senyor Folguera i Duran s'hi anava acostant. Ell 
sabrà el per què d'aquesta patriòtica aproximació. La meva 
escolàstica catalanista em fa seguir creient en Sant Tomàs, 
Sant Agustí i Sant Bonaventura. 



L'enterrament de Guimerà 


Pel juliol del 1924, els Escamots havien crescut 
considerablement. L'existència de la nostra organització era 
sabuda de tots els catalanistes. La vigília de l'enterrament 
del gran poeta nacional nostre, estàvem reunits per 
deliberar ço que calia fer. Si no recordo malament, la reunió 
se celebrà al segon o tercer pis de l'Ateneu Barcelonès. Hi 
havia En Pagès, algú altre d'Estat Català, que no recordo, i 
Magí Sandiumenge i Batista Roca. Ja deliberàvem, quan 
aparegué Ventura Gassol. Les seves paraules eren 
inflamades. Segons ell, calia fer alguna cosa l'endemà. Jo 
vaig dir que l'organització dels Escamots, tot anant molt bé, 
era incipient i que dubtava de si podia anar ja a una acció 
violenta que comprometés el treball que es feia 
d'organització. Gassol i Sandiumenge insistiren. Perquè no 
s'atribuís a covardia, els caps d'Estat Català acceptàrem 
l'execució d'un fet, reservant-nos el pla i el moment. En 
efecte, aquell mateix vespre acordàrem que, si en sortir el 
fèretre de Guimerà amb la bandera catalana, aquesta era 
treta per la policia, es faria foc contra la presidència del dol, 
que se'ns havia assegurat que seria composta per l'element 
oficial. 

A les tres de la tarda, el lloc social del carrer de Sant 
Honorat estava ple de joves i no joves. Hi havia entusiasme. 
Resultava, però, que a molts se'ls donaren pistoles no sabent 
encara el seu maneig. Per dos cops, petaren dos trets, dintre 



el pis, de pistoles que s'havien disparat. Passàrem moments 
d'angúnia, preveient la responsabilitat enorme que anàvem 
a contraure. Però s'havia donat paraula, i calia complir-la. 
Com tot preparant-nos, passava l'hora, i l'enterrament devia 
sortir ben aviat, es donà l'ordre d'apostar-se a banda i banda 
de l'entrada de la basílica del Pi. 

Una gentada immensa ocupava les dues placetes que 
rodegen l'Església. Amb molts treballs poguérem arribar 
quasi a les parets. A dintre, era impossible passar-hi. 
Formàvem dos grups dels més escollits, i es donà l'ordre als 
altres de secundar-nos. Al primer grup, hi anava En Pagès, 
En Palau i altres que no recordo. Al nostre grup, hi anava En 
Perelló, i molts dels de l'assumpte de Garraf, probablement 
En Badia, En Milà, de Sant Just, i jo. 

El fèretre sortí del carrer de Petritxol; hi havia un silenci 
imponent. No duia la bandera catalana, i res no feia 
preveure que hi havia estat posada, i treta després. El nostre 
primer objectiu fallava... 

La presidència del dol venia al darrera: Aldavert, Soler i 
Pla, Ballester, etc. La segona part fallava també. Ens 
replegàrem i prenguérem l'acord de seguir l'enterrament. Al 
primer incident i a la primera càrrega de la policia, hi seríem 
nosaltres. L'enterrament arribà a les Drassanes, i res no 
passà. 

Seguírem a peu el camí del cementiri. Parelles de guàrdia 
civil d'a peu i d'a cavall, situades a cada quaranta metres, 
guardaven l'ordre. Anàvem tan cecs, que a alguns de 
nosaltres els sortia de l'infern de l'americana el canó de la 
Parabellum, i les butxaques ens feien un soroll de metall de 
mil diables, dels cartutxos que hi portàvem. No passà res, 
però. 

Al cementiri, s'iniciaren uns «Segadors». Dalt d'una altra 
avinguda hi havia un escamot de guàrdies civils. «Ara hi 
serem!» —pensàrem tots—. Decidits, ens traguérem les 



pistoles, bo i considerant la cosa inevitable. «Els Segadors» 
seguien arreu com allí, com una absolta. La guàrdia civil 
restà impassible. 

Covards?... 

Heu pensat la horrible tragèdia que hauria ocorregut, 
matant-nos nosaltres mateixos? Ens sembla que pensar 
clarament això i anar endavant, és alguna cosa. Els d'«Acció 
Catalana», aquella nit rigueren. 



Ha mort un patriota! 


Un dels patriotes que jo em vaig permetre d'indicar al 
senyor Macià perquè fos a París, fos a Barcelona, compartís 
la responsabilitat d'aquells moments, fou Rossell i Vilar. 
Abans d'haver de marxar eixiliat, jo havia tingut amb ell 
llargues converses en el seu despatx de professor de l'Escola 
d'Agricultura de Can Batlló. Jo el posava al corrent de 
l'organització dels Escamots i de la seva marxa ascendent. 
Rossell i Vilar era un d'aquells homes que, conjuntament 
amb altres —que persisteixo a callar-ne els noms perquè 
encara poden ésser necessaris—, formaven el guiatge 
orientador d'Estat Català, sense compromisos. La seva visió 
de la situació i dels camins a emprendre en aquella època, jo 
la jutjava clarivident. El seu patriotisme jo el feia capaç 
d'arribar a qualsevol sacrifici. Diverses vegades havíem 
parlat de procediments tàctics. 

—Aquella Serra del Cadí!... Necessitaríem una dotzena de 
muls de bast... 

—Està bé —li deia jo—; treballem per a arribar-hi. 

Els ulls de Rossell i Vilar eren una mica blaus, i a cops us 
semblava que miraven molt lluny. Quan parlàvem 
d'aquestes coses, jo també entreveia Rossell Vilar, amb la 
seva barba ferotge, muntat sobre un mul i comanant un 
centenar de patriotes per aquelles serralades del Cadí, que, 
segons ell, tan bones condicions tàctiques tenien. 



Totes aquestes sensacions d'En Rossell i Vilar, que jo 
guardava en el meu esperit, foren les que determinaren 
incloure'l en aquella tan honorable candidatura. 

Mentre l'Ernest Dalmau feia els preparatius per a anar a 
Barcelona, jo vaig deixar París i vaig anar tot seguit a 
Perpinyà; des d'allí vaig escriure, per procediments no 
corrents, a tres de persones de les indicades per mi al senyor 
Macià, capaces de constituir el Comitè diguem-ne Suprem 
de la revolta nacional: Folguera i Duran, Soler i Pla i Rossell i 
Vilar. A aquest li vaig escriure fent-li avinent la urgència, la 
gravetat, la importància de l'assumpte. Sabent el seu 
distanciament irreconciliable amb Macià, li vaig afegir que 
l'hora la jutjava de gran responsabilitat i que l'interès de la 
causa estava per damunt l'anècdota, i que si dubtava de la 
cosa, vingués a París, on se'n faria completament càrrec. 

Rossell i Vilar, pel que es veu, ja no somiava llavors amb 
les Serres del Cadí. No recordo si em va respondre o no. La 
seva carta, en cas que m'hagués respost, m'ha desaparegut, 
com altres moltíssims papers. L'únic que ha restat de tot 
això, és que Rossell i Vilar, malgrat la meva carta que va 
rebre i l'encàrrec especial i costós de l'Ernest Dalmau, no 
comparegué ni a Perpinyà ni a París. 

La Serra del Cadí espera encara el seu candidat heroi. No 
obstant, el senyor Macià, en les passades eleccions de 
diputats a la Generalitat trobà un candidat sense gaires 
dificultats. L'antimacianista fins a l'exacerbació durant la 
dictadura, es convertí en el més dòcil dels macianistes. Donà 
una conferència, a «Palestra», en resposta a la conferència 
fulminant de Massó i Llorens. Rossell i Vilar titulà la seva 
conferència: «Perquè jo sóc macianista». 

Efectivament, el desertor de la Serra del Cadí, primer com 
alt empleat en una de les seccions de la Generalitat, i més 
tard, com a diputat, tenia una gran deferència tota 
cortesana per Macià: 



—Tingui la bondat, passi, senyor President! Senyor 
President, si vostè m'ho permet?, etc. 

Així, de «senyor President» per ací i per allà i vinclant 
sovint reverenciosament l'esquena, s'anà forjant el tremp 
incontrastable d'aquest terrible patriota. 

Moltes vegades m'ha semblat impossible que un home 
que qualificava Macià amb uns termes d'una cruesa que els 
fan impublicables, acabés la seva vida conjuntament amb 
ell i en el més dolç col·loqui. 

Ara ja, passada l'adversitat i quan feia molts dies que jo 
no havia vist ni tenia cap interès de veure en Rossell i Vilar, 
vaig trobar-me un matí, tot desplegant «La Publicitat»: «Ha 
mort un patriota». No sé per què la sang em pujà al cap 
d'una remolinada. Decididament, vaig pensar, la gent de 
bona fe som aquells fills de mala mare, que Rossell deia de 
Macià! 



Va morir un patriota 


Adolescents encara, catalanistes de la primera volada, en 
aquella època clàssica de «Segadors» per la Rambla i 
«càrregues» corresponents de la policia, fou quan 
coneguérem el patriota Jaume Arqué i Clapés. La nostra 
coneixença primera fou d'un patriotisme exemplar. 

Ens trobàvem al despatx d'una casa comercial 
barcelonina d'importància i oírem la conversa d'un dels 
apoderats amb Jaume Arqué. Es tractava de vendre uns 
quaderns d'una Geografia de Catalunya, de Carreres Candi. 
En la venda d'aquests quaderns, Jaume Arqué hi tenia «DOS 
CÈNTIMS» de benefici per a la seva Escola NACIONAL 
Catalana, de la Baixada de Santa Eulàlia. Els quaderns foren 
adquirits, i la casa, potser per commiseració, s'avingué a 
què l'Arqué els hi «passés» cada quinzena. 

Catalanista radical, Jaume Arqué tingué una polèmica 
molt edificant amb els apoderats regionalistes d'aquella 
casa comercial. 

Sortí, amb els plecs de Geografia sota el braç i una mica 
cap cot. Darrera d'ell, esclatà una riallada sorollosa. 

Jo vaig sentir una gran indignació. No sé per què, jo 
adolescent tot just, vaig pressentir que la pitjor cadena que 
ens lligava als catalans, era la que es fabricava a casa 
nostra. Vaig pressentir que jo, com a catalanista, hauria de 
lluitar ensems que amb els castellans, amb la gent de la 
meva terra. 



Més tard convisquérem en diverses actuacions 
catalanistes amb Jaume Arqué. Un dia, a r«Associació 
Nacionalista Catalana» de la Baixada del Caçador —refugi 
dels agrupaments de la «Unió Catalanista» en plena 
«débàcle»—, el retrobàrem. 

Jaume Arqué vivia llavors a Bellcaire d'Urgell on, després 
d'haver de plegar la seva «Escola NACIONAL Catalana» de 
Barcelona —d'aquella Barcelona que guanyava eleccions 
«catalanistes»—, anà a establir una Escola Catalana, 
patrocinada per elements «nacionalistes» que més tard li 
feren la vida impossible, perquè aquell patriota no es 
doblegà a la seva política de comarca, lligada amb els 
elements caciquistes dels més vell espanyolisme. La vida de 
Jaume Arqué fou llavors una tragèdia. Hi hauria feina per 
tota una novel·la. Els pares li anaren traient els fills de la 
seva Escola, el senyor rector condemnà a totes les penes 
divines i humanes aquelles noietes que a l'Escola de l'Arqué 
hi aprenien la Història de Catalunya i anaven el diumenge 
missa amb el caputxó posat. El pobre Arqué, màrtir dels 
espanyols i dels catalans, passà un hivern terrible. 

«Figureu-vos —em deia amb llàgrimes als ull— que per 
escalfar-me he hagut de cremar la col·lecció de 
Renaixement\». 

Durant la dictadura, Jaume Arqué anava a casa dels bons 
catalanistes a cobrar els donatius que es feien per a 
propaganda i organització. 

Un dia a Perpinyà vaig rebre una carta endolada. Era del 
seu fill que em relatava la mort del pare. 

Un amic ens va explicar, més tard, la mort de Jaume 
Arqué. Mancat de recursos, comptant solament amb l'ajuda 
econòmica d'amics catalanistes, el vell Arqué caigué malalt 
en un reduït piset barceloní. Conegué que la seva hora 
s'atansava. I quan ja l'agonia apareixia, tingué força encara 
per a incorporar-se un xic. Guaità els amics que el rodejaven 



i, dirigint-se a En Ballester, exclamà «La Bandera!... La 
Bandera!...». I va finar. 

La Bandera, que tants han vilipendiat i traït, ell la 
honorava en el seu darrer moment de patriota miseriós, 
obscur i anònim. Aquella Bandera embolcallà el cos del 
patriota. Era tota la seva ambició de catalanista! 



Fira de Toulouse 


Primavera del 1924. Els lilàs floreixen i les mimoses 
groguegen pels jardins de Toulouse. Les noies somriuen amb 
els seus llavions pintats d'escarlata. 

«Acció Catalana» ha arribat, dignament representada, a 
la capital del Carona. Nicolau d'Olwer, Massó i Llorens, 
Rovira i Virgili, entre altres... Macià espera, impacient, a 
l'Hotel. 

Es tracta de canviar impressions i acordar si és possible 
un front únic català. La gent de Catalunya ho demana. La 
tendència catalanista deriva vers el radicalisme. Aquest 
Macià pot arribar a representar un gran paper popular... Qui 
sap! «Acció Catalana» es decideix a entrevistar-se amb 
Macià. La conversa es descabdella harmònica. La 
coincidència és idèntica: Catalunya no té altre camí que el 
camí de l'acció directa, acompanyat d'una eficaç intervenció 
a Ginebra. «Acció Catalana» ja es cuidarà d'aquest aspecte. 
Renuncia a ésser tropa de xoc. De totes maneres, no deixa 
d'ésser perillós jugar a revolucionaris... Macià entra de ple a 
l'assumpte: Cal constituir-se immediatament en govern 
provisional. Cal anar a constituir la República Catalana. Ell 
serà el President. «Acció Catalana» pot començar a repartir- 
se els ministeris... El front únic, demanat, serà això: 
República Catalana, En aquest punt les coincidències es 
desinflen, Rovira i Virgili, encara que sord, ho ha sentit molt 
net, això de la República Catalana. Potser massa enllà... A 



Ginebra hi ha molt a fer. La Internacionalització del nostre 
plet és una qüestió urgent i inajornable. El món no s'ha 
assabentat encara que Catalunya existís, i per tal que ho 
sàpiga, cal anar a Ginebra, es repeteix. 

—Bé —diu el senyor Macià—, però quedem queda 
constituït el Govern de la República Catalana... 

—Ja en parlarem en reunions, senyor Macià. 

El senyor Macià s'exaspera. Els directius d'«Acció 
Catalana» surten de la reunió. El senyor Macià els ha donat 
un argument, que ells no trobaven, per a defugir l'alt honor 
de posar la llibertat en perill en benefici de la Pàtria. 

En sortir, s'embadaleixen amb els lilàs florits, amb les 
mimoses groguenques, amb els llavions pintats... Un 
«carrousei» gira entorn d'un orgue que toca una melodia de 
circ, les noies xisclen, fa un ventet suau i càlid... Que és 
bella la vida! El senyor Rovira i Virgili sent la inspiració 
federal vibrar-li a les entranyes... 

—No farem res, amb aquest home: és un ximple... 

El senyor Rovira i Virgili compra una trompeta a una 
parada de fira propera i es posa a tocar, amb una alegria 
parvular. 

—M'assajo per a l'exèrcit de Macià!... 

El capità Lasarte i el jutge Fernàndez Valdés no 
pronunciaren mai cap paraula que, com aquesta, esqueixés i 
fes sagnar l'ànima dels patriotes. El «carrousei» de Toulouse 
encara giravolta. 



El «Bureau» de la rue Richelieu 


Quan, per l'agost del 1924, arribàrem, fugitius, a París, ens 
dirigírem tot seguit a l'oficina de «Estat Català» de la Rue 
Richelieu, prop de la Redacció de «Le Journal». Allà 
s'estaven, part del matí i part de la tarda, l'Ernest Dalmau, 
de Girona, i el senyor Bordes de la Cuesta, que hagué 
d'exiliar-se, després d'una estada a la presó de Figueres per 
un assumpte, segons tinc entès, que ara, en ple règim 
republicà, ha quedat definitivament clos, amb la denegació 
d'un suplicatori de la Cambra espanyola. 

El senyor Bordes de la Cuesta rebia les cartes del senyor 
Macià, que llavors estiuejava al departament del Var, i li 
contestava amb notícies, caçades al vol, d'algun català de 
passada a París. Dalmau arxivava aquestes lletres, i alguna 
que altra vinguda d'Amèrica, i anava a cobrar els xecs que 
els bons patriotes de ultramar enviaven al senyor Macià. 
Aquestes quantitats eren solament per anar tirant. 

El «bureau», demés d'aquestes dues persones, el 
constituïen una màquina d'escriure i dues taules. Un mapa 
de Catalunya restava enganxat amb xinxetes a la paret. El 
«bureau» era instal·lat en un quart pis, on es podien 
comptar fins a mitja dozena de despatxos. La impressió 
dolorosa no era aquesta del lloc humil. Era que tot restava 
en una calma desoladora. No es feia res. Cap al tard, hi 
venien En Rafel Ramis, caixer de la Banca de Catalunya, 
empleu que perdé com a conseqüència de l'intent de Prats 



de Molló; En Carner Ribalta i algun que altre compatriota. 
Els dies passaven en una inacció esborronadora. Un dia, 
mentre jo guaitava pensativament el cel gris de París, i 
Dalmau fumava «marylands» un darrera l'altre, i Bordes 
s'assabentava de l'«lntransigeant» ratlla per ratlla, la porta 
s'obrí d'una revolada i aparegué Larranaga, el delegat basc 
a París que mai no era a París. Hauríeu dit que tota l'oficina 
vibrà en un moment. Vaig esguardar-lo com aquell que 
contempla un raig de llum en la fosca. 

—iQué se ha ce? 

—Pues ya lo ve usted... 

Sortirem a passejar pels jardins de les Tulleries. 

—iQué le pa sa a usted? i Està usted tris te! 

—Creo que sí. Voy a contagiarme del «spleep» de París. 
Hace poco que he llegado, y encuentro a faltar el pino y el 
algarrobo. Somos mediocres, los catalanes. 

—Así ino se hace nada? 

—Nada. 

—Y el senor Macià, ino les dice qué hay que hacer? 

—Absolutamente nada. 

—Pues eso no puede seguir así 

—Bueno, pero, iquién se atreve a emprender trabajos, 
por encima de Macià? 

—Pues se trabaja, y luego se le con ven ce y se le hace 
comprender. A usted le tiene gran afecto y mucha 
consideración. 

—iQué hay que hacer? 

—Pues que en Cataluna y en Euzkadi se les entregue la 
organización desde aquí 

L'endemà En Dalmau comprà, amb els nostres diners, una 
impremta de mà, cartolines i tinta, i Gaztanaga, Dalmau i jo 
començàrem a imprimir uns juraments per cada afiliat. Així 
que els anàvem imprimint, en fèiem paquets i els enviàvem. 
Els Escamots de Barcelona en reberen, i setmanes després. 



que no sabien res de res i ningú no els deia ço que calia fer, 
tinguérem la impressió que es treballava. 

Al cap d'una setmana, vingué una carta del senyor Macià, 
dirigida al senyor Bordes de Cuesta, en la qual manifestava 
que suspenguéssim immediatament aquella feina. 

Així passaren unes setmanes en la letargia del principi. 

Va arribar l'Onze de Setembre, i vaig decidir que el 
«bureau» el commemorés a la seva manera. Vaig comprar 
una glassa negra i dos ramells de flors. Vaig anar al 
«bureau», de bon matí, i vaig col·locar la bandera estelada 
—que era desada en un calaix— en un pany de paret; vaig 
intercalar-hi la glassa negra i vaig posar-hi a cada costat un 
ramell. En Dalmau, malalt i trist va somriure 
melangiosament. En Bordes de la Cuesta es tocà la barbeta 
amb posat contemplatiu i hi féu també un somriure mig 
irònic, mig sarcàstic. 

Per aquella oficina passaren Angel Pestaha, Eusebi Carbó, 
una comissió de nacionalistes canaris, i Gallàstegui, 
l'estrenu patriota d'Euzkadi. 

Larrahaga i jo decidírem entrar als nostres països, vestits 
de capellà, i perfeccionar les nostres organitzacions 
respectives. 

Érem en vigílies de marxar, quan al «bureau» es rebé una 
carta de Macià, que deia que arribava dintre pocs dies. Jo no 
l'havia vist encara, i vaig decidir esperar-lo. Larrahaga anà a 
Bilbao, assistí a una reunió de nacionalistes a la muntanya; 
foren descoberts per la policia, i Larrahaga s'escapà entre 
les bardisses. En aquesta reunió fou detingut un oficial de 
l'exèrcit «sinn-fein» irlandès. 

Vaig tenir amb el senyor Macià una llarga assentada. Vaig 
explicar-li, amb tots els detalls, els motius pels quals em 
trobava a París. Vaig dir-li que de no ésser jo ja conegudíssim 
de la policia i fitxat, per haver estat dos mesos a la model, 
per una causa d'excitació a la rebel·lió, que jo no hauria 



marxat, car temia que els Escamots restessin sense direcció 
de confiança, puix que Gassol i Magí Sandiumenge, 
patrocinats per Rossell i Vilar, recorrien les contrades 
catalanes, fent en nom de Macià un reclutament. Gassol i 
Sandiumenge eren llavors encara d'«Acció Catalana». 

Vaig fer-li veure la conveniència d'anar jo, amb les 
precaucions del cas, a Barcelona. 

El senyor Macià em pregà que restés a París, car em 
necessitava. Afegí que la nostra situació no era gaire 
optimista, puix no comptàvem amb diners, i els que rebia 
d'Amèrica eren insuficients. En això tenia tota la raó. Vaig 
insinuar-li la necessitat d'enllaçar el «bureau» de París amb 
el Comitè de Barcelona, i ell va insistir que no em mogués. 


El «bureau» de la Rue Richelieu va durar molt de temps. 
Quant a l'oficina de la Rue Choron, s'hi quedà el senyor 
Bordes de la Cuesta, amb la missió de redactar una 
Constitució de Catalunya... 

En aquella època, «Estat Català» tenia una altra oficina 
de treball. I amb aquesta eren tres. 



L'intent d'assalt a les Drassanes 


«Era la misma intentona de Mina, en la frontera, de hace 
próximamente cien anos. El complot revolucionario, al nacer, estaba 
ya vendido. Fracasó en sus dos intentos: en el de Vera y en el de 

Perpinàn y Barcelona». 

PÍO BAROJA, {«La família de Errotacho»). 

«Entendidos con los catalanistas de Perpinàn y de Toulouse, 
marcharon los obreros confidentes a Lyon, y allí, en el Sindicato 
Espano! de! Cours Lafayette, expusieron su intento de hacer una 
entrada en Espana, en unión con los separatistes catalanes del 

"Casal Català"». 

(Obra citada). 

A primers de novembre del 1924, ens trobàvem a Perpinyà 
amb el senyor Macià. Jo dormia a una pensió del Cours 
Palmerole, i el matí d'un diumenge, em desvetllaren uns 
cops a la porta de la meva cambra. Vaig obrir, i aparegué 
l'Artur Coromines, cap dels Escamots de Perpinyà, dient-me 
que el senyor Macià ja estava llevat, i que em volia veure 
urgentment. Vaig vestir-me, i vaig dirigir-me a r«Hotel de 
France», on s'estatjava el senyor Macià. Vaig trobar aquest 
passejant-se inquiet, i amb un diari a les mans, pels 
menjadors de l'Hotel. Va allargar-me el diari i vaig llegir les 
notícies que, a grans titulars, anunciaven l'intent d'assalt a 
la caserna de les Drasanes de Barcelona. 

—Es veu que el complot s'ha tirat endavant —em digué. 



Ni ell ni cap de nosaltres no sabíem res en concret. De 
plans revolucionaris en sentíem cada dia. Què havia passat? 

No trigàrem gaire temps a saber-ho. L'endemà, grups de 
sindicalistes, baixats de Lyon, de París, de Beziers, de 
Toulouse i d'altres llocs industrials i miners de França 
recorrien Perpinyà i atreien les mirades de la gent. A la tarda 
del mateix dia, una comissió de sindicalistes visità el senyor 
Macià. La reunió es tingué a l'habitació principal, en el 
primer pis de l'Hotel. Els sindicalistes demanaren al senyor 
Macià armes. Macià respongué que no en tenia. L'intent era 
passar la frontera i apoderar-se del Castell de Figueres, on, 
segons deien, ja hi tenien algú, amb càrrec, compromès en 
el moviment. El dia abans, a la nit, en arribar a Perpinyà, la 
policia francesa els detingué i s'apoderà de les poques 
armes que portaven. De passada apallissà els més 
refractaris. 

Els reunits amb Macià demostraren que no tenien pla 
preconcebut ni una unitat d'acció. Es parlà molt, l'habitació 
quedà plena de fum dels cigars, i no s'acordà res. Aquella 
gent cercaven un home que els conduís i els orientés. Macià, 
sense antecedents, res no els podia dir. 

L'endemà els grups dels nou arribats augmentaren. La 
comissió de sindicalistes, després d'una reunió tinguda als 
afores de Perpinyà, tornaren a demanar una entrevista amb 
el senyor Macià. Se sabia ja quelcom de Vera del Bidasoa, i 
corria la paraula «traïció». 

Tornaren amb insistència a demanar armes al senyor 
Macià. Dubtaven que aquest els digués la veritat. El senyor 
Macià, amb molta energia, els digué que res no tenia, i que, 
si les tingués, tampoc no les donaria sense saber de què 
anava tot allò. Cap al tard, arribaren a la reunió altres 
individus, que ja decididament afirmaren que el complot 
havia estat traït. Altres ho negaven, s'originà una disputa 
entre ells. 



La desorientació amb què anaven, m'inspirà des 
d'aleshores desconfiança. 

—A veure —vaig dir jo—; el telegrama amb el qual se us 
devia avisar a París, iqui l'havia de rebre? 

—Un company no gens conegut de la policia, i de tota 
confiança. 

—I de Barcelona, qui és que l'havia d'enviar? 

Aquí seguí un silenci. Uns deien un nom, i altre un altre. 
No es pogué aclarir l'assumpte. 

—La meva opinió és que sou víctimes d'un moviment de 
provocació. 

—Bueno —digué un—: provocación o no, /es cuestión de 
ir allà y llarnos a tiros con medio mundo! 

Sortirem cap cots de la reunió. 

—jYyo que he dejado a nnl mujer en el hospital en París! 
—digué un. 

—jYyo sin un Franco en casa, para comprarpan para mis 
hijos! —afegí un altre. 

Aquella nit tingueren una altra reunió al camp i com es 
dividiren els parers, uns travessaren la frontera, i els altres 
es quedaren a Perpinyà. El senyor Macià, un dia després, 
marxà precipitadament a Beziers, per un assumpte que 
s'explica en altre lloc. Jo vaig enviar a Blasco Ibàhez i Carles 
Espià uns telegrames significatius, demanant detalls. Blasco 
contestà recriminant el moviment i ja preveient-hi una 
provocació de la policia. Carles Espià m'escriví ço que 
segueix: 


«Veo que, por fín, se pudo calmar a la gente. 
Afortunadamente, no todos perdimos la serenidad. 
Yo no tendría ninguna duda, de que todo fue 
"preclpltado" por la policia. Los dos ejecutados en 
Barcelona son Inocentes. Con ellos se ha cometido 



un crimen odioso. Los del cuartel de Atarazanas 
eran de! Sindicato Libre. A pesar de que se les 
encontraron bombas, no se les ha sometido a julclo 
sumarísimo. Los de Vera son unos lluminados llenos 
de confusión. Resulta que sólo estos "clncuenta" se 
lanzaron. iDónde estan estos "Impacientes"? 

De acuerdo en que hay gente excelente. Lo son los 
dos ejecutados en Barcelona, i Pobres víctimas! 

De me detalles verídicos, pues Blasco se ocupa del 
asunto. No ha hecho declaraclones públlcas para no 
agravar la situaclón del Goblerno, pero està 
Indignado, y reallza gestiones en el sentido que 
usted debe figurarse. 

Comprendo la Indignaclón de los anarquistas, por 
las declaraclones atribuidas a Blasco; pero cónstele 
que fueron ma! telegrafíadas. Callfícó de criminal el 
que hublese víctimas, no a éstas; lo cua! es todo lo 
contrario. Efectivamente, a Blasco le estan 
molestando ya todos estos dimes y diretes, pues sl 
algulen ha hablado con claridad y serenidad es él; 
pero dice que no quiere ver màs que al enemigo 
que tiene delante, y no se va a pasar el tiempo 
haclendo rectificaclones, etc. Los anarquistas de 
aquí (París) movidos por Soriano hacen una terrible 
campana contra Blasco, aun sablendo que mienten. 
Me alegro que se librase del criminal Intento de 
atentado el senor Macià. Dele un abrazo de ml 
parte. Etc.». 


No és cert, doncs, tal com afirma Baroja en una de les seves 
novel·les, que el moviment fos sindicalista-separatista i que 
Macià hi hagués pres part. En justícia, hem de fer constar 



que Macià en cap moment no intentà acabdillar aquest 
moviment, i mai, per tant, no podia abandonar les seves 
hosts, com gratuïtament així ho afirma l'esmentat escriptor 
basc, però renegat. 


«Indudablemente, el plan era entre anarquista y 
separatista catalàn. El "Casa! Català" de Perpinàn 
tenia una sección seudogimnàstica y hacía 
excursiones con aire de marchas militares por los 
montes hacla la frontera espanola. Los buenos 
tartarines con su jefe, por si acaso, no entraban en 
Espana». 


El «Casal Català» mai no havia pertangut a la nostra 
organització, i l'element separatista se n'allunyà sempre. Els 
tartarins de Macià, o de Catalunya (pel cas Baroja és el 
mateix), no entraren a Espanya per res, però entraren a 
Catalunya sempre que els donà la gana. Una cosa els servi 
de Madrid: la «Topografia» de Giménez Carramza, editada 
per la casa Caro Raccio, editora de les obres de Baroja. Com 
a cosa elemental, era encara una mica servible. Per als 
catalans que no comprenien ben bé el francès, calia preferir¬ 
ia a les de la Llibreria Militar del Boulevard Saint-Germain. 



L'hotel de Flandes de la rue Cujas 


A «La Rotonde», aquest hotel modest i per a estudiants, 
situat al cor del Barri Llatí, tenia el sobrenom d'«Hotel de la 
Revolució espanyola». A la policia francesa li mereixia una 
particular atenció. Hi caiguérem en arribar a París, com 
l'ocell estranger s'atura a una teulada desconeguda. 

Durant el temps que ens hi allotjàrem hi passaren els 
sindicalistes Pestaha i Carbó; Marcel·lí Domingo hi posava 
també durant els seus freqüents viatges a París, per a 
relacionar-se amb els elements que conspiraven contra la 
dictadura. Més tard hi passaren Jaume Balius, Gassol, Joan 
Casanoves; Carles Espià, llavors corresponsal de diversos 
diaris de València i de La Vanguardia, de Barcelona, hi passà 
molts anys. 

En aquella època, Carles Espià era secretari polític de 
Blasco Ibàhez, i d'aquella cambra modesta, plena de llibres i 
de diaris que ocupaven les cadires i els recons de 
l'habitació, en sortí tota l'organització de les conspiracions 
republicanes espanyoles. Espià va ajudar personalment i fou 
el col·laborador més immediat en el famós fullet de Blasco 
Ibàhez, contra la monarquia espanyola. 

El periodista Francesc Madrid va estar-se en aquest hotel 
llargues temporades. 

Vaig tenir ocasió de conèixer-hi diversos espanyols 
liberals que combatien amb tota l'ànima la dictadura: el 
doctor Luna, un home delicat, sensible, atent, que, carregat 



de família, seguia uns estudis científics, a París, amb tota 
mena de penalitats econòmiques. Eduard Ortega i Gasset, 
bonhomiós i gens terrible; Durà, un impressor de València 
que es passava el dia «tirant» fulles clandestines i que féu el 
fullet de Blasco. Tots bona gent, i que, referent a la qüestió 
catalana, estaven conformes a deixar-nos parlar en català, 
exhibir la bandera barrada, ballar sardanes, i fer ús d'una 
«autonomia» suportable amb la unitat espanyola. Tot ço que 
pot donar un espanyol liberal. 

Eren gent honradíssima, i el seu cas ha tingut una certa 
semblança amb la d'alguns dels exiliats catalanistes: La 
República se l'han haguda de contemplar de molt lluny, i 
també han hagut de contemplar com els socialistes, que 
apuntalaven la dictadura monàrquica i militar, n'han estat 
els amos. Aquella gent era una supervivència de «Los 
últimos romànticos», de Baroja. Dintre la seva simplicitat i la 
seva modèstia flamejava un deix inesborrable d'hidalguia 
espanyola. Realment, ningú més que ells no podia aixecar el 
crit de «La Espana con honra», el diari que Unamuno, pare 
espiritual de tots ells, anà a fer a Hendaya amb Ortega i 
Gasset. 

Un dia els vaig contemplar com, emocionats i quasi amb 
llàgrimes als ulls, escoltaven, sota les arbredes del 
Luxemburg, la lectura d'una poesia que Unamuno mateix els 
llegia. Era «Si caigo aquí...»-, una poesia de patriotisme, 
d'enyorança, d'idealisme espanyolíssim, que tots els 
conspiradors espanyols portaven copiada a màquina al fons 
del seu greixós «portefeuille». 

Confesso que l'ésser testimoni d'aquest fet em colpí 
rotundament. Vaig endevinar que, en el fons, aquella gent 
que desitjava la mort i àdhuc l'assassinat de Primo de Rivera 
i de Martínez Anido, res no els separava d'aquests en 
espanyolisme. Ells, espanyols, també sentien, com jo, sota 
aquell cel gris que cobria els pollancres, amb les folles 



grogues que queien suaument en mig de la boira del 
Luxemburg, tot l'enyorament de la seva pàtria. 

Vaig dirigir-me a la nostra oficina de la Rue Richelieu. 
Res! Allí no hi havia escalf ni reconforta ment patriòtic. 
Bordes de la Cuesta estava estudiant la guerra del Marroc 
amb una perseverança digna de millor causa. Queia la tarda, 
i a través de la finestra vaig contemplar aquella taca 
immensa i negra dels terrats i xemeneies de París. 

El cel gris s'enfosquia, s'anaven encenent les bombetes 
elèctriques de les habitacions, i una veu enrogallada de 
dona cantava la darrera cançó de moda, amb un to de 
tragèdia i de desolació... 

—Ha escrit el senyor Macià?... —vaig preguntar. 

—No hi ha res. 

—Res? 

—Com sempre! 

Vaig agafar l'abric i vaig llançar-me escales avall. Plorava 
de ràbia, de desesperació, d'odi contra tot... Si a la policia 
francesa se li hagués acudit seguir-me les petjades aquell 
dia, haguera tingut la seva feina. No sé els carrers per on 
vaig passar; sols recordo que vaig estar caminant dues hores 
seguides. Vaig arribar a l'hotel, extenuat. Em vaig ficar al 
llit, i l'endemà vaig marxar a Perpinyà. 


Un dia Francesc Madrid va presentar-me un nacionalista 
hindú, fill d'un Maharajah de Travencore, recentment arribat 
a París. Naturalment, va allotjar-se ben aviat al nostre hotel 
de la Rue Cujas. Portava l'impermeable esquinçat del 
darrera, però duia altes i significatives recomanacions per a 
personatges del govern i de la política francesa. Vaig 
acompanyar-lo al Ministeri de la Guerra, i recordo el somriure 



del sentinella, davant l'impermeable tot esquinçat de 
l'hindú. 

Lligàrem una gran amistat. La seva fe patriòtica m'era un 
exemple de voluntat i de perseverança. Observava 
escrupolosament els dies que la seva religió li privava de 
menjar carn. 

Va caure malalt, i per tot remei olorava uns pólvors d'un 
perfum finíssim que sempre portava al damunt. Aquells 
pólvors eren extrets d'un arbre de la índia que no en recordo 
ara el nom. Per ell, aquests pólvors tenien qualitats 
miraculoses. Guarien el cos i l'esperit. A mi em feien l'efecte 
d'un brot de romaní de Montserrat o d'una branqueta de 
farigola arrencada d'un bosc de la Creu d'Ordal. Era el record 
de la Pàtria. Era el «Si caigo aquí...» de l'Unamuno. 

Va marxar de París cap Londres, i abans de la seva partida 
em va posar en relació amb un Comitè Pro-Nacionalitats 
oprimides a Berlín, crec a la Rehiand Strasse, 156, on un any 
més tard vaig haver d'anar-hi, per a tractar de quelcom que 
pogués ésser útil a la causa de la nostra llibertat. 

Mr. Tampi —aquest era el seu nom— pertanyia al grup 
nacionalista extrem del nacionalisme hindú, per bé que 
considerava amb gran respecte i fervor les teories de 
Gandhi. 


Un matí arribàrem a París, procedents de Perpinyà, amb un 
company de Solsona que Macià havia demanat amb gran 
urgència. Vaig preferir seguir —a ulls d'algú que li pogués 
interessar— la vida normal. Anàrem a l'Hotel de la Rue 
Cujas, ens rentàrem, i marxàrem tot seguit a trobar el senyor 
Macià. Havent dinat, en arribar a l'Hotel, trobàrem Carles 
Espià. Aquest ens digué: 



—Ya sabia que habían llegado ustedes. ^Han dejado sus 
maletas cerradas? 

—No. 

—Mejor Le advierto que minutos después que ustedes 
han salido del Hotel, ha venido la policia y ha registrado sus 
maletas. i Lleva ban algo, algún documento? 

—Cartas de família. 

—Bueno, pues; ya lo sabe. Vayan ustedes con cuidado. 



Una assemblea a Lyon 


A darrers de 1924 se celebrà a Lyon una reunió a r«Hotel 
Therminus». 

Es tractava d'organitzar el moviment revolucionari 
espanyol, amb un ample front que comprengués elements 
sindicalistes i separatistes. 

De Barcelona hi anaren, per «E. C.», els senyors Alsina i el 
doctor Soler i Damians. Per «Acció Catalana», hi assistí el 
senyor Nicolau d'Olwer; i el senyor Massó i Llorens se 
n'excusà per telegrama. També hi assistiren Marcel·lí 
Domingo i Eusebi Carbó, aquest darrer en representació de 
la C. G. del T. 

La reunió durà de les cinc de la tarda a les vuit del 
vespre, i de les dues del mateix dia a les cinc del matí. 
Fumàrem moltes «cigarrettes», i l'eloqüència fou 
abundantíssima. Començà la reunió exposant cadascú les 
coincidències d'anar contra la dictadura. 

El senyor Marcel·lí Domingo exposà l'ajut que al 
moviment donava el senyor Echevarrieta, de Bilbao, ajut en 
material, transport i diners. Que el moviment havia d'ésser 
republicà federal, concedint llibertat d'actuació als elements 
separatistes i sindicalistes, si bé sumant-la al moviment de 
conjunt. 

En aquesta reunió el senyor Macià manifestà als reunits 
que ell ja posseïa armes, si bé no en la quantitat necessària. 
(Cal exposar que cap dels elements significats d'Estat Català 



no tenia el mínim coneixement d'aquesta existència tan 
preciosa). Com en la reunió es divagà molt i les hores 
passaven, s'acordà tenir-ne una altra a Sete, per a començar 
d'una manera definitiva l'organització del moviment. 

Alguns dels elements que hi devien prendre part, devien 
anar-hi en vaixell. 

El senyor Domingo devia prevenir per telegrama al 
senyor Macià o al senyor Carbó la possibilitat o no de la seva 
assistència. 

A les vigílies de la reunió els senyors Macià i Carbó ja 
deambulaven per Sete. 

Per no perdre el costum es prengueren molts «cafè- 
creme» al «Glacier», alternat amb alguna passejadeta cap al 
«Phare Saint Louis». 

Passaren dos dies, i del senyor Domingo i altres 
concurrents no se'n rebia cap notícia. 

Macià, al «Grand-Hotel», es passejava tot nerviós i 
guaitava l'aigua quieta dels canals, per si li aclarissin 
l'enigma. 

Llavors el senyor Macià començà a predir que Marcel·lí 
Domingo no hi assistiria. 

Tantes vegades ho repetí, que Carbó li digué: 

—Encara em farà creure que vostè ja ho sap que no 
vindrà! 

—Es que ja el conec massa!... 

—Així estan en paus. Ell diu que també ja el coneix a 
vostè... 

L'endemà es rebé el telegrama convingut de Domingo 
senyalant l'hora d'arribada del tren. Efectivament, Macià i 
Carbó es cansaren de passejar-se per l'andana de l'estació, i 
el senyor Domingo no arribà. Al vespre es rebé un altre 
telegrama de Carles Espià dient que ell n'havia rebut un de 
Marcel·lí Domingo pregant-li que l'excusés, car no podia 
assistir a la reunió. 



Aquesta conspiració va quedar enlaire i no se'n parlà 
més. 



Saint Sulpice 


A primers d'octubre del 1924, uns encàrrecs especials ens 
portaren a celebrar una visita al doctor Lluís Carreres, el 
distingit clergue catalanista exiliat llavors a París, en virtut 
de la persecució que la dictadura feia sofrir als catalanistes 
sabadellencs. A Sabadell la dictadura féu tancar l'Acadèmia 
Catòlica, per considerar-la fogar separatista. Es tancà també 
el «Casal Català», llar pairal del catalanisme de la Comarca 
del Vallès: aquest nom ens recorda un grapat de patriotes 
que influïren en els primers temps de la nostra Renaixença i 
en els primers passos del catalanisme. 

En 1923, la popularitat i el prestigi de Mossèn Carreres a 
Sabadell era sorprenent. La seva paraula, el seu gest, el seu 
consell, el seu patriotisme, entrava a totes les llars, i influïa 
en tots els cercles socials. 

Al doctor Carreres, la Dictadura militar no el perseguí 
precisament per la seva influència a Sabadell. L'activitat del 
doctor Carreres en els medis eclesiàstics i catòlics, tant a 
Catalunya com a l'estranger, era enorme. 

Altrament, la persecució catalanista no es limitava —fet 
avui oblidat— a un estament, a una classe o a una actuació. 
Els capellans catalanistes es veieren, com avui, perseguits 
per dues autoritats, per les seves i per les d'Espanya. La 
qüestió catalana repercutí al Vaticà. I a Catalunya, un grup 
d'homes, eclesiàstics eminents, dirigí, durant tot el temps de 



persecució, l'actuació defensiva dels interessos dels catòlics 
i alhora els catalans nacionals. 

Considerant la Dictadura que una de les figures més 
destacades d'aquest grup era el doctor Carreres, cercà i 
trobà els motius per allunyar-lo de Catalunya. La feina es va 
fer, però, i amb més intensitat que no pas restant a 
Catalunya. Hi va haver qui, en aquells temps, guanyà, si no 
grans batalles, petites accions. No tothom va perdre. El 
patriotisme de molts capellans fou exemplar. En aquest 
patriotisme, exercit en hores difícils, hi són compresos des 
del capellà humil de la rodalia a l'alta jerarquia eclesiàstica. 
La dignitat i fermesa posades en aquesta actuació patriòtica 
són dignes d'admiració i d'agraïment. 

Els catalans, però, patim d'antropofòbia i som uns 
individualistes ferotges. En les hores que han seguit aquesta 
persecució, no hem sabut retre justícia —al marge de les 
idees i dels sentiments— a uns germans nostres que es 
portaren dignament, tant com altres. No hem sabut unir — 
sols per un moment, almenys— en una mateixa justícia, i en 
una mateixa vibració patriòtica, les nostres particulars 
concepcions, i no hem pogut imitar l'exemple de la Bèlgica 
màrtir, que uní Vandervelde, líder socialista, amb el 
Cardenal Mercier, figura insigne com a patriota, i autor 
d'aquella memorable Pastoral, que restarà com uns dels 
documents més valuosos de la Història. 

Escrivim aquestes ratlles, nosaltres que fórem perseguits, 
a honor d'aquests patriotes. No creiem haver de donar noms. 
Que aquestes ratlles serveixin, si bé modestament, a fer-los 
present a tots ells que no són pas oblidats. 



El doctor Carreres s'allotjava a l'«Hotel Recarnier», de la 
Plaça de Saint-Sulpice, al costat mateix de l'església. 

La Place Saint-Sulpice és quasi el centre del barri del 
mateix nom, barri eclesiàstic, de llibreries catòliques, de 
cereries, d'objectes de litúrgia, de pensions per a clergues. 

Passant per aquest barri, sota l'ombra dels dos cloquers 
foscos de Saint-Sulpice, hom recorda tota una batalla 
catòlica: Auguste Nicolas, Deharbe, Maret, Lleó Bloy, Louis 
Veuillot, Monsenyor Baudrillart. Ara més «à la page», els 
seus escriptors d'avui: Jacques Maritain, Fortunat Strowski, 
Cochin, Monsenyor Tissier, Barat, etc. Tots aquests noms els 
podreu veure a le cobertes dels llibres dels prestatges i 
vitrines d'aquelles llibreries. El de Charles Maurras, cal anar- 
lo a cercar deu minuts lluny: a les llibreries del Boulevard 
Saint-Michel. És un nom proscrit en el barri catòlic, com 
pugui ésser-ho el de Renan. 

Saint-Sulpice voreja el barri llatí. Quan els noctàmbuls 
surten del cabaret «Au Jockey», del Boulevard 
Montparnasse, i dels dancings del «quartier» o del 
«Bouillier» davant l'Observatori, les campanes de Saint- 
Sulpice toquen l'«Angelus» matinal. El París de Lleó Bloy diu 
quelcom al París de Baudelaire. 

En aquest ambient, el doctor Carreres sojornava a París. 
El dia que l'anàrem a visitar, estava rodejat d'una munió de 
joves capellans i seminaristes catalans, que havien anat a 
París a veure'l. Ell dret, al mig d'ells, amb una bonhomia 
molt catalana, anava caragolant un cigarret, com un pagès 
de l'Ametlla. 

Parlàrem de l'assumpte que m'hi portava, i després 
llargament de la situació de la nostra Pàtria. 

«Cal que tinguem molta memòria de tot això i que no 
se'ns oblidi», em digué repetidament. 

Les seves paraules eren amarades d'un gran fervor 
patriòtic i d'un optimisme esperançador. Llavors, ja una 



punta d'amargor s'endinsava en la nostra ànima, però, i 
aquelles expressions ens feren reaccionar un xic. Mossèn 
Carreres era el revers d'un altre clergue preclar, resident a 
París: Mossèn Josep Tarré, catalanista aferrissat, qui a 
l'església del Sagrat Cor de Montmartre, on hi ha 
confessionaris per als fidels de diverses nacionalitats, tenia 
el seu, al costat d'un altre, que portava el rètol: 
«Espagnols»; en el seu es llegia «Catalans». Mn. Tarré hi 
anava tots els capvespres. En el fons, llavors, era un 
revolucionari; i l'impiadós Chevalier de la Barbe, que té un 
petit monument en pujar Montmartre, penso que somreia 
cada tarda en contemplar Mossèn Tarré, quan es dirigia a la 
Basílica del Sagrat Cor. 


I ja que parlem d'un dels aspectes en què la dictadura 
també s'excedí, bo serà nomenar un altre exiliat catalanista i 
prevere: Mossèn Bartomeu Barceló. Pertanyia a un orde 
religiós, i fou encarregat, per una associació de Girona, de 
fer el sermó de Sant Jordi a la Catedral. Llavors, la 
persecució catalanista ja entrava en el seu ple. Mossèn 
Barceló féu un sermó patriòtic. Fou denunciat i s'instruí 
procés militar. El seu jutge era el cèlebre Fernàndez Valdés, 
que es veu que tenia com si diguéssim l'exclusiva de les 
causes contra el separatisme. 

Deixat en llibertat provisional, després d'unes setmanes 
de presó. Mossèn Barceló arribà a París. Allà començà un 
calvari entre la disciplina d'un orde religiós d'esperit 
espanyolíssim, i el seu esperit patriòtic. 

Mossèn Tarré i En Rafael Ramis, exiliat a París i provinent 
de Figueres, l'ajudaren en tot i pertot. 



Mossèn Barceló es traslladà a Perpinyà, on, sota els bons 
auspicis del malaguanyat bisbe Monsenyor Carselade 
Dupont, obtingué una missa en aquella Catedral. A l'altar 
major de la Catedral, i rere la imatge de Sant Joan, patró de 
la ciutat, hi ha una gran bandera catalana. Quan Mossèn 
Barceló aixecava el calze, l'oferiment prenia una doble 
significació. Mossèn Barceló, als primers mesos del seu exili, 
hagué de viure de l'ajut econòmic d'uns patriotes de 
Figueres i d'uns amics rossellonesos. Després, aquest ajut el 
trobà sobrer, i el donava a catalans necessitats residents a 
França. Ell, en canvi, si, gesticulant en una de les seves 
abrandades peroracions poètiques, la sotana li pujava un xic 
amunt, hom podia descobrir que anava sense pantalons. 

A la petita església de Sant Cristòfol, de Perpinyà, hom 
pot llegir, en un pany de paret, unes lletres: «Aux soldats 
roussillonnais morts pour la France». I al costat: «Als 
voluntaris catalans morts per la llibertat». 

Mossèn Barceló fou el suggeridor d'aquesta idea. 


i\ per què no parlar, sota l'ombra dels campanars de Saint- 
Sulpice, que prenen aquí la significació d'un estament 
perseguit i el record d'uns moments de dignitat de la 
clerecia catalana del gest de Mossèn Baldelló? 

Mossèn Baldelló era, durant la dictadura, organista a 
l'església de Betlem. Un dia, els homes de la dictadura hi 
celebraren una cerimònia, no recordem per quin motiu. A 
l'elevació, es donà l'ordre de tocar la «Marxa Reial». Mossèn 
Baldelló s'hi negà. Pujà al cor un oficial de graduació i 
ordenà a Mossèn Baldelló de tocar-la. Mossèn Baldelló s'hi 
tornà a negar. S'instruí procés, i Mossèn Baldelló hagué de 
presentar-se, durant tres mesos, als Jutjats militars de la 



Rambla de Santa Mònica, ultra ésser vigilat constantment 
per la policia. 

Aquestes coses, que obeeixen, no a l'esperit d'un 
estament o d'una idea d'una part —gran o petita— del 
nostre país, sinó a un elevat esperit nacional, són dignes 
d'ésser recollides —si bé ràpidament— en aquestes pàgines. 
Altres fets i altres noms seguiren els ja citats. 

Que l'esperit de justícia que anima l'escriure-les, les 
envolupi totes. 



Record del París del 1924 


(Article escrit a propòsit del llibre de Xavier Sanahuja) 


Xavier Sanahuja ha publicat, recentment, un llibre, «... i de 
prats de Molló a la Generalitat», que ens ha recordat uns 
dies pretèrits a la seva narració i la vida grisa i apenada de 
molts per la dictadura militar espanyola. Llegint aquest 
llibre, hem reviscut aquells moments, que han deixat a la 
nostra ànima el record inesborrable de la tragèdia que 
visquérem. 

No sabem explicar ben bé per què aquest record ens 
apena encara, i quan truca a les portes de la nostra 
memòria, ens ve una tremolor estranya, com si sentíssim en 
una plana immensa, en l'estepa inacabable del temps i de la 
vida, el crit llunyà i alhora conegut de l'amic o del germà 
que hi agonitza. 

Visquérem una tragèdia, hem dit. Algú trobarà excessiu 
el mot. I, no obstant, aquesta tragèdia fou una realitat. La 
tragèdia dels proscrits no va ésser patir gana o anar mal 
vestit. La tragèdia dels exiliats no va consistir precisament a 
portar la butxaca buida de diners. La tragèdia dels 
perseguits per la dictadura de Primo de Rivera i Martínez 
Anido no va consistir a ésser vigilats de prop o veure's 
empaitats per la policia. De tot això hi va haver. Però la 
tragèdia d'aquests homes va ésser una tragèdia tota 



espiritual. El mal no el teníem en la vida material, que 
portàvem cadascú a la seva manera. El mal el teníem a 
l'ànima. La tragèdia, era la nostra impotència per a 
reaccionar i combatre l'enemic. Era la contemplació d'aquell 
desordre, d'aquella desarticulació, d'aquell il·lusionisme 
parvular dels caps de brot. Era també la incompareixença de 
«símptomes» en la nostra terra, que revelessin un detall, 
una nota aguda, un crit; que ens fes comprendre que no 
érem tots sols. 

Els diaris, les cartes i alguna escadussera visita personal 
que, a París, rebíem, tot era descoratjador. Sense petulància, 
sense menyspreu per ningú, ens semblava que érem uns 
genets de carreres de cavalls, que havien trencat la línia i 
havíem arrencat a córrer abans de la senyal convinguda, i, 
lluny de les fronteres de la Pàtria, contemplàvem darrera 
nostre, invariables, immòbils, la resta dels companys de 
partida. Després venia la desil·lusió. Aquella conspiració 
avortava. Aquella altra fallava. Les notícies eren 
contradictòries, fantàstiques, fabuloses, inversemblants. 

No es pot descriure amb quina avidesa esperàvem els 
diaris catalans que es venien en uns quioscos de la Plaça de 
l'Òpera o del Boulevard Saint-Michel. Molts cops, quan 
donàvem al venedor els deu sous francesos que llavors 
valien, la mà ens tremolava. Què passava a Catalunya?... 
«La Publicitat» callava sota la censura militar. Buscàvem 
entre ratlles d'un article de Pol, a «La Veu», una escletxa 
lumínica que ens donés una més clara esperança. 

Entre els passants que ens empenyien i el concert 
estrepitós de les botzines dels autos, resseguíem amb els 
ulls tots els titulars del diari. No res! Sols de tant en tant, hi 
llegíem, encara, una ordre judicial militar que reclamava un 
de nosaltres en rebel·lió. Decebuts, giràvem, abstrets, els 
ulls al nostre entorn. 



També, a poques passes del quiosc, hi havia la silueta 
d'un home amb gavardina grisa, barret tou i ja molt usat i 
unes sabates que denotaven, com el rellotge d'un vell taxi, 
els quilòmetres i quilòmetres fets a través dels carrers de la 
gran capital francesa. Aquell home era un com nosaltres. Un 
perseguit polonès? Un macedònic? Un rus blanc? Un italià 
fugitiu del feixisme?... Aquest home es ficava, després de 
guaitar-lo ràpidament, el seu diari a la butxaca de la 
gavardina i desapareixia cap cot i amb pas cansat, dins la 
multitud. Ah! si fos possible haver tret una radiografia de 
l'ànima d'aquest home, una radiografia que extragués, 
sensiblement, tot el drama, tot el terrible drama, d'aquests 
inconeguts, d'aquests anònims de diversos països i diferents 
races! Aquestes fotos, vivents i palpitants, dirien, 
irrefutablement, als internacionalistes il·lusos, als negadors 
de nacionalitats, als propugnadors de la pàtria universal, 
com el sentiment de la pròpia pàtria és una realitat 
inexpugnable. De quina manera terrible «sentirien», 
«sentiríem» la nostra respectiva pàtria! 

París! El nostre París no era el París que veuen els 
turistes, els que hi van a passar quinze dies de plaer o de 
disbauxa. A nosaltres, l'encís sorprenent de la metròpolis, ja 
ens havia passat. Ja ens havíem acostumat a veure darrera 
els grans anuncis lluminosos i resplendents els murs 
altíssims i negres, de carbó i d'humitat. Sota la música del 
«couplet» sentimental, el drama social i la misèria. Amb tan 
subtil finor de la «politesse» i la gràcia de l'«espr/í· français», 
una policia que «on nous filait» barret en mà. Ja sabíem 
l'interior d'aquell París. Entre els grans boulevards i els 
jardins de les Tulleries, hi havia una Rue Saint-Denis. París ja 
no era per a nosaltres aquella cançó de moda: «Paris c'est 
une blonde». Era un «Pauvre paillasse» que plorava sota la 
carota de la seva alegria «morne». 



Altrament portàvem damunt la melangia i l'enyorament. 
Dialogàvem sols, al llarg del Sena, en les nits en què la pluja 
queia finíssima com a puntes d'agulla. Ens aturàvem a 
contemplar les seves aigües quietes i silencioses, com 
lliscaven, bo i reflectint de tant en tant la claror dels arcs 
voltaics o el llumet vermell d'una barcassa de transport. 

Què hi fèiem, allí? Necessitàvem estar sols. No sabíem 
per què. Era una necessitat psicològica. I en aquelles aigües 
que suaument passaven a enterrar-se sota l'ombra enorme 
de Notre Dame, es produïa als nostres ulls una metamorfosi. 
En aquell silenci, evocàrem les campanes del nostre poble, 
que en aquella hora i en aquell dia d'hivern devien tocar 
pausadament, aconhortadament, l'«Angelus» vespral. La llar 
encesa de la pairalia, que crepitava al mig dels nostres 
familiars. La cançó del vent, que devia xiular en passar frec 
a frec d'aquell llorer beneït, lligat a la reixa de la finestra. 
L'udol del gos de la masia, que senyalava al lluny un misteri 
afrós. I tot d'una ens esgarrifàvem: la Pàtria! Però el cor ens 
deia que érem allà lluny per Ella, i, val a dir-ho, ens sentíem 
llavors un xic més confortats. íEns hi enterrarien, en 
aquelles terres llunyanes? Ah! No! Aniríem a la Pàtria fins 
descalços, amb els peus sagnants. Aniríem a la Pàtria, 
encara que ens hi esperessin, encarats deu mil fusells. Tot, 
tot, menys ésser embolcallats, un dia, i deixats en un racó 
de qualsevol «morgue» parisenca. 

Llavors retrocedíem i empreniem Boulevard Saint-Michel 
amunt, vers el Barri Llatí, i fèiem cap a aquella ja famosa 
«Rotonde», on, entre artistes i escriptors, es veien les cares 
somiadores dels exiliats politics de diverses nacionalitats. 
Allí, en un racó, hi perorava Josep Pla, tractant, com de 
costum, tot el món, de «burro» i de «sabata», inclús Macià. 
Hi havia l'escriptor espanyol Corpus Barga. El dibuixant 
Ynglada. L'escultor Dunyac; Carles Espià, llavors secretari de 
Blasco Ibàhez; Miquel d'Unamuno, Alfons Maseres, Francesc 



Madrid, Eusebi Carbó, el significat sindicalista; Sànchez de 
Ocana, vicecònsol a París, liberal, conspirador i amic de 
sindicalistes; el doctor Luna, plasmació vivent d'un 
personatge de «Los últimos romànticos», de Pío Paroja, etc. 

Nosaltres fèiem penya a part, tret d'algun dia que també 
per deures d'amistat ens barrejàvem amb els «espanyols». 
En aquella època, érem pocs. Macià pernoctava pel 
departament del Var. Bordes de la Cuesta era poc amic de 
relacionar-se, i es mostrava sempre molt enigmàtic, 
impenetrable i misteriós. 

Era company nostre inseparable, i, més que company, un 
que compartia el poc que allí se'ns deixava fer per 
Catalunya, Francesc de Gaztanaga, ex-clergue basc, home 
entusiasta, decidit i valent, que, per haver hagut també 
d'exiliar-se, duia, a París, la representació dels nacionalistes 
bascos. Hi havia l'Ernest Dalmau, secretari del «Bureau» 
d'Estat Català; Carner-Ribalta i Rafael Ramis. Teníem allí la 
companyia de Joan Inglés, bon patriota i ex-voluntari català 
a la Gran Guerra. Aquest era el nostre grup separatista. 
Difícilment ens podíem veure cada dia, degut a les llargues 
distàncies que ens separaven, els uns dels altres, dels llocs 
que habitàvem o treballàvem. El «Bureau» d'Estat Català 
estava instal·lat a la Rue Richelieu, 92, en el quart o darrer 
pis. 

Allí, al capvespre, venia algun amic escadusset. En la 
diada de l'Onze de Setembre posàrem, amb emoció, la 
bandera estelada, ornada de glassa negra i dos poms de 
flors. Aquell «Bureau» era reduidíssim, pobre, i era digne 
d'ésser cantat amb la música de «Sur les tolts de Pans». 

Per aquell «bureau» d'Estat Català, de la Rue Richelieu, 
passaren Pestaha, Carbó, líders sindicalistes, una 
representació de nacionalistes filipins, altra representació 
basca i els comptadíssims catalans que s'interessaven per 
les nostres coses. Els pocs que vingueren, hi vingueren 



forçats, per a complimentar un encàrrec ineludible. Bordes 
de la Cuesta i Ernest Dalmau n'eren oficials de secretaria. La 
tasca que allí es feia, és pròpia per a ésser esmentada en un 
altre lloc i no en aquesta impressió romàntica d'aquelles 
hores. Bordes venia a les onze del matí, i llavors es posava a 
llegir de cap a peus «Le Temps», amb aires d'enigmàtica 
diplomàcia, Macià, quan romania a París, que en aquesta 
època hi restava poc, hi venia en alguna hora escadussera. 
La policia francesa hi vingué un cop. Hi vingué un cop a 
dalt, a l'interior. A baix, al carrer, teníem elements per a 
pensar-nos que estava molt a l'aguait. Allí començarem a 
albirar tot el desastre que ens venia al damunt. Aquella 
oficina donava una impressió depriment, de fredor, de 
derrota. Malgrat que el nostre esperit l'ornava amb tota 
mena de flors sentimentals, no poguérem sobrepassar aquell 
ambient de «débàcle». Un dia, amb Garrahaga ens 
decidírem a reaccionar i treballar de valent. Començàrem a 
fer unes fitxes i uns juraments destinats a les respectives 
organitzacions de les nostres pàtries. Aquest treball el fèiem 
a base d'una impremta petita. La fe ens feia renéixer 
l'entusiasme. 

Bordes escriví a Macià ço que es feia, i vingué l'ordre de 
suspendre aquell treball. D'aquelles cartolines n'entraren a 
Bilbao i a Barcelona. Com es pot suposar, es tractava de fer 
un allistament general i de saber amb qui i amb què es 
comptava. Després de rebuda l'ordre ens passàvem les 
tardes melangiosament, bo i pressentint que el nostre exili 
s'eternitzava i que la nostra causa era un cas perdut. 
Bourdes, que cobrava i no feia res, ens deia que érem homes 
de poca fe. Gaztahaga i nosaltres, no responíem. Els ulls 
se'ns anaven enllà, volent traspassar damunt d'aquella 
immensa mar de teulades i xemeneies negres. La finestra 
del «bureau» dominava el París central. Pujava a nosaltres la 
trepidació de la ciutat i la remor més immediata d'una 



màquina de cosir. Rera unes vidrieres d'una cambra alta, 
brillava la grogor somorta d'una llum elèctrica. Un gat blanc, 
vora el cortinatge, mirava impertorbable la pluja que queia. 
Tota una escenografia de Musset, amb música de «Les chàts 
de Mimi». 

Fou llavors que, amb Gaztanaga, decebuts, anàrem 
moltes tardes i moltes nits a «La Rotonde». 

Unamuno presidia aquella reunió, tot fent figures de 
paper. Parlava de Maragall, de qui recitava «La vaca cega» i 
el «Cant Espiritual». Feia al·lusions entusiàstiques a la 
poesia de Gassol «El Crist dels Vents». Unamuno ha estat 
sempre, i és encara, un místic exacerbat. Pateix un 
misticisme de cristià primitiu, lluny de bisbes i de canonges. 

La figura del Crucificat li inspira una vertadera obsessió. 

Venia, en aquesta reunió de cafè, un tal Don Juliàn, un 
pintor andalús, que vorejava la seixantena. Aquest Don 
Juliàn tenia un taller o estudi notable per les seves 
escassíssimes dimensions. La manutenció del pobre home 
era també escassíssima. Don Juliàn pintà, en un dia 
d'inspiració «serrana», un Crist digne de presidir la capella 
d'una plaça de braus. 

Nosaltres no entenem gaire en pintura; però ens semblà 
que aquella tela tenia quelcom d'extraordinari. Aquell Crist 
tenia d'espanyol; però tenia també una expressió moribunda 
tota parisina. En quelcom s'havia de conèixer l'ambient on 
estava pintat. Aquella sang que li rajava era ben andalusa. 
La seva agonia, els seus llavis moribunds ens recordaven, no 
sabem per què, els jansenistes de Port-Royal i els 
Pensaments de Pascal. Era un Crist tràgic. Unamuno l'anà a 
veure i en féu grans elogis. 

Un dia Gaztanaga interpel·là Unamuno sobre la qüestió 
nacionalista basca. Unamuno defugi diverses vegades les 
preguntes. Però Gaztanaga les hi repetí concretament. No 
sentírem ço que Unamuno respongué a Gaztanaga; però 



aquest s'aixecà i li digué en èuzkar unes paraules 
enèrgiques i se n'anà. Quan fórem al carrer, li preguntàrem 
què li havia respost Unamuno. Gaztahaga no digué res. 
Estava congestionat. Quan ja havíem caminat dues o tres 
travessies, digué: «El dia que vayamos a la montana, a tíos 
así, hay que cortarles el pescuezol». 

Gaztahaga passà, aquells dies, sota una tragèdia. «Esto 
se hunde. Aquí no se hace nada!», ens repetia. «Este 
hombre no hace nl deja hacer», deia referint-se a Macià. Una 
tarda ens va fer anar als magatzems del «Louvre» i ens 
compràrem un vestit fet, de capellà. Ell volia anar a Bilbao i 
explicar la situació. Convinguérem que nosaltres aniríem 
també a Barcelona. Gaztahaga dormia, moltes nits, sota un 
pont del Sena. Macià vingué llavors a París. Ignoro si 
parlaren; però immediatament Gaztahaga marxà cap a Irun, 
i, segons tinc entès, la policia espanyola sorprengué una 
reunió de nacionalistes bascos a la muntanya, entre els 
quals detingué Gallàstegui i un ex-oficial irlandès, 
Gaztahaga pogué escapar i vingué a París. Poc temps 
després anà a Hamburg, on en una acadèmia ensenyava 
l'espanyol. Mesos més tard, els nostres afers patriòtics 
implicaren la necessitat de la seva presència a París. Però 
això també és un capítol al marge d'aquestes notes. Un dia o 
altre, el nom d'aquest patriota basc haurà de sortir a la llum 
pública. La seva actuació mereix, l'agraïment dels patriotes 
catalans. 

Ernest Dalmau, cal també esmentar-lo. Seguia fidelment 
Macià. La seva esposa, que era basca, rebia la 
correspondència secreta de Barcelona. El nom d'Avelina 
Laco fou, però, conegut també de la policia francesa. 

El llibre de Xavier Sanahuja, «... i de Prats de Molló a la 
Generalitat», ens ha fet recordar aquests personatges i 
aquelles hores que aquest llibre esmena. La història dels 
exiliats catalans no és, dissortadament, cap història brillant. 



Però hi ha quelcom molt digne del record i del respecte. No 
tot era, ni és, podrit a Dinamarca. Hi hagué casos del més 
pur, del més sant sacrifici patriòtic. Hi hagué qui, sense 
preparació, sense costum i sense diners, es llançà a la 
conspiració revolucionaria, amb una guàrdia que hauria 
admirat la gent de l'ofici. Aquesta gent hauria somrigut, 
naturalment; però, repetim, hauria també admirat. Damunt 
les pedres de París hi ha trossos d'ànima de molta gent 
estrangera. Els catalans també hi tenim alguna cosa. 



Garraf.— La Bandera Negra 


Pel març del 1925 rebérem lletres en les quals s'evidenciava 
una disconformitat palesa entre una part dels Escamots —la 
de vel·leïtats més revolucionàries— i el Comitè d'Estat 
Català de Barcelona. Els disconformes visitaren 
repetidament el senyor Riera i Puntí, per tal que es donés 
més activitat a l'actuació d'Estat Català. El senyor Riera i 
Puntí al·legà el seu estat de salut, i que no podia cuidar-se 
pas d'aquestes activitats que els Escamots desitjaven 
propulsessin l'organització. Llavors les visites s'efectuaren 
prop del senyor Aguadé. Sembla que Aguadé els donà més 
esperances i alguns diners per a comprar unes quantes 
eines. Amb tot, el disgust planava sobre aquests escamots, 
que ja no sols no estaven conformes amb la Direcció de 
Barcelona, sinó que ni amb la de París. Veus ací una lletra, 
escrita per un dels seus caps més significats, que no em crec 
autoritzat publicar: «No he somiat mai arribar a director, 
però convençut de ia inutiiitat de ia Gerència d'ací, he 
decidit no comunicar-ios res més. És ben inútii tanmateix, i 
per això us he tramès a vós ia iiista aqueiia perquè ia 
curseu. Em dieu que ai vostre "avi" i i agradaria poder pariar 
amb mi i que fins potser em pagaria ei viatge. No 
m'interessa. Ei respecte que m'inspira ei seu nom i eis seus 
cabeiis biancs em priva d'entrevistar-m'hi. No n'hi ha prou 
de ia bona fe: manca queicom més per a exercir una 
gerència com ia que eii té. Si ies coses no canvien, jo hi 



parlaré, i potser la conversa no serà gaire cordial. SI haig de 
pujar, no pujaré sol, I la nostra visita a la gerència de París 
—he dit visita?— Inspecció, farà tremolar més d'un 
bonaventurat que sembli que ens, etc.». 

El senyor Macià, potser influït pel nou Estat Major que el 
rodejà, sempre cregué que aquest descontent envers la seva 
direcció d'Estat Català venia de la nostra banda. Aquesta 
carta prova que el descontent no era degut a altra influència 
que a la desorganització existent d'ençà que tant a París 
com a Barcelona actuaven uns Comitès formats per gent 
d'innegable patriotisme, però ben poc adaptables a les 
necessitats de la nostra organització en aquella hora. Així ho 
afirmem, perquè en aquest mateix fragment de carta hom 
respon a exhortacions nostres, encaminades a esborrar 
discrepàncies i obeir a la Direcció de París o, més clarament, 
de Macià. 


«La S. G. C. ("Bandera Negra") necessita una 
Injecció de bona sang. Davant de tanta por I tanta 
covardia, ja la cercarem, aquesta sang que manca. 
La S. G. C. es va formant, I dintre poc en sentireu a 
parlar. Sapigueu que la Gerència d'ací és una cosa 
completament Inútil I que sols fa nosa; I l'únlca 
virtut que ha tingut ha estat la de desanimar el 
personal de la casa. Ells no han donat cap ordre 
encara I ja ens hem cansat d'esperar, I ens establim 
pel nostre compte... Hem de redimir les culpes 
d'ells; potser caurem; peró el testament que 
deixarem els privarà alguna hora de dormir». 


L'Esperit d'aquesta carta no necessita comentaris. Fou amb 
aquest esperit que hom anà, sense diners ni recursos, a 
l'intent de Garraf. 



Cartes com aquesta sovintejaven. Ací una altra: 


Barcelona, 9 d'abril del 1925. 

«Senyor X... 

Perpinyà 

He rebut lletra de París dient-me que la nostra 
correspondència fa molt mal efecte al "Poeta" i a 
l'"Avi". Jo he contestat dient que jo no conspirava 
contra ningú ni feia complots amb ningú; que feia el 
que la meva consciència em dictava, sense tenir 
present els lligams i afectes de ningú; que no hi 
havia cap director que m'inspirés confiança, i que 
d'aquí poc temps potser aixequi bandera demanant 
responsabilitats; però ara per ara, res. 

Segurament us haureu assabentat de la protesta 
dels estudiants respecte de Martínez Vargas; bé: el 
coix demanà a la Direcció unes quantes "pipes" per 
a fer feina; resultat: que no se li facilità res, i no es 
pogué fer res seriós. El coix, empipat, crec que s'ha 
donat de baixa, ell i els seus companys; jo els 
aguant, i miraré d'aprofitar llur estat d'ànim en profit 
del negoci. Formaran a la Santa Germandat. 

I ara, un assumpte important. He rebut, per mitjà 
d'un company que tenim a l'Argentina, les llistes de 
la recaptació de la CONTRIBUCIÓ PATRIÒTICA 
especificant quantitats i noms dels donants, i 
quantitats enviades a l'Avi, fins avui des de 
l'Argentina; han enviat a París uns 194.500 francs; 
l'últim xec de 10.000 francs fou enviat el 8 de març 
proppassat. Si us interessés completament detallat, 
us enviaria una còpia. 



Aquest company meu ha treballat molt a l'Argentina 
per la nostra causa, forma part de la Comissió 
recaptadora, i està incondicionalment a disposició 
de La Santa Germandat. 

Com ja veieu, es tracta de bona gent; els de París 
ens hauran de respondre del desengany que tindran 
aquests bons patriotes, igual que els de Nova York i 
Cuba, quan vegin que tot llur sacrifici sols ha servit 
per a mantenir una colla de vius. Ara justament hem 
rebut una carta del President del Casal Català de 
l'Havana demanant informes respecte al negoci; es 
veu que ja no es fien gaire de París. 

Bé; aquesta gent ha fet això sense que ningú els ho 
manés; ha estat espontani. E. C. encara no té 
representació Oficial a l'Argentina; aquest company 
ha recollit uns quants noms que us enviaré dintre un 
"Borinot" que esperen se'ls delegui oficialment, per 
treballar més encara en nom d'E. C. 

Com ja dic, si us interessa l'original, us el puc enviar; 
feu l'ús que vulgueu d'aquestes noves; mes no 
digueu qui us les ha proporcionades. Ara penseu 
l'efecte que faria si sabessin ço que passa; però tot 
vindrà; segons tinc entès, pel cap baix, a París, han 
rebut, de tot arreu, fins ara, unes tres centes mil 
pessetes, quantitat més suficient per a comprar el 
material que necessitaven». 

La Direcció de París continuà creixent que aquest 
esperit de rebel·lia l'inspiràvem nosaltres. Així 
rebérem de París aquesta carta de Gassol, signada 
de Macià: «Amic: Per la ressenya de la festa de Sant 
Jordi, veig que certs elements que vosaltres 
coneixeu es constitueixen en Sta. Germandat i en 



Esquadres de "La Bandera Negra" de Barcelona. Jo H 
prego a vostè i també a En X. Que reflexionin un xic 
i pensin i facin pensar a aquests elements que amb 
aquestes dissensions no es pot fer res. És 
lamentable que com més elements veiem atansar- 
se a nosaltres, convençuts que només amb una unió 
forta de tots els partits revolucionaris i amb una 
disciplina única es pot fer alguna cosa, veiem alguns 
dels nostres que vulguin separar-se de nosaltres». 


El desig dels de Barcelona no era el de separar-se d'Estat 
Català: «Tot això no vol dir que ens separem d'Estat Català. 
No. No estem per capelletes. Ço que volem és que tots 
actuïn com han d'actuar, i si no actuen per por de 
l'adversari, hauran d'actuar per por de nosaltres», ens deia 
l'autor epistolar de Barcelona, que fou l'únic cap que 
s'aguantava ferm en aquells moments de repressió. No 
sabem com i de quina manera, però el cert fou que aquesta 
fumerola petita anà creixent i fent-se densa. A Barcelona, la 
cosa estava malament, donades les informacions que 
teníem. De París, tot eren bones paraules. Així, mentre els 
Escamots de Beziers rebien avís que aviat s'hi seria, a 
Perpinyà hi havia una calma espantosa. Els Escamots de 
Beziers eren dels més activament revolucionaris. Formats 
per gent treballadora, renunciaren, per molt de temps i en 
virtut de les cartes esperançadores de París, a treballs més 
remuneratius en altres poblacions franceses. Vingué un dia 
que molts d'ells s'anaren trobant paulatinament sense feina 
a Beziers, i per no dispersar-se i poder acudir més 
immediatament a l'hora de la concentració definitiva, 
l'esposa d'un amic d'ells, cap llavors d'aquell Escamot, ultra 
fer les feines de la casa, havia de treballar fent espardenyes, 
i amb el producte mantenia els altres companys. Quan ja no 



es pogué més, s'envià una carta a París descrivint la seva 
situació. Després de molts precs, arribà una quantitat. Però 
l'hora pròxima anunciada no arribà. Aquells Escamots es 
dispersaren per diverses poblacions franceses. Més tard, 
foren els primers de separar-se d'Estat Català. A Perpinyà no 
se sabia res de tot ço que passava a Beziers. La 
disconformitat amb la manera d'actuar de la Direcció de 
París, s'anà generalitzant de tal manera, que quan l'amic 
Gallemí, de Vilafranca, ens féu a mans el document signat 
per grup de Barcelona, creguérem un deure patriòtic no 
deixar en el buit aquelles nobles ànsies alliberadores. 
Havíem redactat l'orientació i la finalitat de «Bandera 
Negra», considerant-la una organització més petita, i a 
poder ésser, més secreta que E. C., sense significar una 
separació d'aquest. Molt al contrari, essent, pel mateix, una 
organització de control. Hem de confessar que passàrem 
hores molt amargues, davant de tot això. Que aquesta 
desesperació nostra ens podia portar a l'error, és possible. 
Nosaltres solament hi veiérem el fet de no deixar 
abandonats els elements que tremien per una acció 
immediata; i que per a realitzar la seva finalitat començaven 
per exposar-se. Amb tot, escrivírem, sota el nom potser un 
xic guinyoles de «Bandera Negra», aquestes paraules: «Així 
com el pur patriotisme creà l'organització d'Estat Català, 
únic mètode d'alliberar la Pàtria, ara es crea “Bandera 
Negra" per a salvar aquells principis que han de deslliurar¬ 
ia». «Per salvar aquells principis...». Creguérem, per 
moments, que E. C. perillava, donada la gent que voltava en 
Macià, entre els quals no n'hi havia ni un que hagués 
començat amb nosaltres l'obra d'E. C. A primers de maig del 
1925, rebérem aquest document de «Bandera Negra», 
signat pel primer grup de patriotes, que es comprometia 
anar a l'acció immediatament. «L'Objecte de “La Bandera 
Negra" (Santa Germandat Catalana) és de defensa nacional. 



segons el mètode d'acció directa de l'Organització d'Estat 
Català: essent-ne una suborganització, que vetllarà perquè 
aquesta no abandoni els principis essencials alliberadors ni 
modifiqui, en el curs de les incidències de la lluita per la 
Pàtria, la seva base doctrinal, que és el sacrifici heroic, 
etc...». Signaven Marcel·lí Perelló, Ramon Xammar, Enric 
Holgado, Josep Garriga, Jaume Julià, Josep Papasseit, Jaume 
Balius, Artur Cussó, Granier Barrera, J. Ferrer, etc. Quasi tots 
els que integraren l'afer de Garraf. 

Aquest es produí poques setmanes després d'haver-se 
rebut aquest document. Una carta de Barcelona ens 
comunicava que aviat sabríem notícies; però ignoràvem de 
què es tractava, i com i de quina manera. Compte, inclòs en 
el procés i que en fou un dels més dignes protagonistes, 
declarà —sens dubte per a desviar la culpabilitat en tot el 
possible— que nosaltres acabdillàvem aquella actuació que 
havia determinat el fet. (Vegeu els diaris del 30 abril a 2 
maig 1926). «Agregó que el jefe de todo en este 
movimiento separatista era Macià, y, después de éste, 
Cardona y Pagés». 

Declarem, sense cap mena d'èmfasi, que, d'ésser 
sabedors del fet important que es projectava, haguérem 
anat a Barcelona, i si el nostre lloc hagués correspost a 
posar-se al davant, no haguérem desertat. Molts d'aquests 
bons companys sabien que en altres afers no fallàrem. 
Sabíem nosaltres ço que havíem propagat i els deures que 
comportava el fer-ho. 


Els senyors Casals i Arrufat diuen en el seu llibre 
«Catalunya, poble dissortat» que fots d'aquesta espècie no 
tenen mai cap resultat positiu. Sembla mentida que això 



pugui ésser dit per persones que han militat en el camp 
separatista; i àdhuc que siguin nacionalistes fa estrany. ^Es 
que aquests senyors creuen que una joventut d'Unió 
Catalana ens portaria la Independència? Es que hem d'anar 
a la recerca de la nostra llibertat nacional, amb una gran 
tècnica política i una flor al trau de l'americana? lEs que ens 
poden dir d'algun moviment nacionalista antiimperialista 
que hagi triomfat per mitjans pacífics i erudits? ïQuin 
concepte tenen del nacionalisme els senyors Casals i 
Arrufat?... Tots els moviments deslliuradors han tingut una 
base moral que els ha engrandit i diríem santificat. 
L'exemplaritat del sacrifici heroic i generós dels patriotes ha 
estat en tots els casos l'impulsor de la victòria. lEs que era 
amb molta cultura, amb tècnica política i econòmica, amb 
erudició, que Espanya ens trepitjava llavors i ens ha 
esclavitzat sempre? Es que els senyors Fernàndez Valdés, 
capità Lasarte, els jutges militars, els generals Barrera i 
Milans del Bosch, els polítics i els militars tots de la 
dictadura, eren uns saviassos de cap a peus? A la violència, 
cal respondre amb la violència. Som partidaris de la 
democràcia i de les solucions humaníssimes. Però per a 
practicar-les, cal que l'altra part dialogant les exerceixi 
també. És un idiotisme anar llegint versos, mentre hom rep 
totes les bufetades imaginables. La força de l'esperit és 
indubtablement una gran cosa. Té, però, les seves 
limitacions. I aquestes limitacions, és l'enemic que sovint les 
imposa. La tècnica pot servir a l'acció deslliuradora. Però hi 
ha una tècnica d'acció i una tècnica política. Aquesta va 
molt bé, per quan un poble ja és lliure, car la política és l'art 
de governar els pobles, s'ha dit. No l'art de redimir-los o de 
deslliurar-los. El fet de Garraf tindrà tots els defectes i serà 
tan parvular com es vulgui. Fou, però, un noble intent: 
L'ÚNIC INTENT DE DIGNITAT CATALANA durant la dictadura, i 
és respectable i ha d'ésser fervorosament elogiat per tots els 



patriotes. La seva fallida fou deguda, en gran part, a la poc 
assistència material i moral de la gent que es deia 
catalanista. Ens hem queixat que durant tot aquest temps 
de repressió que venim narrant, no hi hagués símptomes. 
Símptomes de dignitat, de rebel·lió, de voluntat fermíssima. 
Garraf fou l'únic. Poncella esmorteïda per l'ambient fred i la 
temperatura de glaç que la rodejava, tingué la valor de fer 
brillar més intensament els ulls de l'ànima catalana. Els 
autors mateixos confessen que el fet donà més força moral a 
l'organització. Sí. També va donar força política. Gràcies a 
aquesta força avui hem tingut diputats, regidors, alcaldes, 
consellers i Presidents de la Generalitat. Fou inútil la revolta 
de Pasqua dels irlandesos en 1916? Foren inútils les revoltes 
i els complots del «Katipunan» a Filipines? Han estat útils, a 
Catalunya, trenta anys de política? 


La nostra participació directiva en el fet, fou creguda per la 
policia, pel jutge militar encarregat de la causa i pel mateix 
senyor Macià. Aquest ens va escriure les següents ratlles: 
«Com sigui que m'he assabentat de les complicacions que 
podria prendre l'afer de Barcelona, he cuitat a escriure-us 
per a posar-me a la disposició vostra i de tots, per a fer ço 
que calgui. Jo, de moment, he vist l'advocat T, del qual en B. 
ja us en deurà parlar, per assabentar-me del que podria 
passar i per demanar-li si ens ajudaria. Ell s'ha ofert sense 
reserva; de moment, ell parlarà amb un dels principals del 
negociat d'estrangers, i de seguit que es fes alguna 
demanda o negociació en aquest sentit, l'avisaran, i ell 
m'avisarà a mi... etcètera». 

Seguidament «La Bandera Negra» multiplicà la seva 
organització i tingué Comitès a Buenos Aires, Barcelona, 



Beziers, i delegats a moltes poblacions de l'estranger. Sense 
diners i fallades també algunes les seves temptatives, restà, 
després de la temptativa de Prats de Molló, completament 
desfeta. Va enviar-se a Barcelona un delegat, que no era 
altre que Simó Llauneta. Malgrat aquest no haver estat mai 
a Barcelona en aquella època, fou, al cap de dos mesos, 
detingut per la policia en anar a rebre, de mans d'un carter, 
una lletra que aquest guardava i que era dirigida a un carrer 
amb número inexistent. 

Les intrigues que es teixiren contra aquest nucli fou una 
cosa sorprenent d'activitat a Bois-Colombes, (Reproduir 
documents, etc, seria desviar-nos de l'objecte d'aquest 
llibre). Correspondència important sobre projectes i 
organització enviada a l'oficina de París, devia ésser trobada 
en abandonar el quarter general de Macià, a Bois Colombes. 
La policia francesa, si no ho sabia tot, pogué llegir llavors, 
amb calma, tot l'historial de l'actuació, a França, dels 
separatistes catalans. 

Avui, a Beziers, seu de «La Bandera Negra», resta encara 
un escut català amb l'estel rodejat de cadenes i forjat en 
ferro. Una obra d'art magnífica, deguda a un patriota artista. 
El lloc social pertany, avui, a una societat esperantista, i 
guarda amablement aquella ensenya. 



Un confident 


París, 19 de novembre, 1925. 

«Amigo X: Hizo usted bien en desconfiar de ese 
León Viiiarúa de que me habia. Según mis noticias, 
es ei que denunció a ios miiitares que han sido 
detenidos en Espaha. No hay que fiarse de éi. Me 
interesaría saber si continúa aún en ésa o ha 
regresado a París. A Espaha creo que no se atreverà 
ir, porque sus compaheros io esperan para matario. 

Ei movimiento miiitar era cosa repubiicana. Fué 
descubierto antes de estar todo preparado. Si ios 
comprometidos no se acobardan, por nosotros irà ia 
cosa adeiante, y en este caso ie daria ias noticias 
que sirviesen para poner a usted en antecedentes. 

Le agradecería viese usted de mi parte a Carbó — 
guien me excusarà no haberie escrito, pues no 
tengo tiempo para nada— y ie comunicase estas 
noticias referentes a Viiiarúa, por si, como me temo, 
ha tenido aigún trato con éi. Lo màs innobie de 
Viiiarúa es que ha vendido a sus compaheros por 
di nero. 


Crea en ia sincera amistad de 



Carlos Espià». 


Vàrem respondre: 


«Estuvo, aquí en Perpignàn, los días 11, 12 y 13. 
Marchó el 14 por la mana na. Pernocto en el "Hotel 
Regina", cuarto núm. 3. Fué, de llegada, al "Casal 
Català", preguntando por los que en Perpignàn 
representaban a los separatistas catalanes. Después 
de varlas Idas al aludido "Casal", el propletarlo, del 
que tenemos sospechas de ser confidente, lo 
presento a un amigo nuestro. Este, con la tarjeta de 
Vlllarúa, vino a avisarme, y creímos, en principio, 
que se trataba de un policia, o, en caso contrario, de 
un amigo que Carbó tiene en Cartagena. Decidimos 
abordar el asunto, y a los pocos momentos de 
ha bla r con él nos convencimos de su gestió n 
policíaca. Carbó se marchó en seguida, y yo y dos 
amigos màs le entretuvimos algún tiempo, sin que 
él pudiera sacar nada en claro. 

No Iba solo. En la calle tenia otro Individuo, que 
tomaba nota de los que subíamos al "Hotel". Este 
Individuo tuvo que marcharse porque nosotros 
tampoco íbamos solos. Se propuso a Vlllarúa de 
acompanarie a París. Se negó diclendo que 
camblaba de Idea y que se marchaba a Cartagena. 
Después se hlzo un lío sobre el sitio a que pensaba 
marchar. DIjo Madrid, Gerona, Cartagena, París. 

Ml opinión es que debe estar en París, o la policia le 
guarda las espaldas en Espana. Llevaba un plano de 
París en la maleta. Para ponernos en relaclón con él, 
nos daba unas direcciones, que al darse cuenta de 



que veíamos la cosa, las rompió después. Miraré de 
recordarlas: Segòvia, 33, Madrid. —MInIsterlo de 
Marina, que no recuerdo calle y número—. Dló 
tamblén el nombre de un anarquista, que dijo tenia 
una tiendecllla en la Rue du Repos, cerca del 
cementerlo del Pere La Chalse, en París. 

TIene de unos cuarenta y cinco a cincuenta anos. 
Lleva anteojos. TIene el aspecto de un cràpula 
perfecto. Es demacrado, y su conversaclón es 
Inquieta. Lleva un carnet de la Marina militar. Fuma 
continuamente habanos. Sabe el francès, 
correctamente, y algo de Inglés. Bebe bastante. (Un 
amigo cenó con él. E! que debfa acompanarie a 
París). Sabe algo de Inglés, y recitó unos versos de! 
poeta catalàn Bartrina. 

De nosotros no sacó nada en claro. De Carbó, 
tampoco». 



Berlín, Rehiand Strasse 


Berlín, febrer del 1926. 

Les voravies són plenes de caramells de neu, quan tot just 
uns homes les acaben d'escombrar. Fa un fred intens. El cel 
és d'un gris fosc ombrívol. 

Caminem amb aire decidit, per a no donar la impressió 
que arribem de fora. No obstant, sentim al cor un cert 
encongiment. No sabem alemany i no coneixem ningú. 

Hem anat a trobar el periodista català Eugeni Xammar, i 
era fora de Berlín. Per a saber això, ens ha costat una 
comèdia pintoresca, amb la natural rojor de galtes, per part 
nostra. No tenim altra ajuda que uns mots alemanys apresos 
anys enrera per afició particular i un diccionari espanyol- 
alemany, que, juntament amb el Baedèker, ens treuen del 
pas. 

És havent dinat, i els llums dels cafès i cerveseries van 
encenent-se lentament. 

Tot d'una, darrera nostre sentim un soroll imponent i 
acompassat. És un regiment que passa. Sentim una mena de 
terror davant d'aquelles passes que piquen sorollosament 
damunt l'asfaltat. Ens descobrim. No cal complicar la nostra 
situació... 

Hem arribat a Rehiand Strasse, 156. Portem ja a la 
butxaca un paper, escrit en alemany, demanant pel senyor 
Hubricht, secretari del «Comitè pels Pobles Oprimits». El 



senyor Hubricht no hi és. No hi serà fins a les sis de la tarda. 
És estudiant i, de passada, es guanya la vida en altres 
professions. Ràpidament, amb l'ajuda del diccionari, redacto 
una nota que deixo. Serem allí a un quart de set. 

Entrem en un cafè proper, recurs de tots els nou arribats 
a les grans ciutats. Senyalo, sense dir paraula, la 
consumació que pren el meu veí. Una mica reposat, observo 
la gent que passa, llegeixo els cartells d'espectacles, i faig 
memòria de lo poc que sé de les coses alemanyes: Alfred 
Kerr, jueu i crític dramàtic molt notable: Erwin Piscator, gran 
animador de cinema i autor d'elite comunitzant: 
«Edelkommunisten», comunista «snob»; Georges Kàiser, 
Henri Mann, Ernst Tòller, Sudermann, etc. 

Llegeixo, com puc, un cartell: Wintergarten, Jannings, 
Sam-Barton... Però altre cop l'obsessió de l'assumpte pel 
qual he anat a Berlín, em fa deixar córrer la meva divagació. 

Herr Hubricht me'l va recomanar Mr. Tampi, l'indi 
nacionalista que vaig conèixer a París. L'objecte de la nostra 
visita era obtenir una ajuda, si no possiblement material, 
una ajuda moral i qui sap si un bon consell. 

A Barcelona existia un grup d'Escamots, disconforme 
amb la Direcció del nou Comitè de París, que va nomenar tot 
sol, sense el concurs i la col·laboració de l'organització 
d'Estat Català, el senyor Macià. 

A Perpinyà s'havia començat l'organització d'una 
suborganització. Això tenia dos avantatges: evitar una 
divisió de patriotes, i unificar l'acció. 

Els senyor Macià i Gassol veieren en tot això una 
dissidència. La dissidència existia, basada en un argument 
important: no es feia res, i l'organització d'Estat Català es 
disgregava. A Barcelona, el comitè estava abandonat a les 
mans de uns quants patriotes que anaven sortejant el perill 
de la manera que podien. Pensàrem anar a l'organització 
d'un fet de dignitat, que, un cop tot enllestit, hauríem posat 



a les mans del senyor Macià, i si aquest no hagués acceptat i 
autoritzat el fet, hauríem tirat la cosa endavant. Diners? Més 
tard, perquè no ens fou possible enllestir-ho més aviat, els 
demanàrem al Comitè «Llibertat» de Buenos Aires. 

Consideràrem que, no per tenir altra importància que la 
d'un cop de mà agosarat, havíem de deixar rodejar 
l'assumpte d'un ambient moral i internacional. No fer que la 
cosa quedés reduïda, per exemple, com als fets de Vera. 

Adreçàrem documents al «Comitè Llibertat» de Buenos 
Aires, i en ells signàvem amb tots els noms i cognoms els 
compresos a realitzar el fet. 

El nostre honor de patriotes s'hi jugava amb la nostra 
vida. Els que haguérem passat la frontera, no hauríem 
tornat. I els de Prats de Molló no s'haurien deixat atrapar a la 
«Vil·la Denise», a les vuit del matí i al llit encara. Haurien 
cessat les sàtires, i Catalunya hi haguera guanyat en 
dignitat. 

El nostre Delegat a Buenos-Aires. En Ramon Xammar, 
juntament amb En Francesc Marquès, treballaren de valent. 

Massó i Llorens ens prometé ajudar-nos. No demanàvem 
cap quantitat exorbitant: crec que eren 7.000 pesos. 

Si ens agradés la reproducció d'estampes il·luminades, 
publicaríem clixés de tota una documentació. 

A les sis de la tarda tornàrem al número 156 de Rehiand 
Strasse. El senyor Hubricht ens esperava. Hi trobàrem dos 
estudiants indis amics de Mr. Tampi. Planejàrem l'assumpte. 
El «Comitè pels Pobles Oprimits» faria tota la propaganda 
necessària i ens facilitaria un enginyer búlgar. El 
necessitàvem. Havíem demanat a un perit mecànic català 
que volgués participar en el fet, i reculà, quan li semblà que 
la cosa anava de debò. No teníem altre remei que refiar-nos 
d'un estranger, probablement aventurer. Despeses pagades i 
facilitats de fugida. 



A la nit, anàrem amb Herr Hubricht al Wintergarten. Hi 
sopàrem esplèndidament, sense pagar els catalans 
d'Amèrica... 

L'espectacle fou per a mi meravellós. Quan l'orquestra 
tocà «Wach am Rhein», esclatà una salva d'aplaudiments. 
Els reflectors donaven els colors del segon Reich. 

Quan sortirem nevava en abundor. Els autos lliscaven 
tots suaus damunt el mantell blanc. Berlín mundà deixava 
les ampolles de xampany destapades als reservats, i les 
parelles, embolcallades en grossos abrics de pell, es 
retiraven als seus domicilis particulars. Obrirem la finestra 
de la nostra cambra. La boira era rosada dels arcs voltaics, 
queia el «confetti» de la neu encalmat. Allà, una mica lluny, 
hi havia Catalunya que esperava. 


Quatre mesos després, rebíem de la Delegació de «La 
Bandera Negra», de Buenos Aires, una lletra de la qual 
extraiem el següent fragment: 

«A la darrera quinzena del mes de juny, sortirem amb En 
Marquès, en direcció a França, per tal de fer-vos companyia 
en la vostra empresa. Esperem que podrem portar els 
50.000 francs a la butxaca. No sabem si recollirem tota 
aquesta quantitat; però els nostres càlculs són ara ben 
optimistes. Ens hi hem posat de cap, i estem decidits a sortir 
amb la nostra. És per això que organitzem el viatge, car amb 
aquesta excusa ens serà molt més fàcil recollir diners, i, 
alhora, ja sabeu que no som dels que ens agradi quedar-se a 
casa». 

Signaven Ramon Xammar i Francesc Marquès. 

No sabem ben clarament què va passar al «Comitè 
Llibertat» de Buenos Aires. Hi havia dipositada una quantitat 



destinada, segons acord d'una assemblea, al primer fet que 
es produís Catalunya. Els germans Xammar i En Marquès 
treballaren de valent per tal que aquesta quantitat passés a 
nosaltres. Vam escriure a Massó i Llorens perquè contribuís a 
fer caure la balança del nostre costat. En aquells dies es va 
rebre una carta del Comitè de París (després de molt temps 
de no haver-hi escrit) que comunicava que el senyor Macià 
enllestia l'organització d'un futur cop de mà. Massó i Llorens 
devia dubtar, i el fet és que els diners no foren enviats a 
nosaltres. 

Dels nacionalistes bascos, que estaven assabentats de 
l'afer, rebérem, de New-York, una lletra encoratjadora: 


«Catalanes! E! mundo es muy pequeno comparada 
con la grandeza de nuestro Ideal, y nl distanclas nl 
cadenas seran capaces de separar los nobles 
corazones de los naclonallstas vascos y catalanes, 
unidos por la amargura y soldados por el amor. 
"EuzkadI Independence Commlsslon". — "Euzkadl- 
Azka tasuna-A Idezko -Ba tza rra "». 


L'enginyer búlgar de Berlín hagué d'esperar una ocasió 
millor per a lluir els seus inapreciables serveis. 



«B. N.» —França, a «B. N.» — 

Argentina 


Perpinyà, 115 juny, 1926. 

Srs. Ramon Xammar, i Francesc Marquès. A Buenos Aires. 

Germans: Confirmem la nostra darrera del 10 corrent. Ens 
apressem a transmetre-us tots els detalls i impressions 
relacionats amb el nostre moviment patriòtic i en particular 
de la nostra Organització: 

Vàrem reunir-nos a Beziers, abans d'ahir. Vàrem llegir els 
vostres comunicats, i acordàrem traslladar l'esperit dels 
mateixos al nostre «Comitè de Barcelona», cosa que ja s'ha 
fet. 

Vàrem opinar, nosaltres dos, refermar l'opinió emesa en 
l'esmentada anterior. Això és, esperar que els treballs 
d'organització a Catalunya estiguin adenantats. Referent 
aquí a França, el grup de patriotes, lluitador i guerriller 
després del temps passat, i motivat per les necessitats de la 
vida, està disseminat i, per tant, no en una constant relació 
amb els nostres grups separatistes. Això, no és un obstacle 
essencial, car els volenterosos al sacrifici, si bé no són tants, 
serien recollits altra volta, per a un acte dignificador de la 
nostra Pàtria. 

Referent al material, han passat nou mesos, quan es 
trobà la deu primitiva. Un element, mitjancer i que ens 



proporcionava dit servei, està a risc d'ésser expulsat de 
França. De totes maneres, es fan gestions perquè aquest 
individu, en el cas d'haver de marxar, ens ho deixi a les 
nostres mans. Si això ens fallava, tenim esperances que, 
amb diners a la mà, tornaríem a trobar el que calgui, malgrat 
el dificilíssim que tot això esdevé, amb la situació present 
d'aquest país. Aquesta és la nostra situació a França, en el 
dia d'avui. 

Referent al nostre «Comitè» de Barcelona, us adjuntem 
lletra rebuda del 13 corrent, i que, com veureu, és força 
esperançadora, car compta amb la confiança dels elements 
sindicalistes i amb la col·laboració vers un moviment 
general republicà, de diversos oficials de l'exèrcit. Entenem 
que amb elements espanyols no devem barrejar-nos-hi; 
però, febles i desunits i, ço que és pitjor, acovardits, els 
patriotes catalans, la nostra tàctica ha d'ésser d'afeblir 
l'enemic, molt fort, dissortadament, i molt més de ço que 
pugui semblar a cop d'ull. Un moviment dintre Espanya, 
afavorirà, indubtablement, la Causa de Catalunya. La 
rendició d'Abd-el-Krim significa, per a nosaltres, una pèrdua 
dolorosa; com qualsevol revolta a Espanya, representaria, 
pera nosaltres, un lenitiu. 

Com podeu veure, el nostre «Comitè» de Barcelona, 
malgrat l'obstacle que per a nosaltres representa la detenció 
del nostre germà, continua persistint satisfactòriament en la 
tasca empresa. 

D'aquest document adjunt, us preguem el secret més 
absolut. Us l'enviem, perquè tingueu notícia clara de tot el 
que passa, i també perquè no volem seguir els procediments 
dels de París, enganyant miserablement els patriotes 
d'Amèrica. 

Esperem, així, resposta del nostre «Comitè» de Barcelona. 
Un cop rebuda, se us enviarà tot seguit. 



Per correu separat, us enviem: Dos paquets, bons 
cotització. Edició definitiva. Encara que és edició destinada 
a Catalunya, creiem us agradaran. 

Rebeu una bona abraçada, dels vostres germans, de la 

DELEGACIÓ A FRANÇA de «B. N.» 

Beziers, juny, 26.—Perpinyà, 15 juny, 26. 



Història romàntica 


Vesprejava ja, quan Leguia i jo ens trobàrem en la terrassa 
d'un cafè de la Plaça del Chatelet. Leguia tenia un amic basc 
de Viriatu, que menava una gavarra d'una Companyia de 
transports fluvials pel Sena, de París a l'Havre. Leguia i jo 
volíem anar a Londres per a realitzar determinats treballs 
relacionats amb l'interès de les nostres respectives 
organitzacions. Vàrem aprofitar aquesta coneixença per a 
efectuar un viatge més pintoresc i especialment més 
econòmic. La gavarra sortia del Quai de Bercy i l'amic de 
Leguia ens havia dit que hi fóssim a les nou del vespre i que 
soparíem allí mateix damunt l'embarcació. Era a darrers 
d'estiu i París entrada la nit s'aureolava d'una boira i d'una 
atmosfera humida. 

Vàrem emprendre la caminada Sena amunt. Nosaltres dos 
ja havíem parlat a bastament del nostre pla i no teníem res 
més a dir-nos. Així silenciosos anàvem deixant enrere tots 
els ponts que travessen el Sena en aquell indret. A la nostra 
esquerra deixàvem també els innombrables carrers que hi 
aflueixen. Carrers foscos, ombrívols, amb les taques 
groguenques i vacil·lants dels fanals que embolcallaven la 
claror elèctrica amb una tristesa opaca. El Sena també 
esdevenia més fosc, i sols de tant en tant els fanalets verds 
o vermells de les embarcacions amarrades brillejaven a 
l'aigua, que semblava immòbil. Pels «quais» ens trobàvem 
parelles de suburbi que es dedicaven a l'amor. Leguia 



caminava nerviós, de pressa. Vaig endevinar que estava 
esperant arribar a Londres i que res no li deia el paisatge 
vespral. Leguia era d'aquests esperits inquiets, que 
amaguen, sota l'enfebriment de l'acció, el més exaltat dels 
romanticismes. Per a trencar el llarg silenci, li vaig 
preguntar: 

—Qui és aquest basc de Viriatu? 

—Un ex-contrabandista de la frontera basco-francesa. Ha 
estat a Mèxic, on va estar a punt de trobar una mina de 
petroli. Avui una companyia comença els primers treballs, i 
no se sap què en resultarà. Va ésser atacat de nit, va matar a 
trets de revòlver tres dels assaltants. Hagué de fugir i va 
treballar als docs de Hamburg. Ara es passa la vida 
navegant Sena amunt i Sena avall, bo i rumiant una altra 
decisió. 

—És nacionalista? 

—Fervent i d'absoluta confiança. 

—Ens ajudaria en un cop ben definit? 

—Ja ho crec. Té pasta de gran «chef»... 

Vàrem arribar a la gavarra, que restava inquieta en la 
fosca com un gran monstre marí endormit. El basc de Viriatu 
ens esperava a la coberta, i dintre una mena de cabina tenia 
ja el sopar a punt. Vàrem menjar musclos bullits i vàrem 
beure un vi de Bordeus, que per una estona ens féu oblidar, 
a nosaltres dos, la sidra i el vi de micorella. Un home seia a 
popa i tocava amb un acordió una «java» de ball musette. 
No podia dir per què, però tot jo estava inundat d'una gran 
tristesa. Aquelles fileres de llums macilentes, aquelles parets 
negres i brutes dels dipòsits veïns, aquella sensació de 
misteri, aquella cançó de l'acordió... Una cançó d'una 
alegria trista, «morne»... L'aigua fosca passava tan 
quietament que semblava immòbil com l'aigua d'un llac. 
Enllà, la boira prenia un color rosat i clar: era el centre de 
París que, amb els seus milers i milers de llums, reflectia el 



cel. Jo estava abstret en la contemplació de totes aquestes 
coses, quan vaig sentir que el basc de Viriatu donava ja 
ordres. La gavarra, silenciosament, va anar apartant-se del 
moll i l'emprengué riu avall. Recorreguérem tot el trajecte de 
la ciutat en aquella hora ja inquieta. Una gasolinera de la 
policia s'atansà a reconèixer-nos. El basc de Viriatu els 
cridava quelcom i tornava a seure, tot fumant 
impassiblement la seva pipa. Leguia es passejava amunt i 
avall entre les caixes i cordes. Quan haguérem passat el 
pont d'Auteuil, el basc de Viriatu s'assegué a prop meu, i 
Leguia es reuní amb nosaltres. París quedava ja un bon tros 
enrera i l'ombra dels arbres de les vores del riu ens escoltava 
el camí. Ací i allà brillejava algun estel en mig de la boira 
esquinçada. 

—Us van bé, els negocis? —preguntà el basc de Viriatu. 

—No gaire, però ens esforcem perquè hi vagin — 
respongué Leguia. 

—I el vostre Cap, lés aquell ex-militar de qui m'heu 
parlat? 

-Sí. 

—No m'agrada. Veig que respecteu l'escenografia. 

—Ho suplim treballant fermament entre bastidors. 

—Bé. Si em necessiteu, ja ho sabeu. Però, un consell: no 
us fieu mai dels ex-militars. 

Hi hagué uns moments de silenci. 

—íFa molt de temps que no heu estat a Viriatu? 

—Sí, molt de temps; abans d'anar a Hamburg hi vaig 
estar. Quan en sóc lluny, hi penso sovint. Però quan hi sóc, 
trobo que la meva vida no té objecte. Hi guardo records per 
a mi molt amargs. 

—Un amor? 

—Sí. Tot un amor. 

—No et tenia per un romàntic. 



—Jo no sé en què consisteix ésser romàntic. Si enyorar la 
terra d'on s'és fill i guardar el record d'un sol i únic amor, és 
ésser romàntic, quedem que potser en sóc. Us haig de dir, 
però, que jo he conegut alguns homes que semblaven de 
molt sentiment, i al fons no eren altra cosa que d'un 
egoisme brutal molt ben disfressat. Quan han pogut, les 
seves mandíbules s'han excedit... 

—Vas anar-hi per veure-la, oi? 

—Sí. Li havia escrit abans. Vaig esperar-la tot un 
capvespre en una galeria d'aquelles de fustes, que tenen 
totes les cases en el nostre país. No sé quina fila jo devia fer 
amb aquell aire sentimental, i rodejat de panotxes de blat- 
de-moro i carabasses. Les vaques que pasturaven 
apaciblement en prat veí, anaven a la cleda fent sonar 
l'esquellinc en la hora quieta. Les campanes de la parròquia 
tocaven a prec vespral. Jo mirava ansiosament en la fosca, 
per si la veia arribar entre els pomers. Res! No va venir. Vaig 
agafar el tren fins a la frontera i vaig travessar-la a peu. Ja 
saps que jo tenia una causa pendent per aquelles baralles 
que vàrem tenir els nacionalistes amb els metecs del nostre 
poble... 

Tots tres vàrem restar molta estona sense dir paraula. Jo 
estava segur que el basc de Viriatu era amb el pensament 
molt lluny. També estava segur que Leguia estava rumiant la 
manera d'entrar sobtadament a Bilbao, per mitjà d'una 
sorpresa. Els passos que estàvem realitzant s'encaminaven a 
aquest fi. Llavors jo vaig tractar d'adormir-me. La gavarra 
lliscava per l'aigua amb molta més velocitat. El soroll de la 
màquina ens arribava monòton. Quan vaig despertar-me, 
érem ja ben a prop de Rouen. Era ja bastant clar. Oíem des 
del riu el cant matinal dels galls de les cases de camp i unes 
campanades febles, llargues i malenconioses. Leguia i el 
basc de Viriatu, eren a proa, i discutien animadament. Vaig 
pensar com homes vinguts de països diferents ens trobàvem 



en un mateix camí. A tots tres no ens movia ni ens deia res 
la febre del guant de diner. La fatalitat ens havia dut per una 
ruta que nosaltres no havíem cercat. ^Es que hom pot 
preveure el seu destí? Així, jo anava comparant aquella 
situació nostra amb personatges de novel·les: el «Jean 
Sérvien», d'Anatole France, i «El vagabund dels estels», de 
Jack London, quan vaig sentir que Leguia em tocava. 

—Veig que ja esteu despert. Pensava que caldria canviar 
de pla. Jo aniré a Londres. Si vós hi esteu d'acord, anireu a 
Baiona. Podríeu baixar aquí a Rouen i anar-hi per Nantes; cal 
que vegeu algú allà. Vós no us mogueu de Baiona fins que jo 
us vingui a trobar. No trigaré gaire. Si tot va bé, de Baiona 
anirem a Perpinyà a preparar el vostre costat. 

—Està bé; d'acord. Ja m'explicareu amb més calma de 
què va. Endevino que el basc de Viriatu hi tindrà alguna 
influència, en aquest canvi de pla. Però a mi no em fa res. 
Amb tal siga no perdre mesos i mesos per aquests mons de 
Déu, i que es pugui fer alguna cosa en profit de les nostres 
pàtries respectives... 

A mida que ens atansàvem a Rouen la boira es feia més 
espessa. La sirena de la gavarra xisclava de tant en tant. 
Passaven altres gavarres i embarcacions pel nostre costat. 
Les puntes de les torres de la Catedral magnífica s'enfilaven 
damunt la boira. La nostra gavarra féu dos o tres xisclets 
estridents i s'aturà a un moll. Tot regalimava humitat. Quan 
el basc de Viriatu enllestí els seus papers i els seus 
encàrrecs més urgents, anàrem a esmorzar a un bistrot de 
per allí. Vàrem discutir el pla, ara modificat per la 
intervenció del basc de Viriatu. Un dels números més 
suggestius d'aquest pla era que Leguia i el basc de Viriatu, 
al cap de cinc-cents nacionalistes armats perfectament, 
desembarcarien a Bilbao i atacarien per sorpresa a la 
Capitania General i no recordo quina caserna estratègica. 
Era llavors que el nostre Cap famós havia rebut, sense 



cercar-ho ell, l'ajut d'elements financers per a proporcionar-li 
tota mena d'armament. Aquests elements estaven després 
de més de dos mesos impacients per saber com estaven les 
coses. El nostre Cap, que era un ex-militar, es perdia en 
incertituds i vacil·lacions. 

Havent esmorzat, Leguia i el basc de Viriatu seguiren riu 
avall cap a l'Havre. Jo vaig agafar el tren cap a Baiona. Allí 
vaig passar impacient una setmana i mitja, esperant noves 
de Leguia. Un dia vàreig rebre finalment una carta d'ell. En 
rebre la carta i no venir ell, tal com havíem convingut, ja 
vaig pensar que la cosa se n'havia anat a l'aigua. Vora 
l'Adour, tot passejant-me, vaig llegir unes paraules terribles, 
que explicant-me el fracàs del pla ell m'escrivia des de París, 
on s'havia entrevistat en venint de Londres amb el nostre 
Cap. Ha passat molt de temps, però el temps en lloc 
d'esborrar-les les ha ratificades. Les transmeto exactament 
en castellà, com foren escrites. Leguia entenia el català, 
però no sabia escriure'l: «Poner en sus manos los destinos 
de Cataluna, es una locura y acaso un crimen. En sus 
manos, todo... absolutamente todo està perdido. Ustedes 
han creado el ídolo y había que acercarse a él con clerto 
místico respeto y devoclón. Yo he visto claramente que el 
ídolo era de barro y falso naturalmente como todos los 
ídolos... Esta misma noche tomo el tren para Hamburgo. SI 
las cosas no se camblan radicalmente, no puede hacerse 
nada. Ya le escribiré ml dirección... etc.». 



Boulevard Saint Michel 


Un capvespre de la tardor del 1926, poc abans de l'intent 
insurreccional de Prats de Molló, ens trobàvem amb En 
Jaume Balius, al Cafè d'Harcourt, molt popular entre 
l'element estudiantil del Barri Llatí, prop de la Sorbona. 

Queia una pluja finíssima, i hom sentia la humitat al moll 
dels ossos. 

La nostra conversa fou un col·loqui d'enyorament i 
desesperació. No es podia fer res d'eficàcia; car la direcció 
del «bureau» d'Estat Català, a Bois-Colombes, portava la 
cosa d'allò més desgavellada. Parlàrem llargament de la 
possibilitat d'un fet de desesper, que almenys fes quedar 
una mica digna la causa separatista catalana. 

Llavors Balius, malalt, que es passava tot el dia a la seva 
cambra d'aquell hotel famós de la Rue Cujàs i que sols sortia 
al capvespre, perquè la gent no s'adonés de les seves 
sabates esqueixades i dels seus mitjons que ensenyaven els 
turmells, es veié obligat a demanar al senyor Macià un ajut 
econòmic per a pagar el metge. 

En Balius, detingut uns mesos per suposada complicitat 
en l'afer de Garraf, sortí de la presó de Barcelona amb una 
malaltia que l'impossibilità d'un braç i d'una cama. Em 
contà com, a propòsit de la visita que efectuà el senyor 
Macià, s'havia assabentat que una colla de patriotes havia 
anat a Barcelona amb el designi d'atemptar contra el jutge 
Fernàndez Valdés, que instruïa l'afer de Garraf. 



—En Macià —em digué En Balius— es passejava 
nerviosament amunt i avall del seu despatx. 

En Macià havia fet tot ço que havia pogut per impedir 
l'intent d'aquells xicots. Aquesta li havien donat un termini 
per tal que ell efectués el cop de mà tan esperat de tothom. 
Finí el terme, i els xicots partiren cap a Barcelona. 

«Si aquests xicots fan alguna cosa, com quedo jo?», deia 
en Macià tot lamentant-se. 

Aquestes paraules donaven idea de com marxaven les 
coses. 

Aquí, la conversa parà. Sentírem tota la tragèdia de la 
nostra Pàtria. 

En sortir al carrer, ens semblà que aquelles gotes 
finíssimes de la pluja ens queien al cor. En Balius s'allunyà 
vers aquella cambra d'on quasi no sortia. Vaig contemplar-lo 
fins al trencar de la cantonada, amb el seu braç esquerre 
caigut, arrossegant una cama, pàl·lid. Una altra tragèdia 
vivent: la salut perduda i la carrera de metge truncada... 

Una florista propera se'l guaitava amb ulls compassius. 
Les voravies eren Ilefiscoses, i l'asfaltat lluïa de la mullena... 



Rue Choron 


Poc després dels fets de Vera del Bidasoa —que a Catalunya 
repercutiren en l'intent d'assalt al quarter de les Drassanes 
—, Macià, que era llavors a Perpinyà, rebé la visita d'uns 
sindicalistes de Beziers, que acompanyaven un individu que 
tenia gran interès de parlar amb ell. 

Perpinyà es trobava aleshores ple de sindicalistes, que hi 
havien arribat de tots els cantons de França i Bèlgica. Tots 
havien vingut amb l'intent de prendre part a la revolta, els 
primers episodis de la qual foren els de Vera del Bidasoa i de 
les Drassanes de Barcelona. 

Les visites que elements significats del sindicalisme 
d'acció celebraren amb el senyor Macià foren nombroses. 
L'Hotel de França, de Perpinyà, era un quarter general. 

La policia francesa feia els ulls grossos, i donava tots els 
detalls que li mancaven a la policia espanyola. 

Tots ja teníem notícies de l'ocorregut a Barcelona i a la 
frontera basca. 

Un dia, el senyor Macià, després d'una llarga entrevista 
amb aquests elements vinguts a Beziers, em comunicà que 
marxava vers aquesta ciutat i que jo ja rebria ordres. Em 
digué, encara, que li comuniqués tot ço que jo sabés de nou 
de la situació. 

Dinà de bon hora, i partí ficat en auto de turisme, molt 
petit. 

La meva situació fou, aquells dies, molt compromesa. 



Grups i comissions de sindicalistes venien a veure el 
senyor Macià, amb el propòsit de demanar-li armament, que 
ells creien que tenia. 

S'havien escampat tantes notícies falses, que aquesta de 
les armes, fou admesa com article de fe. 

Jo vaig haver de convèncer aquella gent que nosaltres no 
teníem absolutament res. Vaig tenir la meva feina, car els 
sindicalistes no s'ho cregueren. Les comandes ja es 
començaven a fer amb un to excessivament imperiós, i al 
peu de l'escala de l'hotel em vaig haver d'acarar amb un 
conegut pistoler valencià, escapat per miracle de la llei de 
«fugas», que intentà amenaçar-me. Vaig dir-li amb el màxim 
d'energia que nosaltres no enganyàvem ningú, que d'armes 
no en teníem, que el moviment aquell jo el jutjava una 
provocació dels agents de Martínez Anido i que fessin el 
favor de creure en la nostra paraula, perquè de valents n'hi 
havia tan en l'anarquisme com en el separatisme. 

L'enrenou es feia tan públic, que la policia francesa 
aparentà prendre-hi part. 

Vaig rebre avís que aquella nit jo seria escorcollat en la 
meva habitació del propi hotel. Tot seguit vaig estripar unes 
lletres recentment rebudes —una de Blasco Ibàhez, un 
telegrama de Carles Espià ratificant-me que el moviment era 
provocació, etc.—, i vaig donar la maleta a un amic, que la 
portà al «Casal Català». Era per salvar una pistola. 

Aquella maleta, aquella mateixa nit, vaig saber que havia 
estat duta al Consolat espanyol. (Conspirar a Perpinyà era 
fer-se treure un film en ple dia). La policia féu dir a l'amo de 
l'hotel que acabés amb aquelles reunions i activitats, o, del 
contrari, seria expulsat de la població. 

Vaig determinar anar-me'n. 

En Joan Macià, fill de Francesc Macià, m'acompanyà fins a 
l'estació. Vaig adonar-me que la policia no es movia gaire 
lluny de mi. A mig camí de París, crec a Perigueux o 



Limoges, vaig esperar el senyor Macià. Ambdós sortirem 
l'endemà cap a la capital de França. Pel camí, el senyor 
Macià, recomanant-me la major reserva, em posà al corrent 
de les reunions tingudes a Beziers amb els individus ja 
indicats. Es tractava no res menys que de patrocinar la 
nostra acció per a efectuar un aixecament. 

Els patrocinadors del nostre aixecament formaven un 
trust financer i industrial. No ens mancarien armes ni diners. 

Això el senyor Macià m'ho contava de cara a la finestra 
del vagó. Jo no veia res llavors. Desfilaven davant els meus 
ulls els camps verds i les arbredes amb una vertiginositat 
que sobrepassava la del tren. Allò que el senyor Macià 
m'acabava de dir era un miracle. Poc enraonàrem durant el 
camí. 

El senyor Macià llegia Le Temps, i jo ja planejava 
l'organització de la futura i ampla actuació, per a insinuar-li 
o proposar-li... 


A París hi passàrem un dies, i jo vaig haver de regressar per 
assumptes de la nostra organització a Perpinyà. Aquells dies 
que jo vaig estar-hi, el senyor Macià parlava de l'afer, de 
tant en tant, amb el grup patrocinador. 

A Perpinyà vaig rebre carta del secretari particular del 
senyor Macià, l'Ernest Dalmau, en la qual em deia que es 
treballava de ferm, que s'activessin les gestions prop de 
Francesc Cambó, que un ex-diputat regionalista ens havia 
suggerit, car ja es comptava amb diners per a la compra 
d'armes: «M'encarrega de trametre-us les millors 

impressions d'uns treballs que està fent personalment per a 
l'obtenció d'eines. Ell creu que dintre molt poc podrem 
ésser-hi», m'escrivia Dalmau. M'encarregava també que. 



tant prompte arribés Gassol a Perpinyà, li telegrafiés i que 
aquest es posés en marxa cap a París. «Ara cerco un nou 
“bureau” per a poder fer més feina i separadament». 
«Separadament» d'aquí? De Bordes de la Cuesta, que no es 
movia del «bureau» de la Rue Richelieu. La carta portava 
una apreciació, que no estic autoritzat per a reproduir. Una 
setmana després d'haver rebut aquesta carta, rebia l'ordre 
de fer avisar un company de Sobona, perquè vingués a 
Perpinyà i jo l'acompanyés a París. Jo vaig participar a 
escampar l'entusiasme i l'optimisme entre els nostres 
companys, tant de Perpinyà com de Barcelona, car jo rebia 
noves de la desorganització en què havien quedat els 
Escamots, després de la marxa a l'exili dels principals dels 
seus dirigents. 

Les lletres que jo rebia de París i l'assumpte que explico i 
del qual jo n'estava assabentat, m'inspiraven absoluta 
confiança. Si no guanyem —em deia jo—, es produirà un fet 
de dignitat. Almenys, una cosa o altra. 

Un capvespre del dia memorable de Nadal va arribar el 
company de Solsona. Aquella mateixa nit agafàvem el tren 
cap a París. Feia un fred cruel, i de Toulouse cap amunt, el 
paisatge estava nevat. Entre la boira i el fum de la màquina, 
distingíem la blancor estesa. Els vagons, immòbils a les 
estacions, estaven coberts d'un gruix de neu de prop d'un 
pam. Viatjàvem en aquella nit quieta, plens de recordances. 
A totes les llars del món hi havia, en aquelles hores, un foc 
amable i reconfortador i una família alegre al redós. Sols 
nosaltres, com dues ànimes en pena, anàvem per aquells 
móns de Déu, tremint per una idea santa, però que no ens 
privava d'enyorar la diada a casa nostra. Passaren 
quilòmetres i quilòmetres sense dir-nos paraula. Pressentíem 
que l'hora era arribada i que anàvem a París a comprometre 
la nostra vida. No hi havia ningú més en tot el vagó i no 
podíem dormir. A cada estació guaitàvem pels vidres 



entelats de les portelles. Les andanes eren desertes. Una 
veu anava cantant amb trist ensopiment, l'«estació» del 
trajecte: Limoges, Chàteauroux, Orleans!... El tren partia, un 
llumet vermell s'allunyava... 

En arribar a Austerlitz, el meu company se m'apropà: «A 
Solsona no farem res que vós no hi sigueu!». «Està bé —vaig 
dir jo—; ho prefereixo a anar per altres costats, o quedar-me 
aquí. Ja hi aniria ara. Però Macià manarà». L'endemà ens 
trobàvem a Passy, on en una pensió russa posava el senyor 
Macià. Ell no hi era, i l'esperàrem fins ja tard. Quan arribà, 
ens donà hora per l'endemà el matí, a la famosa oficina de la 
Reu Choron. 


L'oficina d'Estat Català de la Rue Choron la van organitzar 
els mateixos elements que havien entrat en relació amb el 
senyor Macià per a organitzar l'aixecament. En aquella era 
cosa dificilíssima trobar una habitació a París, i si aquesta 
era cercada per gent estrangera, la cosa era més difícil 
encara. No obstant, l'estatge de la Rue Choron era tot un 
domicili. A la porta d'entrada hi havia una ensenya, que, si 
mal no recordo, es llegia: «Crèdit Immobilier». Gassol 
ocupava una habitació, que servia de secretaria, a l'entrada. 
A l'altre costat hi havia un despatx, que l'ocupava sempre 
un individu francès, que era el mitjancer entre el senyor 
Macià i els patrocinadors de la revolta. Hi havia telèfon i uns 
projectes d'urbanització, emmarcats, a les parets; uns 
prestatges amb rotllos de plans de ciutats-jardí i de cases 
barates. Per al senyor Macià hi havia un saló especialment 
destinat a ell. 

En aquest saló es col·locà una taula americana per al 
delegat basc, que no era altre que l'amic Larrahaga, i una 



altra taula per al delegat dels catalans d'Amèrica, el qual ara 
resulta que quasi cap catalanista d'Amèrica no el coneixia 
com a Delegat ni gairebé personalment; i que si algú el 
coneixia, el caràcter d'aquest llibre ens veda d'entrar en 
apreciacions i atacs personals. No serà aquest el primer ni 
l'últim cas. 

La nostra entrevista amb el senyor Macià fou un desastre 
moral. 

El senyor Macià, referint-se al projecte que tenia entre 
mans, demanà al company de Solsona si d'aquella contrada 
es podia fer una lleva de voluntaris, aixecar-se en armes i 
passar a la província de Girona, fins a Figueres. 

—Ja sé qui són vostès i els crec capaços de fer ço que li 
encarrego —digué Macià. 

—Senyor Macià —digué el company de Solsona—, estem 
a les seves ordres. Farem ço que vostè ens mani. 

—Seran molts? 

—Una trentena. 

—Només?... 

—Si es tractés d'aixecar-nos a la nostra comarca mateixa, 
seriem molts més. 

En Macià va tornar-se pàl·lid. Va girar-se a mi i em digué: 

—Així vostès m'han enganyat. Sempre m'han dit que a 
Solsona hi havia un gran nucli. 

—Perdoni —vaig dir-li jo. Tot sorprès—; vostè té la llista de 
les forces que comptem, i ni jo ni ningú dels que les hi hem 
proporcionades no gosaríem enganyar a vostè! 

—Jo em creia que eren molts més —digué Macià 
visiblement confús. 

—Comprengui, senyor Macià, que un aixecament dintre la 
pròpia comarca pot parlar més gent a la revolta. Vostè pot 
assegurar-nos si, aixecats en armes, podríem arribar a 
Figueres? 

—Així, no hi ha res a fer? 



—Li repeteixo que tots els afiliats estem a les seves 
ordres. 

El company de Solsona tornà a la seva llar molt decebut. 
Jo vaig quedar-me a Perpinyà. 

A la Rure Choron continuaren les reunions amb elements 
afins, especialment els sindicalistes. Eusebi Carbó, molt 
significat entre ells per haver dirigit el moviment sindicalista 
a València, fou cridat a assistir-hi. Després d'algunes 
entrevistes, se digué que ja se l'avisaria. 

Aquests viatges els pagava el fons econòmic de 
l'Organització. 


Al cap d'unes setmanes vaig tornar a rebre ordre d'anar a 
París. El senyor Macià ens convocava una reunió a l'oficina 
de la Rue Choron. Va començar la reunió explicant el senyor 
Macià ja clarament a tots els reunits l'assumpte de què es 
tractava. Hi havia un grup financer i un altre d'industrial, 
conjuntament, que patrocinaven el nostre moviment. Aquest 
grup, segons el senyor Macià, desitjava enllestir com més 
aviat millor aquell negoci i portava pressa. A tal efecte, a 
l'habitació del costat s'esperava un senyor francès per 
assabentar-se dels acords definitius i anar-los a comunicar al 
seus amics. «Em demanen ja una llista completa 
d'armament i municions, i jo la tinc ací per a donar-los-la». El 
senyor Macià, davant la general estupefacció, llegí una llista 
enorme d'armament i municions. Hi havia gasos 
lacrimògens, asfixiants, bombes incendiàries, metralladores, 
etc. No hi mancava pas res. 

Damunt la taula hi havia un munt de llibres militars, tot 
just comprats a una llibreria militar del Boulevard Saint- 



Germain. Tota la feina havia consistit a copiar el material i 
apuntar la quantitat. 

—Eso es fantàstico —exclamava Larrahaga. 

Calia assenyalar la data, que per això s'esperava aquell 
senyor francès del costat. 

Aquí els parers foren divergents. S'acordà demanar un 
termini més a aquella gent. 

Els sindicalistes es manifestaven d'una manera confusa. 

Macià deia que seguiria tot Catalunya. 

Jo creia que, seguint uns centenars d'homes, el fet de 
dignitat es produiria suficientment, i no tenia gaires 
confiances en la gent del meu país, que, a part de raons 
psicològiques no estava preparada moralment al sacrifici. 

Larrahaga manifestà que ells, a Euzkadi, no passarien de 
tres-cents: però decidits. Va demanar un vaixell i armament 
per a embarcar a Bordeus, amb gent basca vinguda a 
Lourdes amb pretext d'una peregrinació i que ell, al cap dels 
300 homes, entraria a Bilbao. La resta del país faria la seva 
feina. 

Vaig sortir de París amb l'ordre de fer una informació pel 
Pireneu, i tractar de trobar per la muntanya planells isolats 
on fos possible descendir un aeroplà i descarregar-hi el 
material. Jo considerava que la conducció del mateix per 
carreteres franceses era anar al fracàs. El país i la gent no 
m'inspiraven cap confiança. Aquesta fou l'única proposició 
que vaig presentar i que va tenir l'honor d'ésser acceptada. 
Amb quatre amics vaig recórrer una part determinada del 
Pireneu i vaig trobar tot seguit el lloc a propòsit. Vaig fer uns 
plans i els vaig enviar a París. 

(Quan lo de Prats de Molló, la policia francesa trobà 
l'oficina de «Bois Colombes» completament abandonada i 
amb tots els arxius, fitxes i documents a l'encant. Aquests 
plans deuen encara estar guardats al «Quai des Orfèvres»). 



Abans d'anar-me'n de París, vaig insinuar al senyor Macià 
que demanés col·laboració entre els patriotes significats de 
Barcelona. 

L'Ernest Dalmau, una vegada més, havia de marxar a la 
ciutat nostra, en cerca de col·laboracions. Amb una caixa 
monumental de mostres de capells i novetats per a senyora, 
proveït dels papers necessaris, talment un complet viatjant 
de comerç. Dalmau arribà a Barcelona i efectuà una sèrie de 
visites a les esmentades personalitats. Aquestes eren 
pregades de venir a París i posar-se d'acord per a la 
sublevació. De tota aquella llista, sols pujaren a París dos 
homes: Carrasco i Formiguera i Miquel A. Baltà. 

Seria interessant poder saber la conversa que aquest 
darrer tingué amb el senyor Macià. Tampoc no estic 
autoritzat per a fer-la pública. 


Final d'una carta que vaig rebre de l'amic Larrahaga: «... 
aquella misma noche tomé el tren y me vine para X... Como 
no tenia bastante dinero, se los pedí al senor X, y luego se 
los devolví. Para no estropear la marcha de los asuntos y 
causar el menor dano a los que todavía esperan algo de ta! 
organizaclón y de ta! jefe, escribí una simple carta diclendo 
que me Iba, sin dar a entender los motivos y dejando a 
salvo los falsos prestigiós de los ídol os...». 

De l'afer de la Rue Choron, ningú no en sabé ni una 
paraula més. Podria ampliar amb altres detalls de referència 
personal l'epíleg d'aquesta narració. Però repetim que hem 
escrit aquest llibre per pura i simple inspiració patriòtica. 
Res més. 



Els fantàstics ajuts financers a 
"Estat Català" 


Temps després, en considerar com havia quedat morta una 
qüestió de tanta importància per a la nostra causa, 
indagàrem tot ço que ens fou possible saber. En realitat, els 
patrocinadors de l'aixecament a Catalunya eren dos grups, 
financer un, i industrial l'altre. Hi havia polonesos, francesos 
i txecoslovacs. 

Un dia, un d'aquests anava acompanyat del director del 
«Crèdit Lyonnais» a Marsella. Almenys així es feren les 
presentacions. Segurament la seva finalitat era especular 
amb el nostre moviment i fer jugades de borsa... Exigien, a 
canvi del seu ajut, la data fixa del cop de mà. 

Davant els titubeigs de Macià, recolzats en la manca de 
material, li demanaren que fes una llista completa del 
material que caldria. Ells el proporcionarien, i Macià 
s'encarregaria solament de les municions. Així, s'encarregà a 
Carbó que es cuidés de reclutar gent del seu camp, i dividir- 
los en grups de 10, que, essent mecànics tots, es dedicarien 
a la reparació de metralladores. També es feren gestions 
prop d'un fabricant d'armes del nord per a les municions. El 
fabricant respongué que demanava un terme de dos mesos 
per a proporcionar un milió cinc-cents mil cartutxos. Va 
afegir que si tingués una màquina de millors condicions, 
aquesta quantitat de cartutxos la fabricaria dintre quinze 



dies. En conèixer aquesta resposta, els grups patrocinadors 
digueren a l'al·ludit fabricant que ja podia fer la comanda a 
Brussel·les, i que la màquina ja estava pagada. Noves 
inquietuds i titubeigs de Macià, referents al transport de 
material a llocs determinats. Responen els grups esmentats 
que s'encarreguen del transport i de la seva seguretat. Més 
vacil·lacions de Macià: no tenia la gent organitzada. 



Carta de l'exili 


«Fare thee well, and ifforever, still for ever fare thee well». 

LORD BYRON. 

«... reconec que el meu nom i la meva presència 
contribuirien a fer alguna cosa. Tinc, sense haver-los cercat, 
un nom i un cert prestigi de patriota de bona fe. Em consta, i 
no és que em faci cap mena de gràcia, que la policia em tem 
més a mi que a r“Avi''. Les circumstàncies i les incidències 
de la meva persecució han fet creure a la policia que sóc 
quelcom de temible. I, amb tot, sóc un pobre home de bona 
voluntat. Però és així, i aquesta fama no me la trauré del 
damunt. Desgraciat en les coses de la vida, he estat, no 
obstant, de sort quant a la persecució policíaca. A l"Avi'', 
l'enemic el considera d'una follia noble, i es recorda del seu 
passat militar. De mi en té un concepte d'assassí. El meu 
temperament no va vers les ampul·loses revistes militars, 
amb la seva ala dreta i la seva ala esquerra que somia 
Macià. El meu temperament em du a la guerra de muntanya, 
a la qual em veuria amb cor de fer serveis a la nostra causa 
nacional. Sóc un enamorat dels procediments “Sinn-Feinn" 
irlandesos, i amb tot i preveure que Catalunya no és Irlanda, 
els Escamots ensorrats pel macianisme haurien estat 
quelcom de semblant. L'agressió al Canonge Boada, autor 
moral de l'ordre de la predicació en castellà al bisbat de 
Barcelona, autor també d'una llista negra en la qual 



figuraven eclesiàstics catalanistes, fou un assaig incipient 
de tot allò que haurien estat aquests Escamots: una justícia i 
una alliberació catalanes. Llavors jo podia fer quelcom. Però 
el temps no ha passat en va. No n'hi ha prou, de portar una 
pistola a la butxaca. Cal portar al cor alguna cosa més. I 
cregueu-me, el tarannà corrent del nostre poble no encoratja 
gens ni mica a fer-se trencar el cap per Catalunya. NO Hl HA 
HAGUT SÍMPTOMES. NO Hl HA SÍMPTOMES. Dóna molt de 
braó, en moments de perill, el pensar que tens una gran part 
del teu poble al darrera. Quan hom pensa que serà aqueix 
mateix poble el que es riurà de tu, i que seran germans de la 
teva pròpia causa, els teus més temibles enemics, hom sent 
que se li refreden les sangs i li desapareix l'entusiasme. És 
molt trist, però cal dir-ho: són els nostres propis germans qui 
ens han mort la fe. Aquesta visió se la representarà 
qualsevol prou capaç de fer quelcom per la dignitat de 
Catalunya. En un altre país, l'heroïcitat d'En Compte seria 
venerada. A casa nostra passa en mig de la indiferència. Ja 
ho sabem, els que ens hem proposat seguir aquest camí, 
que no hi trobarem flors i violes. No ens podíem pensar mai, 
però, que la discòrdia fratricida i la guerra sorda provinent 
dels que rodegen Macià haguessin pogut posar l"'lnri" a 
tantes penalitats. Fa pensar, també, si és forçós, que nous 
idealistes acabaran de la mateixa manera. I, no obstant, 
malgrat pensar-ho, donaríem qui sap què, perquè encara, 
després de tot, es pogués fer un nou intent. Però hi ha Macià 
entremig, i aquest no fa ni deixa fer. 

»Ja ho sabeu, compteu-me com a soldat de fila. La meva 
vida, i tot, és per a la meva Pàtria. Quan la meva Pàtria senti 
la necessitat de dignificar-se, jo faré com dos. Ara, no vui 
ésser altra cosa que soldat de fila. Ja estic tip d'encendre 
focs i que altres els apaguin...». 



«No cregueu que els sindicalistes estiguin millor que 
nosaltres. Estan també dividits, i no tenen homes que els 
orientin. Molts d'ells són bons i de cor noble. Valents i amb 
gran esperit de sacrifici. Jo, per ací, en conec molts. Encara 
que no ho sembli, es perden en lirismes. Aquells que no són 
vegetarians, naturistes i altres coses molt respectables, però 
que fan riure a Martínez Anido, ja no són dels purs. Amb cols 
i aigua, jo crec que no es poden matar gaires “civils". Tots 
esperen, malgrat el seu pessimisme i les seves esperances 
fallides, l'hora de la revolta...». 



Fragment d'una altra carta 


X. Setembre de 1928. 

«Si ho mirem detingudament, haurem de convenir que el 
temps no passa en va, i l'hora de les evolucions polítiques, 
ja no es pot deturar. Han passat quatre anys, i durant aquest 
temps, què ha fet el nacionalisme d'acció? Durant aquest 
temps, devia tenir la paraula, i què ha fet? Res. Sembla que, 
ara, l'evolucionisme polític vol tornar a prendre la paraula. 
Com quedem? Som uns ninots esparracats de paller, amb un 
buit a l'ànima que fa feredat, amb la vida trencada, amb 
situacions i interessos perduts, i condemnats a anar per 
aquests móns de Déu com gossos perseguits de tothom, 
mentre a la nostra Pàtria es crida el darrer mot d'ordre 
“Federalisme". 

»Hem sabut que a darrers del mes passat vingué per ací 
una secció de la policia especial del rei, amb la missió 
d'assabentar-se de la vida i activitats que feien els exiliats 
polítics. Es preguntà pel sindicalista Carbó, per Jaume 
Balius, tingut en concepte de terrorista, per En Cardona i per 
mi. Fins a les dues de la matinada voltaren per ací, i 
pernoctaren alguns, fins l'endemà, a casa d'un barber 
espanyol. Incomplets els seus informes, anaren al 
Comissariat, on segurament els proporcionaren tot ço que 
els mancava, àdhuc les nostres fotografies... Ja podeu 
endevinar la mà de “dossiers" que deuen existir sobre les 



nostres pobres i inofensives persones, exposades en 
qualsevol moment a ésser joguina de qualsevol facècia 
d'aquesta gent». 



Prats de Molló 


El dia 2 de novembre del 1926, ens trobàvem a Beziers. 
Anàrem a fer una visita a un amic i alhora un canvi 
d'impressions, car les relacions del Comitè de París amb 
nosaltres eren completament rompudes, i encara sabíem 
quelcom de ço que el senyor Macià projectava. La posició 
dels Catalans d'Amèrica, traduïda principalment per una 
carta del «Comitè Llibertat» de Buenos Aires, en la qual es 
manifestava de no donar ja més diners a París o on fos, 
mentre no es produís a Catalunya algunt fet, per una part, i 
per altra, l'activitat de «La Bandera Negra» en tractar 
d'organitzar el fet esperat de tothom, i també la impaciència 
dels més afectes a la persona del senyor Macià, no dubtem 
que determinaren en l'esperit d'aquest anar, com fos i com 
es pogués, a l'aixecament. 

El nostre amic de Beziers em comunicà, de cop i volta, 
que passava quelcom d'anormal i que cap a les deu d'aquell 
mateix matí es tindria una reunió amb elements sindicalistes 
a casa seva. Es començà la reunió i, tot seguit, un delegat 
d'ells, recentment arribat de París, ens notificà que el senyor 
Macià ja era a la frontera; que els havia demanat ajuda i que 
ells havien decidit secundar immediatament el moviment; 
però que, ja escamats d'altres ocasions, ells estarien a punt i 
dispostos, i que a la primera topada a la frontera, ells hi 
marxarien. Va deliberar-se llargament l'intent de Macià, i 
s'acordà prendre les disposicions necessàries per a secundar 



el moviment així que aquest es produís a la frontera. 
Acordàrem, també, anar plegats amb els grups separatistes 
dissidents del Comitè de París, la representació dels quals 
portàvem En Simó Llauneta, l'Antoni Sorts i jo. 

En demanar jo el nombre mínim dels probables, a passar 
la frontera, se'm respongué, per part dels sindicalistes, que 
era el de vuit-cents (set vegades més que els que anaren 
amb el senyor Macià), i que els que durien l'expedició serien 
un d'ells i un de nosaltres. Tots els sindicalistes estaven 
conformes amb l'ideal de la Independència catalana, 
malgrat haver-hi entre ells molts no catalans. 

Marxàrem a Perpinyà i avisàrem els nostres amics. Hem 
de fer constar la indignació dels mateixos, en saber que 
s'intentava un fet per Catalunya, i que ells, que per 
Catalunya es trobaven a França en totes les pitjors 
condicions, fossin considerats patriotes de quarta categoria. 

L'urc del cabdill —excusat sempre en l'aplicació d'una 
disciplina, que resultava sempre la disciplina del desordre, 
explotat pels que ja llavors entorn seu cercaven la 
possibilitat de sortir del gris social o per necessitat 
econòmica, que s'agafaven a Macià per a aixoplugar-s'hi, i 
perquè quan les mirades de reconeixença de Catalunya es 
dirigissin al Senyor Macià, ells també fossin mirats i 
reconeguts— privà sempre, i especialment en moments 
difícils, que s'unifiquessin els parers i desapareguessin les 
discrepàncies entre el Comitè de París i el Comitè de «La 
Bandera Negra» de Perpinyà. 

Acusem com a un dels principals inspiradors d'aquesta 
guerra fratricida i qui mai no deixà perdre ocasió per a 
encendre-la més i més, el senyor Bordes de la Cuesta. 
Esperit errívol, ombra misteriosa que, des dels primers 
temps a París, fins la caiguda de la dictadura, acompanyà la 
història de l'actuació d'Estat Català i que, coneixedor del 
caràcter del senyor Macià, l'explotà a meravella a benefici 



de les seves combinacions i intrigues incomprensibles. El 
senyor Macià no és home que toleri que ningú li faci ombra, i 
Bordes, malgrat la seva adulació hipòcrita al cabdill, quedà 
relegat sempre a segon terme. 

Ventura Gassol, més dúctil, més humil, més untuós i 
rialler, amb la seva cara de poma del ciri, s'adaptà a les 
exigències de temperament del senyor Macià, i ha vingut 
representant aquell paper que Bordes de la Cuesta havia 
sospirat jugar. Manar ell, darrera la persona del senyor 
Macià. No volem dir que també fos aquesta l'aspiració d'En 
Gassol. 

Bordes de la Cuesta era l'home més capacitat i més 
intel·ligent dels que rodejaven Francesc Macià en aquella 
època. Home fred, especulatiu, diríeu d'ell, l'home sense cor, 
ben a propòsit per a títol i personatge de film. La seva 
actuació dintre Estat Català fou ben poc important. La seva 
personalitat, un misteri. ^Per què, a la reunió de Lyon o de 
Séte, el delegat sindicalista —llavors nosaltres no ens 
trobàvem encara a França— protestà de la seva presència a 
la reunió? Creiem que aquest delegat era Eusebi Carbó. 

L'organització del moviment de Prats de Molló, del punt 
de mira de treball secret, deixà molt que desitjar. En vigílies 
del moviment, arribaren a París, procedents de Buenos Aires, 
dos amics nostres, un d'ells En Ramon Xammar. A la nit de 
l'arribada anaren a sopar a Ca'n Borràs, un restaurant del 
Faubourg Montmartre, que té la llegenda de fer menjars a 
estil català, encara que no s'hi assemblin de res. Xammar i 
els altres amics, entre ells En Jaume Balius, ja resident a 
París, pogueren escoltar, de la taula del costat, la següent 
conversa: 

—Yo estoy sin un céntimo. 

—Yo también. Ma na na me voy a Bois-Colombes. Dicen 
que Macià entrega dinem, zapatos y una camisa. Ya serà 
aigo... 



La sorpresa dels nostres amics fou gran. La policia 
espanyola concorria a aquell restaurant amb l'objecte de 
vigilar els conspiradors catalans i espanyols. Si aquella gent 
de la conversa era gent simple i franca, volia dir que 
l'aixecament projectat era a l'abast de tothom. Si eren 
policies, volia dir que la policia n'estava al corrent. 

Un mes abans del fet de Prats de Molló, trobàrem un ex- 
catalanista que havíem conegut en els nostres primers anys 
de catalanisme de «Segadors» per la Rambla. El trobàrem a 
Perpinyà, i com sabíem la seva significació prop del Sindicat 
Lliure, procuràrem esquivar el seu encontre, car allí hi havia 
policia de tots els Estats, i el parlar-hi hauria estat 
probablement mal interpretat. En Daniel Roig i Pruna, que 
aquella tarda estava a Perpinyà a visitar-nos, n'és testimoni. 

Amb tot i defugir-lo, aquesta persona em saludà i em 
digué que havia de parlar reservadament amb mi. 

Ço que em digué, és el següent: 

—Ja deveu saber que la persona que us va fer avisar 
indirectament, per tal que us poguéssiu escapar de 
Barcelona, vaig ésser jo... 

—Sí, i malgrat que sou amb els enemics, us ho agraeixo. 

—Vaig recordar-me dels primers temps de la nostra 
joventut. Reconec qui sóc, però al fons sóc catalanista... 

—Home... 

—Bé. Sapigueu que la policia espanyola sap 
perfectament tot ço que feu. Les vostres cartes a En Perelló a 
Barcelona, abans de donar-les a ell a l'Administració de la 
presó, són llegides, en plena Rambla, per Fernàndez Valdés. 
Se saben coses de «La Bandera Negra», i, com a amic, us 
aconsello que no us sacrifiqueu més, car esteu venuts tots 
plegats. 

—Mai no m'he cregut que les meves cartes a En Perelló 
arribessin intactes a les seves mans... 



—Se sap que en Macià fa gestions per a la compra 
d'armes, que es cuida d'aquest assumpte un tal Grau, 
resident a París, i que és delegat dels d'Amèrica, i que Macià 
anirà a un aixecament ben aviat, car compta amb ajuda 
internacional. Aneu amb compte, perquè em sap greu la 
vostra bona fe. I ara, res més. Reflexioneu ço que us dic. 

L'endemà vaig haver de marxar a París, i aquest individu 
no el vaig veure més. En arribar a París, per mitjà de l'amic 
Balius, vaig fer advertir al senyor Macià de la importància 
d'aquesta confidència. El senyor Macià, despectivament, no 
hi va donar cap importància. 

Ara preguntem. ïFou Garibaldi l'únic confident de Prats 
de Molló? Aquesta confidència em fou feta, si no ho recordo 
malament, a últims d'agost o primers de setembre del 1926. 
No crec que, en aquesta data, Garibaldi estigués ja en 
relacions amb Macià. iCom, per qui o per quin mitjà la 
policia espanyola, ja en aquella data, estava assabentada 
del moviment de Prats de Molló? 

Altrament, ^estaven segurs, els directors del Comitè de 
París, que no eren vigilades les seves persones i la seva 
correspondència, per la policia francesa? 

iPer què el Govern francès deixava fer a Macià, en un 
assumpte que posaria en un mal trànsit les seves relacions 
amb l'Ambaixada d'Espanya? íNo és possible que França 
deixés organitzar a Macià la seva aventura amb l'intent de 
treure's del damunt un personatge com Garibaldi, que 
llavors ja treballava per Mussolini? 

Garibaldi havia treballat al servei secret de França, i la 
seva coneixença indubtable de moltes coses 
importantíssimes, podia fer molt de mal a França, en uns 
moments de la vida internacional molt compromesos. 
Condecorat amb títols i medalles de la República, Garibaldi, 
per a treure'l, es necessitava un sòlid argument i una causa 



ben sorollosa. Ell i Macià, per una paradoxa de la vida, 
internacionalitzaren el plet català d'una manera insospitada. 



La Muntanya 


Un dia, a Perpinyà, es presentaren al nostre domicili dos 
subjectes que inspiraven una sensació no gens atraient. 
Amb les degudes precaucions sortirem a rebre'ls. Ens 
allargaren una tarja. La tarja era de Carles Espià, que des de 
París ens els recomanava perquè els ajudéssim a passar la 
frontera. 

Enraonàrem llargament, tots plegats, de la situació de la 
política dictatorial a Espanya. Convinguérem en què la 
monarquia s'aguantava damunt l'espasa de Martínez Anido. 

Un d'aquests homes no era altre que Oscar Pérez Solís, 
l'ex-capità d'artilleria, ex-líder dels socialistes bilbaïns, i 
aleshores un dels més destacats personatges del comunisme 
espanyol. 

Avisàrem el company Pagès, i aquest, amb un altre, els 
conduí a Sant Llorenç dels Cerdans. A Sant Llorenç, la seva 
conducta no fou del tot prudent, car Oscar Pérez Solís 
celebrà una reunió, aquella mateixa nit, amb un grup 
comunista de la localitat. El grup de cercolaires i boscaters 
afecte a «Estat Català» que hi havia per aquella contrada 
escollí dos dels seus homes més coneixedors del terreny, i, 
de nit, travessaren la frontera. 

Quan ja feia una hora que caminaven, es desencadenà 
una imponent tempestat. Oscar Pérez Solís, que aleshores 
encara no l'atreien les idees religioses, es passà tota la nit 



renegant i maleint. De tant en tant, un llamp aclaria la 
muntanya, i la nocturna comitiva quedava il·luminada. 

No havien de témer trobar la guàrdia civil, que en 
aquelles hores i amb aquell temps, devia, d'estar-se ben 
aixoplugada. 

L'endemà arribaren a Sant Hilari. Oscar Pérez Solís, que 
portava una cartera plena de bitllets de diverses 
nacionalitats, pagà els seus companys. 

Temps després, sabérem que Pérez Solís, que portava una 
missió especial de Rússia, havia arribat a Barcelona, i d'ací 
anà a Bilbao. De Bilbao tornà a Barcelona, i un dia que la 
policia efectuà un «raid» en diversos domicilis de sospitosos, 
trobà casualment a Pérez Solís. Sabérem que estigué al 
Castell de Montjuïc molts mesos, i més tard, ja abandonades 
les seves idees comunistes, que havia fet professió de fe 
catòlica. 

—Es curioso —ens digué.— Cuando he salido de Vizcaya, 
han sido los nacionalistas los que me han ayudado a 
atravesar la frontera. Ahora son los nacionalistas catalanes 
los que me ayudan a entrar en Espana. 


II 


Els Escamots formaren, en general, un bell planter. Que 
ningú no somrigui. Dels Escamots en sortiren actes inspirats 
pel més gran patriotisme i efectuats, si voleu, 
imperfectament, però amb un noble i pur esperit de sacrifici. 
Pels Escamots hi passaren joves catalans, d'una conducta 



ben digna d'admiració i d'agraïment. Han passat molts en 
l'anonimitat. Altres, extenuats en una lluita fosca i sense 
glòria, no tingueren més remei que, per necessitats 
econòmiques, aixoplugar-se al macianisme, que, en aquests 
darrers temps, els ha pagat, amb un sou escàs i insegur, la 
seva joventut neulida i la seva carrera inacabada. Podríem 
senyalar-ne ací moltíssims. 

A París, a Toulouse i a Perpinyà, ja llavors hi hagué 
arribistes. Totes les facècies interessades d'aquests, no són 
prou per a esborrar la part noble i bona dels altres. 

Entre els records que guardem hi ha el de Joaquim 
Núhez; En «Quimet», joveníssim encara, formava part d'un 
escamot de Barcelona. Un dia, per una qüestió haguda en 
un bar, el seu escamot fou descobert o delatat a la policia. 
En «Quimet» hagué de marxar a França. Era d'una ànima 
verge, que s'abandonà tota sencera a l'ideal de la Pàtria. 
Sense família, aquest ideal era per ell la seva mare, el seu 
pare i el seu amor. Per en «Quimet», sols hi havia una cosa 
estimable a la terra: Catalunya. 

Arribà a Perpinyà, i, com d'altres, cercà feina. Després 
d'unes setmanes de recerca inútil, la trobà en una colla de 
cercolaires catalans que pernoctaven al cor del Pireneu, ben 
prop de la frontera, i pels voltants de Sant Llorenç de 
Cerdans. Aquesta colla de cercolaires i bosquerols l'arribaren 
a estimar i li deixaven les feines menys crues. 

En «Quimet», en les hores vagatives i en les nits llargues 
de l'hivern, vora la llar del foc de les masies, els predicava 
catalanisme i els anunciava que un dia s'aixecarien per la 
llibertat. 

Els cercolaires s'allistaren a «Estat Català» amb fe i 
entusiasme. Entre ells hi havia els germans Morella, inclosos 
en el moviment de Prats de Molló. Cada nit, vora la llar, tots 
ells es reunien i es llegien les cartes o ordres rebudes de 
Perpinyà; aquella gent, que treballaven tot el dia a la 



muntanya, sols tenien un pensament: l'hora d'ésser-hi. La 
cosa s'anava allargant, i el treball a la muntanya finia. 
Núhez hagué de buscar-se feina, i la trobà en una gran 
masia que hi havia entre Vila Roja i La Manera. Allà, a canvi 
d'una alimentació feta de sopes i patates, hi passà una 
llarga temporada, ensenyant de lletra als infants de l'amo. 
Era una masia grandiosa, amb grans corrals on les ramades 
que pasturaven per les valls properes s'hi aixoplugaven. Tot 
respirava una soledat immensa durant tot el dia. Sols les 
vaques feien cantar pausadament el seu esquellinc, i de la 
xemeneia enorme sortia una fumerola que anava pujant cel 
amunt. En «Quimet», allí sol i sense els cercolaires, s'hi 
enyorava. La seva presència fou coneguda de la 
gendarmeria, i cada cop que rebia una carta de Perpinyà, 
l'endemà la gendarmeria pujava a la masia i, 
dissimuladament, li feien un grapat de preguntes. En 
«Quimet» feia l'orni, amb la seva cara jovençana i de «bon 
enfant». Es veia que l'estar tan prop de la frontera originava 
sospites. 

Sigui per pressió de la gendarmeria o no, els amos, amb 
tot i que se l'estimaven, li donaren el comiat. La vida d'«En 
Quimet» prengué nova ruta; Perpinyà, Toulouse, París i 
Brussel·les... Setmanes treballant i setmanes sense treballar. 
Alimentació escassa. Dies de presó a la Santé. Misèria a 
Brussel·les. Avui «En Quimet» viu penosament amb la seva 
dona i un fillet. Quan passa sota la bandera espanyola, en 
els dies de festa oficial a la Generalitat, acota més el cap i 
s'arronsa més d'espatlles. 

Per arribar ací, ell es pregunta si valia la pena de dur una 
vida com la que ell ha dut. 



Un confident que no podia sopar 


Aquells que d'anys han treballat en els rengles del 
catalanisme històric, tots coneixeran En Manuel Pagès. Vers 
els anys 1908 i 1910, hagué d'expatriar-se per mor d'una 
causa seguida per procediment militar, amb motiu d'una 
fulla considerada subversiva, de l'Associació Catalana de 
Beneficència. Viatjà per Cuba i Mèxic. Quan tornà, també 
tornà més ferm que mai a treballar pel catalanisme. Fou un 
dels primers que s'ajuntà a Macià, i un dels primers d'Estat 
Català. 

Un dia, tot dinant a Cal Joan, de la Rambla de Santa 
Mònica, En Pagès ens digué que calia anar a una actuació 
revolucionària. 

En Pagès ha estat un revolucionari a tall de Ruiz Zorrilla. 
Posat en un poble, hauria fet el tipus perfecte del cacic local. 
Té el do de no inspirar desconfiança a la policia, i és un 
treballador incansable. Fer-lo estar quiet és matar-lo. Privar-li 
de ficar-se en alguna conspiració, és fer-lo morir de 
consumpció. 

En Pagès, en el catalanisme, és un tipus de raça com 
l'Arlegui Campmany. 

Quan la campanya en pro de les Delegacions de la 
Mancomunitat, sabé organitzar una manifestació que enlairà 
molt el senyor Macià. 

Estaven els parlamentaris reunits al saló de Sant Jordi, i 
En Pagès, al cap d'uns quants entusiastes, agafà en Macià i 



el féu entrar per força dintre la Diputació. Macià sortí al 
balcó i adreçà un discurs a la multitud. Parlà en termes 
violents. Digué que ni la força de les baionetes no podria 
ofegar l'ànima alliberadora del nostre poble. Macià, ben 
joiós, escoltà grans ovacions, i la seva figura començà de 
pujar. 

Quan En Pagès ens parlà de la creació del nou nucli, hi 
assentírem. A l'esquerra d'«Acció Catalana» calia un grup 
extrem i fora de la política. En Pagès llençà un nom: «Estat 
Català». Escriví al senyor Macià a Lleida demanant-li permís 
per a fer sortir el periòdic del mateix nom. Macià trigà molt a 
respondre, i quan ho féu, trobà en la idea molts 
inconvenients. Finalment assentí. Sortí «Estat Català», 
batejat per En Pagès tot menjant-se un arròs —qui li havia 
de dir que aquell bateig el faria dejunar moltes vegades—, i 
escrit per Salvat Papesseit, Domènec Soler, Rosell i Vilar i 
nosaltres. 

Quan vingué la dictadura. En Pagès continuà treballant 
tan fresquet. Llavors hi hagué una dispersió general de gent 
radical. D'aquells que es menjaven els castellans en els 
mítings, ben aviat no se'n trobà ni un per record. Macià 
marxà tot seguit a Perpinyà. Duran i Albesa, el seu secretari 
d'aleshores i el seu home de confiança, el seguí. En Pagès, a 
la seva manera, anà organitzant els Escamots. Es feren 
concentracions a Súria, a Vilafranca, a Montnegre i a Santa 
Creu d'Olorde. En Miquel Baltà i En Josep Llord hi donaven 
lliçons tàctiques. En Baltà, a Montnegre, féu molts elogis de 
l'organització. Però les investigacions de la policia anaven 
estrenyent el cèrcol, i En Pagès hagué de marxar, més que 
pel seu gust, per ordre de Macià, que el reclamava a França. 
Fou comprès en l'afer de Garraf com a element dirigent, 
sense tenir-hi tampoc res a veure. A França no tingué la sort 
d'ésser agradable a Macià i els nou arribats del quarter 
general. De seguida començà la intriga, i ben aviat es llençà 



la difamació: En Pagès era confident. Les sospites de la 
confidència es basaven en què havia fet un viatge a 
Barcelona. Efectivament, el va fer. I per la brigada policíaca 
fou descobert que actuava a les ordres del general Barrera. 
Aquest telefonà la nova a Milans del Bosc, amb el qual no hi 
tenia gaire bones relacions. Del Govern Civil sortiren ordres 
terminants. I quan tota la policia es mobilitzava a la seva 
recerca. En Pagès tornava a travessar la frontera. 

Mentre els seus acusadors sopaven esplèndidament als 
restaurants de París, En Pagès, moltíssimes nits sopava amb 
un cafè amb llet i un «croissant». L'home, de mica en mica 
es gastava les economies dels seus anys de treball. Un amic 
li trobà feina a la illa de Còrsega, i En Pagès es passà un any 
i mig, a l'alta muntanya d'aquella illa, en una gran 
confraternitat amb els bandits. «Monsieur le catalan» no era 
tan ferotge com el suposaven els «rapports» de la policia 
francesa, que, de tant en tant, anava a veure'l, per si feia 
bondat. 



Res de nou al Pireneu 


«II faut, de temps en temps, qu'un peuple renouvelle le ball conciu 

avec son idéal centenaire...». 

(De «La Chaussée des Géants», de PIERRE BENOIT). 

És cert que l'estudi i perfeccionament de la llengua nacional 
i que la riquesa econòmica i cultural d'una nacionalitat són 
factors principalíssims en la renaixença política. Estem 
celebrant el centenari de la Renaixença Catalana, i, en fer- 
ho, ens estremim en oir encara avui la potencialitat 
d'aquella veu eixida de la ruïnes, que porta el nom de «Oda 
a la Pàtria». La llengua immortal ens va dur a la renaixença 
literària i d'aquesta —tal com ja digué Francesc Pelay i Briz, 
en «Lo Catalanista»— a la renaixença política. Més ben dit: a 
la renaixença patriòtica. Renàixer és vida nova. Vol dir 
regeneració, reacció depuradora, en aquest cas, de la vida 
nacional. Hem regenerat, doncs, la nostra llengua, la nostra 
cultura, les nostres ciències polítiques i econòmiques. Però 
no ens hem regenerat pel sacrifici. No és possible una 
regeneració sense sacrifici. Catalunya, que ha tingut en 
aquesta renaixença bons literats i bons polítics, no ha tingut 
homes de grandesa moral que amb la seva exemplaritat 
elevessin a un pla superior l'ideal de la Catalunya eterna. 
Hem estat d'una mediocritat manifesta. Hem tingut r«elite» 
política, l'«elite» científica, l'«elite» econòmica i l'«elite» 
artista. Totes aquestes «elites» catalanes plegades han 



demostrat una espiritualitat ben escassa. El nostre 
moviment catalanista no té res d'heroic. No l'heroisme del 
carreró sense sortida, voldríem. L'heroisme acceptat 
volenterosament, per salvar-nos de la indignitat, del 
deshonor i de la vergonya. Actualment, som un poble que 
anem molt curts de vergonya. La política catalana és el 
símptoma més evident i més clar del nostre afebliment 
moral. La nostra política ha estat una política d'utilitat, de 
«surface», de ganguetes i de botiga de cantonada. 

Cambó, que és el nostre valor més alt, no ha anat més 
enllà d'aquesta política, que nosaltres, amagats sota una 
rajola, conceptuem vulgar i força mitjana. 

ïNo havíem quedat, i era parer de les persones que es 
diuen honorables, que la millor riquesa d'un poble és la seva 
riquesa moral i espiritual? Que se'ns digui, doncs, si hem 
excedit gaire en aquest sentit. En aquest aspecte tan 
important, han fallat els polítics, i els intel·lectuals. El cas de 
Catalunya, durant i sota la dictadura militar espanyola de 
1923 a 1930, significa l'època més trista de la nostra 
Història. Els polítics trobaven que, ultra altres grans 
qualitats, el poble català es descobria en unes altres de 
paciència inesperades i sorprenents. 

Ara resulta que, de 1931 fins avui, el poble català s'ha 
begut aquell seny tan elogiat pels polítics partidaris del poc 
soroll. 

De 1931 en avall, el cas del poble català és un cas 
d'abandonament, de no estimar-se ell mateix. 

Amb tot l'entusiasme i la xirinola consegüent, hem 
contemplat com una República Catalana se'ns esfumava 
entre mans, i més tard s'elaborava un Estatut amb la fe més 
fervorosa per a complaure Espanya. 

I Espanya, animada d'idèntics sentiments generosos i 
cordials, ens el tornava tan retallat com podia. 



I el poble, ocupat a vindicar la glòria del carrer de Ponent, 
amb esperit plebeu i provincià, ha anat ensorrant tota la 
glòria de la Generalitat. 

Ens preguntem si per tot això valia la pena de fer-la 
reviure. El consentiment del poble català a aquestes 
polítiques successives de renunciament i abdicació, no 
significa que ell en tingui la màxima culpa. Durant trenta 
anys s'ha predicat un catalanisme dòcil i submís. 

L'endemà dels fets del 25 de novembre del 1905, «La 
Veu» publicava un editorial curt —els editorials memorables 
de Prat de la Riba— aconsellant serenitat i paciència. Al 
local de la «Lliga», que en aquella època hi havia joves, una 
mà arborada d'un gran entusiasme i d'una gran indignació, 
va escriure, a una pissarra de la sala d'actes: «Allons, 
enfants de la Patrie, le jour de gloire est arrivé». Amb tota la 
paciència i la serenitat, va arribar la Llei de Jurisdiccions, 
feta expressament per als bizcaitarres i per als catalanistes. 

Això produí una gran indignació... política, i congrià 
aquell moviment de «Solidaritat Catalana», que podia ésser 
un gran foc arborador, i no passà d'una estufa que incubà 
quaranta diputats, que feren admirables discursos, es 
barallaren i deixaren el poble al pedrís del cantó. 

L'assemblea de Parlamentaris de 1917; hom hi pot 
aprendre l'art d'arribar a ésser ministre. 

Durant trenta anys, el catalanisme polític, que s'apoderà 
de totes les altres branques i actuacions catalanistes, féu 
molts interventors, molts diputats i regidors, moltes cledes 
intel·lectuals a la seva vora, molts Jocs Florals i moltes 
sardanes. 

A l'hora de passar comptes, ens hem trobat al nostre 
crèdit una Mancomunitat que ens la tornaren a prendre, i ara 
un Estatut que, ultra una mar de complicacions i de bastons 
a les rodes, al cap d'un any i mig. Ja perilla. 



Aquest catalanisme, més electoralista que eminentment 
polític, creà una massa variable, sense energia, sense 
convicció i sense essencialitat nacionalista. Era un 
catalanisme especulatiu, aprofitable, més de cara a les 
elucubracions evolutives de l'optimisme, que a l'objectiu de 
la personalitat catalana. 

Es van fer molts catalanistes, i ben pocs patriotes. Per 
això, d'una manera estoica, hem anat rebent bufetades, fins 
que a l'enemic se li han cansat els braços. 


«Estat Català» —deixem l'encert del nom— fou un noble 
intent perquè les coses canviessin. Flor humil i sense gaires 
pretensions, s'anà engrandint entre la fe dels nostres i l'odi 
dels enemics. Nucli petit, cercà en un moment la figura que 
havia de simbolitzar la seva obra ben simplista, però 
transcendental. «Estat Català» hauria estat la nostra 
Renaixença ben acomplerta. Res no hi mancaria avui. 

L'arbre de la ciència, de la cultura i fins el de la política, 
haurien estat regats per la sang generosa d'aquest sacrifici 
heroic que, després de dos-cents anys, Catalunya no ha vist 
més. La fatalitat ha volgut —com en altres molts punts de la 
nostra història— que es torcés el camí. O sofrírem un gran 
error lamentable en escollir la figura, o aquesta ha sofert un 
capgirament inesperat, imprevist. I ací, tota la dramàtica 
situació nostra: «no l'havíeu, vosaltres mateixos, aixecat a 
aquest pedestal? De què us queixeu, ara?». Era l'Inri en la 
nostra creu i el vinagre al nostre calze. Ara, naturalment, 
que a qui aixecàvem el pedestal no era una figura 
passatgera, sinó un ideal etern. No hi posàvem un home; era 
Catalunya la que, al nostre entendre, hi posàvem. I la nostra 
fidelitat a Catalunya ha estat provada a bastament. Quan tot 



el poble s'ha oblidat de la Pàtria i ha pujat molt més amunt 
la figura, hem hagut de fer el poc grat paper d'iconoclastes. 
Ara, ja avui, hi ha molts aficionats, i potser en fan un gra 
massa. 

Macià no ha comprès mai el seu paper històric. Ha tingut 
del nacionalisme català una visió purament espanyola. 

Si Castella hagués arribat al cas de fermentar en un 
nacionalisme, la persona que hauria aglutinat aquest 
nacionalisme castellà hauria estat aquella que dels ideals 
nacionalistes n'hauria tingut el mateix concepte que el 
senyor Macià. 

Nacionalisme no significa la rebel·lia perquè sí, llarga o 
curta, i plegable a l'ocasió propícia. Macià no hauria pogut 
ésser mai Griffith o de Valera: li manca la convicció 
essencial. 

Què hi vèiem, en el senyor Macià, nosaltres? El vèiem 
rodejat d'un ambient sentimental i d'un esperit 
revolucionari, que, amb el temps, hem tingut ocasió de 
comprendre. Vèiem en Macià, un Sir Casement, que al millor 
dia es faria penjar per Catalunya, i nosaltres darrera d'ell o 
davant d'ell. No ens interessava altra cosa que el fet de 
dignitat, i plantejar davant d'Espanya el nostre plet nacional 
en els termes estrictes: o la llibertat o la mort! 

Consideraves que la nostra bandera estava ja un xic lassa 
de cobrir envelats de festa major. Crèiem —com avui 
seguien creient— que davant la mentalitat i psicologia 
espanyoles, sols hi cap una acció heroica. Faltava a 
Catalunya —i manca encara— una Pasqua irlandesa de 
1916. Sense grans condicions polítiques, qui ens havia de 
dir que Macià seguiria, a la primera avinentesa, el camí de 
Francesc Cambó? 

Macià, a París, ben aviat es mostrà d'una manera 
inequívoca. Va dissoldre Comitès, i, recolzant-se en una 
disciplina militar molt necessària, va constituir-ne d'altres al 



seu gust i gana, i, rodejant-se de gent de tercer pla, vinguts 
d'“Acció Catalana”, va emprendre una direcció unipersonal. 

La gent que ha passat al costat de Macià faria una llista 
interminable. 

El grup de L'Opinió, si Déu li dóna llarga vida i salut, no 
serà el darrer tret del costat seu. Quan aquests senyors li 
eren interessants, no va dubtar, en una reunió 
melodramàtica, a rompre amb En Compte i els seus 
seguidors més fidels. 

Una vegada, a París, va haver d'emetre la seva opinió en 
una qüestió d'ordre interior. «O ells o nosaltres», li va dir En 
Gassol. 

Macià patriota, hauria hagut de dir: «Vosaltres i ells, tots 
plegats amb mi». 

Són coses passades i, per tant, coses mortes. No ens 
interessa el passat i tremim pel futur, cada dia més greu i 
més complicat, per la causa de la nostra llibertat nacional. 

Macià ja té fet el seu paper, que podia ésser el més 
gloriós. Al seu costat hi ha tingut el millor de la joventut 
catalana. El milloren intel·ligència, el milloren organització, 
el millor en sacrifici. 

Entorn seu hi ha tingut tot Catalunya. 

El poble català l'ha pujat damunt totes les testes com 
una cosa santa i venerada. Ell n'ha descendit de la pitjor 
manera. Ho hem sentit per Catalunya, pels destins de la 
nostra desvalguda terra. Ho hem sentit per ell mateix, car no 
és en va que junts hem fet llargues i crues caminades. La 
història de Macià serà la història d'una tragèdia d'uns 
patriotes. Un sofrir sense glòria i sense esperança. 

«Estat Català» no tot fou una comèdia infantil de dijous a 
la tarda. Hi hagué quelcom un xic més respectable. Són 
molts els que, sota aquest nom, avui trepitjat, i desacreditat, 
hi han begut el calze de totes les agonies. 

Serà lluny la Pasqua, catalans?... 



Una gesta 


Perpignan, le 27 octobre 1928. 

Monsieur le Directeur du Journal «L'Indépendant».— 
Perpignan. 

Monsieur le Directeur: Dans le compte rendu des débats 
de la Cour d'AssIses des Pyrénées Orlentales, donné hier et 
aujourd'hul par votre Journal, nous llsons, avec stupeur, que 
des Individus Inculpés de vol à main armée, ont déciaré aux 
Juges avolr accompll leur acte abominable par des ralsons 
d'haute polltique, obélssant aux ordres du Président d'un 
prétendu Comité Séparatiste slégeant à la capitale de la 
Catalogne. 

Le «Comité Séparatiste Catalan» de Perpignan, dément 
de la façon la plus formelle les affírmatlons de ces deux 
Imposteurs, lesquels d'allleurs sont absolument Inconnus de 
notre organisatlon patriotique, et auxquels aucun ordre n'a 
été Ja ma Is donné par la simple ralson qu'lls n'appartlennent 
et n'ont Jamals appartenu à nos rangs, composés 
uniquement d'ardents patriotes et honnètes gens, disposés 
à se sacrifíer pour la llberté de notre Patrie. 

Veulllez agréer, Monsieur le Directeur, nótres plus 
sincères remerclements. 


«PRO-PATRIA. C. S. C.» 

à Perpignan. 



La República Catalana del 14 d'abril 


Quan, a la tarda del 14 d'Abril a Barcelona, tot era 
entusiasme i pels carrers de la ciutat voleiaven mil 
banderes, i, amb molta estranyesa de la gent catalanista, la 
bandera espanyola, en un carrer trobàrem En Rossell i Vilar. 

—Veniu a propòsit —ens digué—. Us volia telefonar. Què 
us sembla tot això? 

—Que anem massa bé, i tinc por que passi lo de sempre. 

Entràrem a un cafè, i Rossell i Vilar ens digué: 

—Macià ha proclamat la República Catalana, i aquesta 
República no té ningú que la defensi. La gent de la Plaça de 
Sant Jaume no és res, i està sense armar. S'hauria d'anar, 
immediatament, a la creació d'un exèrcit. 

—Efectivament —férem de contesta—. Després vindran 
les empentes. 

—S'hauria de convèncer En Macià; però ja sabeu com és. 

—El que és jo, no hi aniré pas, a convèncer-lo. 

Quedàrem que ell visitaria En Macià, En Batista Roca, i 
que cridaríem, per l'endemà, patriotes significats que 
s'havien distingit en l'aspecte d'acció, per a parlar de 
l'assumpte. 

Al migdia de l'endemà, vingueren a cercar-me uns 
patriotes amics, amb un auto; em digueren que Macià volia 
veure'm i que anés a la Generalitat. Ho vaig estranyar; però 
vaig anar-hi. Quan entràrem a l'antesala del despatx 
presidencial, ja notàrem les mirades iròniques dels 



macianistes, que, significativament, volien dir que a l'hora 
de la glòria, nosaltres hi anàvem a cercar quelcom. 

Com veurà el lector, no hi anàvem a buscar res. Macià ens 
rebé amb una ampla i cordial abraçada. Ens digué que ens 
perdonava totes les nostres indisciplines i que reconeixia el 
nostre patriotisme. 

Com gairebé darrera nostre entraren En Rossell i Vilar, En 
Baltà i En Batista Roca, el primer començà a exposar el punt 
de mira nostre referent a la situació. 

—Pensi senyor Macià —li digué—, que aquesta República 
nostra no té defensa positiva... 

—No té altra defensa que els discursos de l'amic Gassol 
des del balcó —vaig afegir jo. 

—... al primer moment, es pot suscitar un incident amb la 
gent de Madrid, i ens trobarem sense defensa. 

—Què farien vostès? 

—Vostè, senyor Macià, podria decretar l'organització 
immediata d'una guàrdia cívica, posi-li el nom que vulgui; i 
aquesta guàrdia, controlada per nosaltres, seria l'incipient 
exèrcit separatista i defensor de la República Catalana. 

En Macià començà a passar-se la mà pel front. 

—Referent a l'armament —afegí Rossell i Vilar—, es 
podria decretar un crèdit per diversos motius, i s'anirien a 
comprar les armes a l'estranger. 

Macià dubtava i deia que la cosa no estava gens 
malament. Que estava bé prevenir-se; però que fins 
aleshores no hi havia cap motiu. 

Rossell i Vilar, Batista i Roca i Baltà, insistiren. A l'últim, 
Macià accedí. 

—Qui es posarà al davant? —digué. 

—En Baltà —vaig respondre jo immediatament—. Crec 
que amb la direcció d'En Baltà, tots hi estarem conformes. — 
Els altres companys, hi assentiren. 



Els altres càrrecs subalterns, els exercirien Rossell i Vilar, 
Batista, etc. 

Fins després de dos dies i després de moltes insistències, 
Macià no decretava l'organització de la Guàrdia Cívica 
Republicana. 

S'instal·là una oficina de reclutament als baixos de la 
Generalitat, i allà anaren els més destacats patriotes de tots 
els camps: Doctor Girona i Llagostera, doctor Soler i 
Damians, etc. 

Companys i Casanoves, així que tingueren coneixement 
del que passava, pregaren a Macià de deixar-ho córrer. 

En Baltà tingué una discussió molt formal amb En 
Casanoves, i una conversa no gens cordial amb En Macià. 

Un matí, quan En Baltà es dirigia a l'oficina, veié a la 
porta d'aquesta un avís que deia que fins a nova ordre 
restava tancada. En Baltà, agafà el capell i creiem que no ha 
tornat més a la Generalitat. 

Fou aquell mateix dia, que Maura, ministre de la 
Governació, demanà per telèfon al Govern Civil. El fil estava 
connectat amb la Generalitat, i Macià es posà a l'aparell. 

—iQuién es usted? —di\gué Maura. 

—El Presidente de la República Catalana. 

—i Va mos, déjese de ninerías! —digué Maura. 

I és que del Ministeri de la Governació s'havia telefonat a 
la Delegació d'Hisenda. 

—iQué pasa por aquí? 

—Nada. Sólo hay un senor que se dice representante de 
la Generalldad. 

El Ministre demanà comunicació a la Central de Correus. 

—Dígame qué pasa por aquí 

—Absolutamente nada. Hay aquí un representante de 
Macià. 

I així igualment, el Ministre d'Espanya, preguntà a tots 
els centres burocràtics i oficials de Barcelona, on se li 



respongui d'una manera idèntica. 

La República Catalana estava proclamada. 



Projecte de creació, a París, d'un 
Consell Nacional Català 


A) Es crea el Consell Nacional Català, a París, representatiu 
de totes les forces catalanes, que en aquests moments 
lluiten i treballen per la Independència de la Pàtria. 

B) Aquest CONSELL serà compost d'un o més representants 
de cada sector patriòtic: 

1.^ Estat Català. 

2P Organització «1640». (Sabadell-Barcelona), etc. 

3. '' «La Bandera Negra». «Unió Catalanista», etcètera. 

4. ^^ Acció Catalana. 

5. ® La Unió Socialista de Catalunya, malgrat aportar la 
seva col·laboració, en dues de les diverses branques 
esmentades, però atenent la seva significació social 
dintre el moviment català, hi tindrà representació 
directa. 

C) La creació d'aquest CONSELL és motivada per tal 
d'unificar tots els esforços per alliberar la Pàtria. 

D) Tots aquests sectors seran requerits i consultats pel que 
fa referència a aquesta col·laboració conjunta i anomenaran 
el seu representant, que haurà de formar part del susdit 
CONSELL Nacional. 



E.) Aquestes gestions i consultes prop dels diversos sector 
patriòtics seran dutes reservadament, per dos o tres 
patriotes, mancats de parcialitat, amb qualsevol dels 
al·ludits sectors. 

F) S'anirà a aquesta conjunció de patriotes o front únic 
nacional, a base d'una constitució democràtica. Així, les 
decisions del «CONSELL NACIONAL» seran preses per 
majoria. 

G) Aquest CONSELL serà format: Ram de Gerra.—Política 
internacional.—Propaganda.—Economia.—Política social. Els 
catalans d'Amèrica hi tindran el seu representant, anomenat 
per assemblea. 

H) Aquest CONSELL nomenarà un Comitè Executiu. 



L'assumpte de Cartagena 


El sindicalista Carbó, significadíssim entre els seus, va 
proposar al senyor Macià, en una entrevista que tingué amb 
ell a Limoges, pel 18 de febrer de 25, ço que segueix: 


«Jo tinc una amistat molt ferma amb un element 
importantíssim i molt apreciat dels seus subordinats, 
a l'Esquadra de Cartagena. Aquest senyor m'escriu 
que està fastiguejat de la situació anormal 
d'Espanya i que estaria disposat a col·laborar a un 
moviment dut per l'extrema esquerra. Cal afegir que 
els representants d'En Blasco han trucat a les seves 
portes. Ell no ha respost, perquè no té confiances ni 
simpatia per l'actuació blasquista. Li he parlat de 
vostè, i s'inclina a ajudar-nos en una feina seriosa». 


En Macià respongué a En Carbó que cultivés l'assumpte i 
que, quan les circumstàncies i l'ocasió fossin millors, ja n'hi 
parlaria. 

En Carbó no rebé d'En Macià cap més indicació referent a 
aquest assumpte. Al mes de maig. En Carbó rebé una lletra 
del referit senyor de Cartagena, dient-li que si existia 
quelcom organitzat, l'hora ja era arribada, aprofitant el 
disgust de l'Armada i el pretendre complicar-la en la 
conflagració marroquina. S'ha d'afegir que la influència de 



l'esmentat senyor entre els seus era molta i decisiva; i tenia 
un alt càrrec en determinada població marítima. 

En Carbó, des de Perpinyà, escriví d'una manera urgent a 
En Macià. Passà més d'una setmana, i no rebé resposta. 
Rebé en canvi, altra lletra fent-li present que, si se li pagava 
el viatge, vindria l'interessat en persona a entrevistar-se 
amb En Macià. 

En Carbó tornà a escriure a París. Dies després aquest 
rebia una carta signada per En Macià i lletra d'En Gassol, 
contestant-li amb subterfugis. En Carbó, indignat, ens parlà 
de l'assumpte, i pagàrem el viatge a En Carbó perquè anés a 
París immediatament per parlar d'aquest afer amb En Macià. 

En Carbó va queixar-se a En Macià del poc cas que en 
feia, i, en manifestar que ho havia comunicat als elements 
de Perpinyà. En Macià es desfeu en improperis contra ells. 
Llavors, En Carbó, veient que no hi havia res a fer, li digué: 

«Jo, senyor Macià, no em puc barrejar em els afers d'un 
altre partit. Amb tot, jo li haig de dir que veig que són 
fonamentades les raons que he sentit contra vostè. Veig 
clarament que vostè no té ganes de fer res». 

Aquí es promogué una discussió molt violenta. Ja al 
llindar de la porta, el sindicalista Carbó fou cridat per Macià. 

—Escrigui a aquest senyor que vingui. 

—Però què s'ha cregut, ara, vostè? A un home que exposa 
el cap i la seva situació, el vol fer servir d'objecte dels seus 
capricis? 

—Quan li dic que vingui... 

—Ho diu per l'efecte moral que comportaria aquest refús. 
No perquè vostè ho desitgi. Amb aquestes condicions 
prefereixo escriure-li que jo no responc de la serietat de la 
cosa, i que, si vol tractar amb els meus companys de la 
Confederació, és lliure de fer-ho. 

Aquest assumpte, com tants d'altres, també va quedar 
enlaire. Ben relligats tots, indubtablement, haurien afavorit 



la revolta catalana, anunciada per Macià cada tres mesos. 

Si no es veia clar, suposem-ho, no costava gaire de pagar 
dos mil francs de viatge a un senyor a París. Si la cosa no es 
podia tirar endavant, es perdien dos mil francs. Ens consta, 
però, la serietat i la formalitat de la persona que féu la 
proposició. Aquesta oferia, demés d'una col·laboració 
col·lectiva, l'utillatge d'armes que li fos sobrer. 



Tragicomèdia 


A bord del «Valdivia», 8 de novembre del 1925. 


Volgut amic: 

En el seu temps arribaren les nostres de 15 setembre i 4 
d'octubre, el contingut de les quals m'ha fet força pena. No 
és que negui fonament a la vostra actitud i no em faci 
perfecte càrrec de la desesperació, tan sincerament 
exposada; veig que el mal no té remei. Un Consell Nacional 
no serà acceptat per tothom, i vindrà a ésser una nova 
dissidència; no fóra una solució, sinó un agreujament i, qui 
sap si la impossibilitat de la solució. Cal posar-hi molta cura. 

He esperat fins l'últim moment, el report que m'anuncieu 
i el qual calia conèixer, car em demaneu que marqui una 
línia de conducta. 

Decideixo anar a París, on crido en Nicolau d'Olwer. 
Desembarcaré a Bordeus el dia 5 de desembre (Hotel de 
Bordeaux) i posaré mà a la feina. Vos asseguro que compliré 
amb el meu deure; el que no puc assegurar és si tindré èxit. 
La tarja d'en Pla, que us torno, és descoratjadora; peró jo 
potser que pugui parlar des de més alt i passar comptes. 

Sabreu el que ha passat, fins per peces menudes. 

No vos ho demano; peró, encara que la nostra entrevista 
serà prou trista, si vos decidiu a venir a trobar-me a 
Bordeus, no per aixó em traurà ei plaer de donar-vos una 



abraçada i dedicar-vos unes paraules a la bona intenció de 
demanar-vos que no defalliu i seguiu lluitant sense baixar la 
vista a les misèries, amb el cap alt i ei cort fort per 
l'esperança. 

Vostre bon company, 


M. Massó Llorens 


Dublín, 23 gener 1926 

Volguts amics i dilectes germans de Pàtria: 

Amb recança contesto les vostres estimades lletres, que ai 
seu temps arribaren al meu poder. 

Vos dic que contesto amb recança, perquè m'és 
desagradable comunicar el meu pessimisme, encara que 
aquest sigui pel moment actual, tot servant tota la fe en 
l'esdevenidor. Tota la meva fe està enllà, quan la dura lliçó 
que vos ha donat el «macianisme» torni tothom a la realitat; 
quan la teatralitat s'esfumi i se senti menyspreu pels gestos 
de simi; quan Estats catalans. Governs provisionals. 
Suprems comandaments I Generals en Cap i criaturades 
sense solta, siguin apartades del camí d'una actuació 
intencionada i secreta, sobretot secreta. 

Encara recordo els atacs a «La Publicitat», sense ajudar¬ 
ia; sense catalanitzar un altre diari, que fos, en mans dels 
criticaires més radicals, un ferro roent. Recordo també com 
homes que volien i han sabut fer ei seu deure, esmicolant la 
seua fortuna i comprometent la seva posició social, plantant 
cara audaciosament en les seves campanyes de 
catalanització, eren insultats pels radicals de paraula 
abundosa. 

Ara, vexats per quatre generals de cabaret, vençuts, 
voldríem trobar la collita de la llavor que mai no fou 



sembrada i, no trobant-la, desUoriguem el nostre cos en 
gestos d'histèric. 

És Impossible convèncer el senyor Macià. Està optimista, 

I creu anar a l'accIó amb uns elements (no diu quins, 
deixant entreveure que són de Moscou) dintre de tres 
mesos. Accepta un Consell assessor I demana un ver 
delegat vingut d'AmèrIca. Dóna a la vostra dissidència el 
caràcter d'una pèrdua dolorosa. 

Serà cert o no el que pensa; serà realitat o no ho serà 
que vagi a l'accIó dintre tres mesos o dintre mig any; peró la 
seva actitud clou la qüestió I lliga de mans. EH és el Cap, fou 
l'ídol; vosaltres el féreu ídol I símbol; ell dóna patents de 
patriotisme I acusa de covard a qui no el segueix. Heus aquí 
l'espectacle llastimós de! maclanisme; heus aquí el nom 
prematur —prematur I Inoportú— d'Estat Català, que ha 
servit de títol d'una comèdia dramàtica. 

Posar obstacles a un home que és l'únic que diu que es 
llença dintre tres mesos és una mala feina. Cal esperar I fins 
ajudar-lo dient-ll que la promesa d'anar a l'accIó és l'úItlma 
que se H deixa fer: és el «saldo» del seu crèdit de confiança 
que s'està esgotant a Amèrica I Ja està esgotat a Catalunya. 

En aquest to vaig parlar-li, i la resposta fou que ell va a 
l'acció de totes maneres. Cal, doncs, esperar i estar 
disposats, si arriba a ésser realitat el seu propòsit, a ajudar- 
lo, com ajudaríem a qualsevol que aixequés la bandera de 
combat I provoqués el primer fet de sang, tan necessari, 
encara que sigui un fracàs, però per tal que sigui digne 
d'encapçalar el procés d'un nacionalisme actuant. 

Aquí a Irlanda —després d'una forta campanya de 
premsa— començaren els petits Incidents armats, que no 
eren més que resistència a les escomeses de la policia. 
Nosaltres estem encara molt lluny de resistir a la policia, 
que no necessita més que quatre soldats I un caporal per a 
donar-nos una IUsada com la de l'il de setembre del 1923. 



Parlem —a ía bona moda portuguesa— de fer la guerra de 
Catalunya contra Espanya, I tenim General en Cap, però ens 
fuetegen sempre que volen, sense que ma! no s'hagi trobat 
un policia estès en una cantonada. 

El nostre poble, per ara, no està per guerres; però aniria 
a la revolta sl sentís la Impressió d'una organització secreta. 
Ara, desmoralitzat, tolera que uns 15.000 catalans hagin 
constituït els Ajuntaments I les Diputacions, I encara h! ha 
empentes per a ésser regidor / diputat. És realment tota una 
xifra, la de 15.000 traïdors, contra nl una sola bufetada! 

El maclanisme és un cirl trencat que no convé apagar-lo 
bufant; ca! que s'acabi, tot deixant-lo cremar. No podeu 
destruir la vostra obra amb violència, sinó per consumpció. 
Deixeu cremar el cirl, I, quan s'acabi, serà possible una 
Assemblea I un Consell Nacional I un Front únic, sl se sap 
dejunar de teatralitats funestes. 

Ara, ningú no podrà reduir en Macià, nl ningú no podrà 
fer la mala obra de destorbar el que faci. Dintre uns mesos 
podreu requerir-lo tots junts, uns I altres, I decidir ço que 
calgui. Una assemblea en aquests moments fóra un major 
desordre, que faria riure els enemics, car no h! hauria 
unanimitat. Manca que la realitat port! al cor de Macià la 
convicció de la seva Impotència per a una acció 
revolucionària, o al nostre esperit la Idea d'ajudar-lo o 
definitivament excloure'l. Vosaltres els ex-maclanistes I els 
que encara siguin maclanistes teniu el deure d'escurçar 
aquest compàs d'espera I de destruir tot vestigi de 
teatralitat ridícula. 

Perdoneu-me, ara, que amb aquesta lletra vos doni una 
impressió desagradable; em fa pena haver d'escriure en 
aquest to; fins he esperat a tenir una informació de 
Barcelona que m'ajudés a rebaixar la cruesa d'expressió. La 
Informació arribada fa tres dies és negra com una gola de 
llop. 



Escric una posta! al Pare Barceló, a qui agraeixo la seva 
lletra plena de sentiment. Digueu-li que té raó i que 
l'acompanyo en la manera de veure les coses. 

Dintre uns dies seré a París; ara no puc precisar data, 
encara que penso serà a mitjan febrer. 51 puc, baixaré a 
Toulouse o Beziers per a explicar-vos ei que hi hagi de nou, 
per a esborrar de paraula la cruesa d'aquesta lletra i, 
sobretot, per a donar-vos una bona abraçada. 

M. Massó Llorens. 


Buenos Aires, 4 de juny del 1928 


Volgut amic i company: 

La vostra del dia i/ de maig és al meu poder i ha estat 
força agraïda pel bondadós afecte amb què haveu 
considerat la meva conferència de Santiago. 

Tenia noves vostres per mitjà del nostre company Abril 
Llinés, qui lluita amb la impopularitat que li cau damunt per 
no sentir-se sentimental. En Macià i en Gassol tenen 
encisats els de Buenos Aires, Rosario i Còrdova; dintre poc, 
també faran chor els de Mendoza. Unes imatges brillants 
d'en Gassol i l'aire apostòlic d'en Macià han fet ei miracle, 
transformant els propòsits de requerir-los per a fer quelcom 
positiu i viable en mística admiració per la seva heroica 
gesta. Ells han aprofitat les circumstàncies per no afluixar, i 
prediquen la guerra i conquesta de Catalunya, tornant a la 
tarta inada ja coneguda. 

jo estava refiat que s'arribaria a una solució raonable, i 
havia posat mel en les meves crítiques, però he perdut el 
temps i la mel. No hi ha res a fer. A i'Havana també fan 
ferum de macianistes, i contesten un xic molestats que es 
condemni l'obra d'en Macià. 



Vosaltres podreu fer més forat que l'Abril Llinés i jo. No 
oblideu fer campanya a l'Havana. 

Amb data 21 de maig passat, vaig trametre dos plecs 
certificats amb 100 exemplars de la conferència que suposo 
ja en poder vostre. En P. m'ha escrit demanant-ne més, i vos 
prego que, si el veieu, vulgueu dir-li que ja contestaré i 
trametré 50 exemplars. 

En josep Abril ha rebut una lletra Insultant del grup 
«Independents» de Rosario. No vos fieu massa dels catalans 
d'Amèrica; són floralescos i banals. D'homes del tremp 
excel·lent de l'Abril, no n'hi ha ni mitja dotzena. 

Vostre ben efectuosament i per Catalunya, 

M. Massó Llorens 


Manxester, 10 gener 1927. 

Molt volgut amic i company En M. P. X.: 

Amb plaer he llegit la vostra lletra del 23 de desembre que 
m'ha estat tramesa pels amics de París. Vos veig ben 
col·locat a casa d'un amic, I n'estic content, puix que 
m'afligeixo sempre que penso en la trista sort dels meus 
germans de Pàtria exiliats. 

En contestar la vostra lletra, em dol molt haver de fer-ho 
amb paraules de defallença. Estic desesperançat i amb el 
cor tan curull de profunda tristesa, que comença a passar- 
me pe! cap la idea de tornar a Catalunya, presentar-me a les 
autoritats, ésser judicat i anar a la presó el temps que 
calgui. La presó un dia o altre s'acaba; mentre el corcó del 
desengany i l'enyorança sempre dura i cada dia més 
Intensament. 

Fa plorar el saber el nombre de nacionalistes que us 
estrenyen la mà quan us troben i posaren llur signatura en 



el plebiscit Les nostres lletres són llegides o explicades als 
enemics de Catalunya per homes que teníem per companys 
d'acció. A Vilanova donaren un xampany d'honor al jutge 
del meu procés, I hi assistiren la gent que m'encoratjava en 
la lluita i m'aplaudia frenètica ment. «La Publicitat» publica 
l'estat de salut del cap de policia que va donar turment a 
l'ardit jovent de Garraf, i copia a «La Nación» i ens conta, 
peça per peça, totes les monades que fan cada dia el Primo 
i el rei. 

Amic P, el poble català és vil i covard? Trenca el cor el 
di r-ho; peró és una gran veritat. 

En aquest estat d'esperit m'embarco, el dia 28 d'aquest 
mes, cap a Nova Zelanda, i al mes de juny, tornaré a 
Buenos Aires. Necessito asserenar-me, no parlar de 
Catalunya, estar sol, lluny, amagat i tranquil. 

Quan el poble es cansi de les escopinades i cops de fuet, 
ja avisarà i ens tornarà a tenir amb la mateixa braó, tan ma! 
emprada fins ara, peró que no minvarà sens dubte ni en vós 
ni en mi. Ei meu consell és de fer una tria d'homes, 
reorganitzar-se i mirar fins on podem anar; peró quan la 
gent de casa nostra no ens traeixi i ens vengui a Tenemic. 
Tot ço que volguéssiu fer, ara, vos convertiria, sense com va 
ni com costa, en víctimes. He rebut una lletra d'En F. i D. 
demanant-me que no defallís, i he hagut de contestar-li 
posant la realitat davant dels seus ulls i fent-li veure que ca! 
esperar que els catalans es tornin persones decents. 

I prou, car amic P, de turmentar-vos amb el meu 
pessimisme; peró, perdoneu-me'l en gràcia al desconsol que 
sento. 

Recordeu-me als companys i digueu-los que seré sempre 
fidel a la seva amistat i disposat a ésser entre ells quan 
calgui; i vos vulgueu acceptar una estreta abraçada del 
vostre infortunat company de lluita i d'exili. 



M. Massó Llorens 



Brussel·les, 30 de Juny del 1927 


Amics estimats: Com sigui que, per algunes veus que 
m'arriben d'entitats d'Amèrica, així com per la mateixa 
tardança a rebre els mitjans necessaris per al nostre viatge, 
tot em fa pressentir que existeixen inconvenients, que 
vosaltres, naturalment, deveu veure més d'a la vora, i certa 
disparitat de criteri entre vosaltres, en relació a la 
conveniència o no conveniència del nostre viatge, he decidit 
escriure-us la present lletra. 

Amb la corresponent inquietud per part meva, i que ja 
podeu suposar, he decidit no desistir del nostre viatge, però 
sí deixar aquest afer a la vostra mà, tota vegada que 
vosaltres sobre el terreny teniu elements de judici. Jo crec 
que fóra més convenient, doncs, que vosaltres us poseu en 
contacte amb els centres catalans d'Amèrica i que decidiu 
definitivament sobre tots els extrems del nostre viatge: 

a) Si és convenient o no. 

b) En cas de creure'l convenient, remesa de mitjans per a 
fer-lo; i 

c) Fer-nos les indicacions oportunes a la data de partença, 
l'itinerari que creguéssiu oportú, etc. 



Per al darrer extrem, penseu que, per befar l'Ambaixada 
espanyola, hem demanat i obtingut el passaport model B., 
que serveix per als casos com el nostre, car l'espanyol ens 
era denegat. I encara que la Legació Argentina s'ha negat a 
visar aquest passaport, ens l'ha visat la del Paraguai, per on 
hauríem d'entrar i des d'on hauríem de solucionar les altres 
dificultats que poguessin presentar-se al nostre viatge, tot 
seguint l'exemple d'altres casos semblants, precedents al 
nostre. 

Pesant, doncs, i sospesant totes les raons, espero que 
acordareu allò que creureu més convenient per a Catalunya, 
i tant en un sentit com en un altre, ja sabeu que em faig 
càrrec de tot i que no oblido mai els sacrificis que tots 
vosaltres heu fet per la nostra Causa, i que Catalunya us 
agrairà un dia. 

Em quedo, així, esperant la vostra decisió definitiva, 
resolt a partir el dia que m'indicareu. 

Per fer això, jo crec que els de Bons Aires podeu 
concentrar totes les entitats amb les quals ja està en relació 
el Comitè «Llibertat» i demés posar-se en contacte amb els 
de Xile. Els de Cuba podríem concentrar els de l'Havana 
amb els de Santiago de Cuba i altres entitats de l'illa i amb 
els de New-York. Un cop això fet, posar-se en relació Bons 
Aires i Havana, i resoldre definitivament. 

Jo, però, abans de finir, no vull deixar de recomanar-vos 
que resolgueu tan ràpidament com us sigui possible aquest 
afer, car, com podeu comprendre, la nostra posició vacil·lant 
no és gens aquietadora, i cal saber la vostra resolució, per a 
prendre els determinis definitius i més oportuns. 

Aprofito l'ocasió per abraçar-vos una vegada més amb 
tota la meva ànima i amb tot el meu agraïment pel que 
haveu fet per Catalunya. 

Vostre en Catalunya, 



Francesc 


Us demano una prompta resolució, i això no vol dir que el 
vostre acord sigui que es faci el viatge immediatament, sinó 
que em comuniqueu aviat el que acordeu. Us abraça 


F. Macià. 


Santiago de Xiie, 17 d'agost, 1927. 

«Comitè Llibertat» Bons Aires 

Benvolguts amics i germans de Pàtria: Després de molt 
temps de no rebre cap lletra ni «raport» de nostre Cap 
senyor Macià, per fi, en aquests dies, ha arribat a les nostres 
mans una lletra circular en la que ens parla de les dificultats 
que ha tingut per a visar els passaports per a venir a 
Amèrica, i ens demana l'opinió de tots per si creiem 
convenient o no de fer el viatge. Encara que nosaltres 
suposem que haveu rebut directament del senyor Macià una 
lletra com la a nosaltres dirigida, però no tenint-ne la 
certesa, us n'enviem còpia per tal que pugueu comprendre 
degudament l'opinió que més endavant exposem. 

Creu el nostre cabdill més eficient formar dos grups 
d'entitats patriòtiques per millor posar-nos d'acord; l'un, 
amb la central a la Havana, per recollir l'opinió dels patriotes 
de Nord i Centre Amèrica, i l'altre a Bons Aires, per recollir la 
dels de l'Amèrica del Sud; i creient nosaltres molt encertada 
aquesta repartició, i d'acord amb ella, us dirigim aquesta 
lletra, en la que lleugerament us expliquem el nostre punt 
de mira sobre la qüestió catalana, segons ens aconsellen 
l'estat actual de Catalunya, les qüestions mundials, 
l'oportunitat del viatge d'en Macià a Amèrica i segons com 



entenem nosaltres que hauria de fer-lo. Podríeu, d'acord 
amb les altres opinions que rebreu d'altres entitats i la 
vostra, contestar, en nom de tots, al nostre cabdill. 

Fa poc que contestàrem la vostra consulta sobre la 
possibilitat de venir a Xile el nostre cabdill, degut a 
l'anormalitat governamental d'aquest país; us dèiem que si 
Macià era admès a l'Argentina, nosaltres treballaríem prop 
del Govern xilè per aconseguir que no es repetís el cas 
Massó i Llorens, i que quasi teníem la seguretat d'aconseguir 
el permís. 

Avui les coses han canviat radicalment, degut a ço que 
ens diu Macià, car segons es desprèn de la lletra adjunta, el 
Govern argentí no està conforme amb què entri en el 
territori de República el nostre cabdill. En no voler-li visar els 
passaports la Legació Argentina a Brussel·les, així ho deixa 
entendre. 

Aquest fet posa en clar la conxorxa diplomàtica entre 
Espanya i els països americans. 

Com que ja és hora que fem quelcom pràctic, ben 
orientat i degudament organitzat, que mereixi l'aprovació i 
col·laboració de tots els sectors patriòtics i agrupacions 
d'homes amics de la llibertat dels pobles, i a fi que el 
deslliurament de Catalunya sigui un fet, és convenient que 
cadascú doni la seva opinió. Per la nostra part, us donarem 
el nostre humil parer, que, junt amb el vostre i el dels altres 
Comitès i homes destacats en el camp separatista, pot fixar 
el camí per a portar a terme amb èxit satisfactori l'empresa 
que la dignitat ciutadana ens imposa: el deslliurament de 
Catalunya. 

Al nostre entendre, Macià deu venir a l'Amèrica; però no 
deu estar obligat a estacionar-se en un país determinat 
esperant «solucionar totes les dificultats que poguessin 
presentar-se». Tal com estan les coses en la diplomàcia 
mundial, creiem nosaltres que si Macià va al Paraguai i 



espera resoldre-hi dificultats, corre el perill que aquella 
petita i feble República, que està sota les ordres immediates 
de la diplomàcia argentina, ordeni, tal com ho va fer el 
Govern xilè amb Massó i Llorens, l'expulsió del cabdill 
separatista, «por indeseable». Si en aquesta República li 
passés un cas així al nostre cabdill, seria el mateix que 
expulsar-lo de tota l'Amèrica, puix tots els Governs imitarien 
el cop. Havent-se presentat el cas que el diplomàtic argentí 
a Brussel·les es negà a visar els passaports d'en Macià, no 
hem d'exposar-nos a fer proves que ens poden portar a 
representar un paper ridícul. Els patriotes catalans, ^no 
tractem de fer una revolució que torni la llibertat a 
Catalunya? ïNo som revolucionaris? Doncs, organitzem les 
coses secretament, tal com ho han fet els revolucionaris de 
debò i no com a passeigs de propaganda catalana. 

Si continuem fent propaganda oral i escrita, i no 
organitzem les coses degudament, perdrem el temps, la 
confiança del poble, i l'avorriment caurà damunt seu de tal 
manera, que vindrà l'escepticisme, i no hi haurà força 
humana que l'aixequi, ensems que corre el perill que 
serveixi de joguina a baixes passions i conveniències 
d'explotadors d'ofici, i la nostra pàtria quedarà tal com està: 
oprimida. Deixem ben fixat que Macià ha de venir a 
Amèrica: però, degut a les circumstàncies excepcionals de la 
diplomàcia, cal que vingui tal com ho han fet els 
revolucionaris; no com a apòstol que amb la seva paraula i 
presència vol convertir al separatisme els incrèduls, 
escèptics, porucs i covards. Sols els fets contundents 
estovaran la closca i els dits dels que no volen o no poden 
veure el camí a seguir i tenen els dits encarcarats per obrir 
la caixa de cabals per a donar una gràcia de caritat per 
deslliurar la pàtria. Sols amb obres comprendran ço que 
prediquem; mes, amb paraules, no. 



En dir que Macià ha de venir com a revolucionari i no com 
a apòstol, volem dir que, degut a la predisposició 
diplomàtica en contra de nosaltres, tant és que diguem una 
cosa com una altra; així, doncs, cal que vingui d'incògnit, 
amb passaports falsos que li permetin visitar lliurement tots 
els països d'Amèrica, com si fos un turista; i de no fer-ho 
així, creiem que corre el perill que arribi fins al Paraguai i el 
facin tornar a Europa tot seguit. Un cas així enderrocaria el 
novell edifici que tenim construït amb les nostres 
organitzacions separatistes. Encara que Macià vingués de 
rigorós incògnit, els qui han de donar diners, els donarien 
igualment, i qui sap si els porucs, els patriotes tímids, anant- 
los a trobar un per un, donarien més diners, perquè «no se 
les comprometiera» públicament. En Macià ha de venir a 
l'Amèrica tant per canviar idees, com per a recollir diners. 

Hem de deixar-nos d'entusiasmes infantils, hem de deixar 
córrer aquests sistemes de fer-ho tot espectacular i buit, 
malaltia aquesta encomanada pel contacte de dos segles 
amb els procediments castellans. Hem de mirar fer les coses 
sota un practicisme que ens condueixi a un èxit segur, no a 
enlluernar-nos i quedar contents i enganyats. 

Avui, la qüestió catalana adquireix un aspecte ben 
diferent de quatre anys enrere. La política espanyola està 
més lligada que mai a les conveniències estrangeres. Fixeu- 
vos en les qüestions marroquí, la del monopoli del petroli, 
etc., i veureu el «control» que d'Espanya tenen les potències 
mundials; i això compromet, davant els Estats estrangers, la 
llibertat de Catalunya. 

Hem de fixar-nos molt bé en l'aspecte general de la 
política del món. 

Avui hi ha dos camps en lluita; l'un és format per tots els 
governs dels Estats imperials, federals i nacions del món, 
tant si aquests són envernissats de democràcia, com si de 
fet i de nom són autocràtics. Aquesta unió de governs, sense 



pacte previ, data, principalment, de la gran guerra ençà: des 
de llavors, tots els governs han anat contra les aspiracions 
de llibertat. Abans de la guerra es podia viatjar amb una 
reduïda documentació, l'home era lliure, tenia llibertat 
d'anar d'un país a l'altre amb molta facilitat; i avui necessita 
molta documentació, i aquesta sotmesa encara a la 
consideració d'un rei sense corona, però absolut, com 
resulten ésser els cònsols de totes les nacions; ells són els 
que disposen de la voluntat dels ciutadans al seu caprici; si 
la «discreció diplomàtica» els aconsella no permetre 
l'entrada d'un ciutadà en el país que ells representen, no li 
visen els passaports, i aquesta determinació pot ésser 
fàcilment imitada per altres col·legues que s'assabentin 
«discretament» que «fulano» és un «indeseable». És 
innegable que aquest procediment és una tirania mundial. 
Aquest esperit d'opressió se sent per igual dintre de cada 
Estat o nació. Fa poc que la democràtica França ha dictat 
una llei que prohibeix l'existència, en el país, de societats 
d'estrangers de caràcter polític; abans els refugiats a França 
podien lliurement conspirar en contra de la tirania de 
qualsevol país; avui, no; avui s'ha de conspirar des de sota 
unes «catacumbes»; i es comprèn: tot aquest estat de 
covardia dels governs, obeeix a què tots els «estadistes» 
temen donar llibertat als homes, perquè la humanitat corre 
més que el seu cervell, i ensems —i això quasi és lo principal 
— perquè es troben embrancats en unes xarxes 
econòmiques que governen, més que ells, els destins de la 
humanitat. Abans de la gran guerra ja existia aquesta xarxa; 
però com més temps passa, més lligat té el món, i els 
estadistes, per no rompre-la, sacrifiquen la llibertat de les 
nacions i dels homes. 

L'altre camp en lluita a què ens referim, és allà on rau 
l'aspiració del sentiment de l'ésser humà, aspiració de 
l'individu i de la col·lectivitat, de la raça; aquesta té l'anhel. 



molt natural, de conquerir la plenitud de la seva llibertat per 
col·laborar lliurement a l'obra humana, però se la priva de 
llibertat perquè no rompi la xarxa «econòmica» que la té 
lligada; i els homes que artificialment s'han apoderat de la 
direcció dels Estats, apel·len a tots els ressorts per tal que 
els pobles no regeixin els seus destins lliurement, a fi que 
quedi entre les mans d'uns pocs el poder i l'autoritat de 
totes les nacions. 

Hem fet aquesta dissertació sobre l'estat general del 
món, per demostrar que, tal com estan els lligams d'un 
camp amb l'altre, i essent el plet català una qüestió de 
llibertat, indirectament Catalunya és regida per les 
conveniències dels Estats i els compromisos teixits per la 
diplomàcia de tots ells; i tot això ho hem de tenir en compte 
per a no caure a la trampa de confiar en l'ajut 
«desinteressat» de ningú; molt al contrari, els governs, no 
els pobles, per sota mà combatran la llibertat dels catalans. 

La independència de Catalunya té una importància dins 
del concert dels pobles europeus, que, a cop de vista, no ho 
sembla. 

Tots els grans Estats d'Europa tenen territoris robats, i 
tenen por que l'exemple de Catalunya els obligui a restituir- 
los, i ensems temen de córrer el perill que, amb 
l'alliberament de les nacions subjugades, la disgregació dels 
Estats artificials sigui un fet i es rompin algunes malles de la 
xarxa «econòmica» que «reté» la llibertat de les nacions i 
dels homes; i és per això que seran combatuts per tots els 
governs. 

La independència de Catalunya influirà força en les 
qüestions mediterrànies. 

França, Itàlia, Anglaterra, sempre faran mala cara quan 
de la nostra llibertat es tracti. 

A l'Estat espanyol, les altres potències el mouen com els 
convé: tot llegint els moviments polítics d'Europa, trobem 



que sempre Espanya ha estat un ninot de molles que s'ha 
mogut a conveniència de la diplomàcia europea. 

Una Catalunya lliure no la podrien fer moure tan 
fàcilment, perquè té una tradició diplomàtica de la qual 
Anglaterra n'ha pres model, i ensems perquè té i 
representaria interessos que l'Estat espanyol en fa cas omís; 
per tant, la qüestió és donar gust als grans Estats. 

L'imperialisme, que suara el disfressen, segons els convé, 
de federalisme, és la negació absoluta de tota guspira de 
llibertat. Totes les grans potències són imperialistes; i així, 
res no podem esperar-ne: hem de lluitar tan sols comptant 
amb les nostres forces; aquestes no ens falten; però les 
tenim disperses, i els nostres dirigents estan desorientats i 
esporuguits. Hem de fer sorgir les intel·ligències que són 
amagades, confoses entre el poble anònim; i això no es pot 
aconseguir d'altra manera que amb una revolució, però amb 
una revolució veritable, no de sala de festes. 

Si per alliberar Catalunya ens proposem organitzar un 
nou exèrcit, uniformat i mal armat, Catalunya no serà 
independent. L'última provatura, frustrada, en els Pireneus, 
degut a la delació de Garibaldi, anà molt bé per donar un 
toc d'atenció al món, i fer-li saber que hi ha un tros de terra 
anomenat Catalunya, que no està conforme de viure 
esclavitzada per un Estat que artificiosament es dóna el 
nom de nació i de raça homogènia. 

Aquest toc d'atenció donat per Macià i el que des de 
Ginebra donaren Massó i Llorenç i Nicolau D'Olwer, han 
internacionalitzat el plet català; però, ni l'un ni l'altre, no 
han fet el pes en la balança de les conveniències dels estats 
imperialistes ni de les xarxes «econòmiques» que lliguen els 
pobles. Ço que faria el pes en aquelles balances i donaria la 
llibertat a Catalunya, seria una profunda revolució, 
hàbilment preparada i dirigida; revolució que no es preparés 



a la llum del dia, però que el seu esclat fos formidable i ben 
orientat. 

Una guerra necessita una preparació prèvia i material; 
car per més secreta que es porti la seva organització, surten 
guspires que la descobreixen; per tant, com diem abans, cal 
una preparació d'elements i de tàctica que forçosament ha 
de descobrir-ne el secret. 

Una revolució no requereix principalment organització 
material, ans organitzar i disciplinar els cervells i les 
voluntats d'homes escollits que condueixin amb honradesa 
el poble a la lluita alliberadora. 

Tal volta vosaltres direu que amb les mans a la butxaca 
no es pot fer cap revolució; i nosaltres us direm que feu 
memòria de fets ocorreguts en els nostres temps a 
Catalunya, i de fets històrics d'altres països; i veureu que 
mantes voltes el poble de Catalunya ha tingut la llibertat a 
les seves mans, i, degut a un acte revolucioni sense cap 
preparació prèvia, per falta de caps honrats i ben orientats, 
ha tornat automàticament a les mans del tirà. 

Feu memòria, i llegiu, i veureu que moltes voltes el poble 
català, degut a una revolta sense cap ni peus, sense cap 
preparació de cervells directors i de voluntats i amb caps 
nominals, s'han apoderat, durant uns dies, del govern del 
país, i després novament ha anat a parar a mans del poder 
invasor, per la manca d'homes de pit i cervell ben orientat 
per a retenir-lo; però no s'ha recobrat per manca de força, 
puix si de moment ha vençut l'enemic, amb bona orientació 
i honrada direcció, hauria obtingut la total victòria. 

El poble català pateix d'un mal que el podríem anomenar 
escepticisme irònic. Al nostre poble se li ha encomanat 
aquesta malaltia, degut als molts desenganys de què ha 
estat víctima, des del 1410 fins als nostres dies. Els catalans, 
tots, tenim una estimació extraordinària a les coses nostres, 
a les tradicions, a la literatura, arts, ciències, etc., etc.; però 



és una estimació que no exalta el poble al sacrifici per 
defensar tot allò que més estima de les escomeses dels seus 
enemics. 

Quan és l'hora de fer un petit sacrifici econòmic o 
personal per enfrontar-se amb l'enemic, s'encongeix 
d'espatlles, fa una ganyota irònica i tot seguit es deixa 
dominar per un escepticisme espantós. De tot el més 
transcendental de la vida ciutadana es burla; li sembla que 
l'han d'enganyar novament. Dintre la seva ànima no té altra 
cosa que un amor teòric per totes les coses de la seva raça; 
mes, esperit de sacrifici, gens; sempre espera qui traurà les 
castanyes del foc. 

Constantment se sent, de llavis dels homes 
d'experiència: «Mira noi; no t'emboliquis, ja s'ho faran!». 

Aquestes paraules enclouen el màxim de covardia 
ciutadana de què estan posseïts els nostres connacionals. 

Com diem abans, el nostre poble sofreix els mals de la 
ironia, escepticisme i covardia, degut als enganys de què 
l'han fet víctima. Sense anar més lluny, mirem com el van 
enganyar en el segle passat, amb les promeses de llibertat 
fetes amb la revolució de l'any 68. Tinguem present com el 
van dessagnar i empobrir amb les guerres carlines i altres 
moixigangues per l'estil. No podem oblidar la burla que es 
va fer al poble català, amb la república de l'any 75, la qual 
nasqué sense ésser el fruit d'una revolució, i, com és molt 
natural, la mataren els mateixos que per les seves 
conveniències la posaren a les mans dels caps republicans. 
Any darrera any, van fer barallar el poble a totes les classes 
de jocs polítics, i d'aquestes baralles l'únic que en sortia 
sempre malament era el poble. 

En el segle actual els desenganys l'un ha anat darrera 
l'altre. El moviment republicà lerrouxista fou un dels més 
espantosos desenganys i factors desorganitzadors del poble. 
Tots sabem per què fou encimbellat i sostingut durant llarg 



temps. El gran moviment de Solidaritat Catalana, tan sols 
fou aprofitat per fer una sèrie d'eleccions per enfilar homes 
que han fet el joc de la monarquia. L'Assemblea de 
Parlamentaris, també va ésser explotada per pujar els homes 
de l'«oposició» a les grades del tron, per a millor apuntalar- 
lo i, des d'aquelles altures els «enemics» dels governs 
d'Espanya planejaren el camí de l'actual dictadura. Aquell 
formós i unànime moviment a favor d'una autonomia més o 
menys integral fou trepitjat molt astutament per alguns 
capdavanters de la política catalana, perquè així els 
convenia, a ells i al seu partit «d'oposició governamental». 
El moviment sindical obrer no fou aprofitat, per part dels 
dirigents de la política catalana, per conduir-lo a la 
reconstitució de gremis, com a força nacional organitzada, 
com a baluard ciutadà que es posa enfront de l'enemic 
comú; aquest moviment, que es podia engegar per bons 
viaranys, formant una potència fecunda d'organitzacions 
gremials, fou escomès per bandades d'assassins a sou dels 
agents de la monarquia, sostinguda pels polítics catalans. 
Tots aquests desenganys i molts d'altres que no esmentem, 
són els que han infiltrat en el poble català la malaltia de 
l'escepticisme irònic i covardia aguda. 

Degut a tot això ha quedat convertit en un poble d'amors 
platònics. Aquesta malaltia, aquest escepticisme irònic, cal 
combatre'ls per mitjà d'una profunda revolució; més 
endavant ja parlarem de com la concebem. 

Avui, a Catalunya hi ha dues tendències ben marcades: la 
una és la que representa i defensa les conveniències a favor 
de certs elements determinats, sense cap arrel en l'ànima 
nacional. L'altra tendència és la popular, la del sentiment 
nacional. La primera està integrada per tots els comerciants 
de carn humana i de riquesa del poble. Aquesta està molt 
ben organitzada i millor dirigida des de la Lliga Regionalista. 
Quan a l'Estat espanyol li convingui tornar els drets 



constitucionals al país, la Lliga Regionalista, dirigirà els 
escamots que avui formen les «Uniones Patrióticas»] 
naturalment que no ostentaran el nom de «Regionalistes», 
sinó que seran batejats amb altres títols a l'espanyola; però 
quan convingui als interessos d'Espanya i de la Lliga, faran 
el joc d'aquesta. Mentrestant els regionalistes faran el paper 
de catalanistes moderats, seran més o menys càustics en 
contra del govern espanyol, segons els convingui a cada 
moment polític. Fins correm el perill que, si els convé, facin 
de republicans i tot. L'organització de la Lliga està muntada 
sobre la base de l'oportunisme, greu perill per a un poble 
com el català, que està oprimit i amb les energies 
ciutadanes explotades tan vergonyosament. 

L'altra tendència és la d'ànima netament catalana, és el 
veritable poble català, dividit en diverses tendències i 
idearis, que, com és natural, sense cap element que enllaci i 
dirigeixi aquestes riqueses socials, per unir-les i llençar-les 
en contra de l'enemic comú, en defensa dels interessos 
individuals i col·lectius, no té cap eficàcia. La tendència 
«lliguera», dels covards disfressats de «gent d'ordre» i els 
escamots que viuen a l'ombra del qui mana, els que fan el 
joc de l'invasor, tots tenen l'ajut, més o menys declarat, del 
govern espanyol; sempre podran disposar de la força que té 
organitzada. Espanya per fer surar les seves conveniències. 
La tendència d'ànima catalana té en contra seva el govern 
espanyol i tots els que hipòcritament fan el paper d'apòstols 
del catalanisme moderat i tots els que fan de republicans, 
socialistes, etc., a l'espanyola; aquests procuren sempre que 
el poble no s'uneixi mai, perquè se'ls acabaria la menjadora 
i l'aurèola de personalitat; tots aquests elements mantenen 
el poble dividit, en perjudici de la col·lectivitat i de la 
sobirania nacional del poble català. 

Sempre veureu que prediquen futeses que mantinguin el 
poble content i esperançat. Catalunya, avui, és arribada a 



una plenitud literària artística com mai potser no havia 
assolit. Molts creuran que aquesta plenitud de la nostra 
pàtria la podrà deslliurar del servilisme a què la té sotmesa 
l'estat invasor. Nosaltres estimem en tot ço que val aquest 
desenrotllament de les arts i lletres de Catalunya. Som uns 
decidits admiradors i propagandistes de tals belleses; però 
no creiem que això sol pugui ésser creador i propulsor d'un 
esperit ben trempat de rebel·lia ciutadana; al nostre 
entendre, no crearà una ànima rebel que empenyi el poble 
al sacrifici de les comoditats, riqueses i de la vida, fins a 
conquerir la llibertat que li portaria èpoques de benaurança 
definitiva. 

En el segle d'or de la literatura castellana, el poble de 
Castella estava, igual que ara el nostre, endogalat. Els reis i 
els favorits feien el mateix contra d'aquell poble, que ens 
fan ara a nosaltres; patien la mateixa censura i el tenien 
sotmès al mateix servilisme que a nosaltres; i amb tot, el 
poble no es rebel·là contra d'aquella tirania, i no perquè 
aquells literats no produïssin obres mestres que en els 
nostres dies són encara citades per tots els erudits del món, 
sinó perquè una part del poble no sabia res de literatura, i 
l'altra s'acontentava fruint aquelles belleses literàries i 
artístiques, s'adormien damunt els llorers guanyats pels 
literats i artistes, i aquell renaixement no li va desvetllar 
l'esperit de revolta en el cor, perquè es girés contra dels que 
el tenien sotmès a la injustícia i embrutiment; i malgrat tenir 
tan excelsos literats i artistes aquell poble, davallà fins a 
quedar fet un ramat d'analfabets, i els seus governants 
perderen el més gran imperi que mai no havia existit. Res no 
en va treure, aquell poble, de tenir eminents literats; res no 
en va treure, perquè no li crearen l'esperit de revolta i de 
dignitat ciutadana. 

De poca cosa ens servirà a nosaltres l'estar convençuts 
de tenir bons artistes i literats, si no estem dotats d'un 



esperit de sacrifici per defensar la sobirania nacional que 
posaria a cobert de tota escomesa forastera les nostres arts i 
literatura i aixecaria el nivell moral del poble. 

Un país, ultra tenir bons escriptors i artistes, cal que senti 
fortes les pulsacions ciutadanes i bons conductors que el 
menin a la llibertat i progrés efectius. Un poble no deu estar 
sotmès a les coveniències de semiestadistes i xerraires, per 
més bé que parlin. Bona prova n'hem tingut de la manca 
d'esperit rebel i de bons i decidits conductors de pobles, 
amb la destrucció de l'obra cultural de la Mancomunitat 
Catalana. Aquella venerable institució, amb nou anys 
d'existència, va construir els fonaments de la futura 
grandesa cultural de Catalunya. En tan curt temps van fer 
tot el que en cultura pot desitjar un poble; però aquells 
governants no inculcaren a l'ànima catalana l'esperit de 
rebel·lia material en contra dels possibles destructors 
d'aquella magna obra; no feren comprendre al poble que 
aquell esforç per aixecar la cultura del poble català, estava 
saturat d'ànima i sang catalana, s'havia de defensar i salvar 
de la salvatge destrucció. Com que el poble no se'l va 
aixecar al nivell dels ciutadans conscients dels seus deures, 
n'hi hagué prou que un embriac sortís d'una caserna i es 
proposés destruir aquella gran obra cultural, perquè aquell 
poble contemplés tal sacrilegi amb l'escepticisme irònic 
saturat d'una covardia espantosa; ningú no tingué un gest 
heroic, ningú no recordà que tals greuges tan sols amb sang 
es podien esborrar; només es protestà en veu baixa, perquè 
el nou tirà no ho sentís, i per salvar la pell, encara que, 
degut a tanta covardia, hagués de viure una vida de misèria 
moral i material. D'aquella renaixent grandesa cultural, en 
queda només que el record. 

Fa pocs dies que s'ha tornat a repetir un cas semblant al 
de la destrucció de la Mancomunitat. Ens referim a 
l'ensorrament moral i saqueig material del «Centre de 



Dependents del Comerç i de la Indústria de Barcelona». N'hi 
hagué prou amb quaranta pistolers per a fer-se'n amos, en 
presència de set mil socis. Tot ço que durant tants anys 
havien fet aquells milers de ciutadans, en un moment se 
n'incautaren quaranta pillards a sou del govern. Si al poble 
català se li hagués ensenyat a defensar decorosament el 
seu, hauria bastat que d'aquella multitud de ciutadans, 
pacífica, n'hagués sortit una veu encoratjant-los a salvar els 
seus interessos morals i materials del pillatge organitzat, 
perquè aquells set mil homes haguessin revolucionat tot 
Barcelona i possiblement tot Catalunya; però, com de 
costum, va imperar el «seny», la protesta pacífica. Nosaltres 
som més francs; entenem que en aquell instant va imperar 
la tradicional covardia; no hi va haver un home capaç de 
perdre la vida per salvar aquella notable institució i, tal 
volta, a Catalunya. 

Amics! s'han de tenir sempre present aquelles paraules 
del gran apòstol de la independència cubana, Josep Martí, 
que deia: «El dèspota cede a quien se le encara, con su 
única manera de ceder, que es desaparecer; no cede jamàs 
a quien se le humilia». 

No ho dubteu, companys; si aquells set mil homes no 
haguessin tingut tant de «seny», tanta falta d'esperit de 
ciutadania, haurien encès el foc alliberador de la pàtria, foc 
que no es va encendre quan destruïren els invasors la 
Mancomunitat Catalana. 

Francament, hem de desenganyar-nos; mentre el poble 
català tingui tanta llengua, veu baixa i tant de «seny», per 
més cultura que es proposi tenir, no la podrà salvar, els 
opressors i traïdors el faran ballar com voldran, li destruiran, 
i el trepitjaran. Per salvar Catalunya cal acompanyar la 
literatura i les arts d'estadistes de caràcter, i de pit, capaços 
d'encarar-se amb l'invasor i que ensenyin el poble a saber 
defensar-se la seva dignitat. Per regla general, aquests 



homes de tremp de llibertador i de conductors de pobles, no 
surten mai dels polítics que són grans «guerrers en temps de 
pau i bonança». Aquests homes surten de la massa anònima, 
surten de la revolució, de la revolució vertadera, no de la de 
sala de festes, de la revolució impulsora i sanejadora de 
valors ciutadans. Nosaltres entenem que sols una profunda 
revolució pot salvar Catalunya. Donada la tradició lliberal 
del poble català, la revolució catalana no deuria ésser 
sectària, sinó de caràcter nacional, revolució purificadora 
dels valors socials, esporgadora de totes les maleses 
congriades en les nostres organitzacions, durant els segles 
de corruptora opressió. 

Nosaltres creiem que, malgrat els mals socials que té 
encomanats, el nostre poble, no costaria molt preparar-lo per 
llançar-lo a la revolució. 

Durant els últims quatre anys no se l'ha cultivat amb una 
intensa i ben preparada propaganda revolucionària, se l'ha 
mantingut fruint de les belleses literàries i 
cinematogràfiques, no s'ha procurat fer entrar en gran 
quantitat propaganda des de l'estranger, que l'hi aixequi 
l'ensopiment. 

Creiem nosaltres que és indispensable tenir prop de la 
frontera, en forma molt discreta, un punt, una oficina 
receptora de tota la propaganda que arreu del món es fa, per 
a fer-la entrar a Catalunya, i molt discretament escampar-la 
per tots els indrets del país. Ultra els periòdics separatistes 
d'arreu de l'Amèrica, caldria editar-ne un en alguna ciutat 
europea, en català que, junt amb els d'Amèrica i per la 
mateixa oficina i organització, entrés i s'escampés per tot 
Catalunya. Aquest periòdic hauria d'ésser essencialment 
separatista i revolucionari; poca literatura, tot material 
nutritiu per enrobustir el cervell i l'ànima dels catalans. Uns 
quants mesos de propaganda així, prepararia molt bé 
l'ànima catalana per a la lluita per salvar a la pàtria. 



Una comissió, govern, comitè, nomeni's com es vulgui, 
situat en una ciutat europea, com més a prop millor de la 
nostra pàtria i completament secreta, hauria d'ésser el punt 
d'enllaç entre tots els catalans, hauria d'estar en contacte 
amb totes les organitzacions i homes prominents del 
separatisme de Catalunya i Amèrica, a fi de canviar 
impressions, donar i rebre idees per així tenir organitzat i a 
punt l'alçament revolucionari. Una organització de tal guisa 
disposaria tot seguit d'homes que per més que no 
estiguessin dintre Catalunya, en promoure's un motí, vaga, 
etc., en un moment es podrien traslladar a la pàtria per 
contribuir a la direcció i propulsió de la revolució 
alliberadora. 

Aquest sistema ha estat emprat per tots aquells pobles 
que veritablement han volgut deslligar-se de la opressió. 
Una revolta en massa enfonsaria el castell de cartes del 
govern espanyol. Davant d'una embranzida ben orientada, 
tot cauria a trossos. Una revolta ben premeditada i ben 
dirigida, posaria en mans dels patriotes totes les armes que 
estan ara en poder dels opressors i dels traïdors; d'aquí en 
podria sortir l'exèrcit lleial de Catalunya. Doneu una 
llambregada a les grans revolucions, i veureu com s'han fet 
així. «Les revolucions han d'ésser preparades amb suc de 
cervell i guanyades amb pits d'homes!». 

La independència de Catalunya ha d'ésser fruit d'un cop 
sol o, del contrari, ens exposem a què els Estats 
imperialistes que juguen amb Espanya, l'armin i l'ajudin en 
contra nostre. 

Tingueu sempre present la posició de Catalunya davant 
les conveniències dels Estats pirates d'Europa. Si anéssim a 
una guerra a i'estii de ia cariina, ei pobie cataià es cansaria i 
s'afebiiria per ies infiuències poiítiques que es posarien en 
joc per fer-lo reaccionar a favor de la «pau i tranquil·litat». Li 



remourien els gèrmens morbosos que li han encomanat des 
de la pèrdua de les seves llibertats. 

Els que no han fet un estudi, o no han volgut fer-lo, del 
sentiment del poble català, creuran que una revolució 
portaria greus conseqüències. Els que així pensin, 
s'equivoquen o tenen interessos en veure-ho així; el poble 
català, malgrat els embrutiments que li han encomanat els 
invasors, conserva viu l'amor a la família i a les tradicions, 
elements aquests de gran importància, car són la base 
perquè una revolució ben dirigida no faci més estralls que 
els necessaris per esporgar tots els mals, escombrar els 
invasors i castigar com cal tots els traïdors. La cosa principal 
és disposar de capitostos amb cervell, de pit i ben catalans, 
per dirigir la revolució per tot Catalunya. 

Nosaltres creiem sincerament que, si no anem a una 
revolució que ràpidament abrandi tot el país, la 
independència de Catalunya trigarà molt, però molt, a ésser 
un fet. Si no emprenem tot seguit una lluita secreta 
preparatòria de la revolució, la nostra desgraciada pàtria 
continuarà explotada i embrutida per l'invasor i els polítics 
professionals. 

Els amors teòrics a la pàtria i els entusiasmes infantils 
han fet molt de mal a Catalunya; car amb unes quantes 
sardanes i uns llacets s'ha fet tota la revolució contra 
l'invasor i s'han castigat els traïdors, i el poble ha quedat 
content i enganyat. 

Amics del «Comitè Llibertat»: 

Aquesta és la nostra sincera manera de veure coses de 
Catalunya i del món en aquests moments. El nostre pensar 
no és fruit d'un criteri clos. Si altres patriotes o altres 
entitats proposen millors i més ràpids remeis per alliberar la 



pàtria i aixecar el nivell ciutadà del nostre poble, nosaltres 
els ajudarem, els farem costat. 

«No som de cap partit. Nosaltres som de Catalunya, i 
lluitem per Catalunya, que és com lluitar per la Llibertat de 
la Humanitat». D'aquesta lletra en traurem còpies que 
enviarem a totes les organitzacions i personalitats 
patriòtiques. Esperem rebre contestació i que donarà 
cadascú el seu parer. Si no canviem impressions en forma 
secreta, l'acció periodística serà ineficaç, car el millor no es 
pot estampar amb lletra de motllo i donar-ho a la publicitat. 

Saludeu de part nostra l'il·lustre senyor Macià, i 
comuniqueu-li el nostre humil però sincer parer. 

Rebeu una forta abraçada. Vostre i per Catalunya lliure, 
pel Comitè de Publicitat Catalana de Xile, 


Josep Abril Llines, 
President 

La Premsa xilena d'avui publica el següent telegrama: 


CORONEL MACIÀ.—«La Dirección de Inmigración ha 
denunciada ante la justícia federa! ai leader 
separatista catalàn, coronel Macià, quien ha entrada 
en el país subrepticiamente, violando las ieyes de 
inmigración. 

Se ha dispuesto que ei asunto pase al procurador 
Fiscal, para los efectos legales del caso».—{\J. P). 


Aquestes noves i la llarga estada del cabdill a Montevideo 
han vingut a agreujar l'estat d'ànim dels patriotes, els quals, 
en nomenar-me el seu representant per anar a l'Argentina o 
on fos convenient, a prendre part a les converses per 
contribuir a endegar el problema català, en no poder-se 



portar a terme degut a tantes contrarietats i al constant 
mutisme epistolar entre el cabdill i altres entitats 
separatistes, poc a poc va afeblint-se més l'esperit dels 
catalans d'aquestes contrades, cosa que crec que no us 
estranyarà, puix dissortadament, com vosaltres haureu 
pogut tocar, és gran el nombre de catalans d'esperit feble, i 
aquests precisament són els que contínuament em tenen 
assetjat per saber noves d'En Macià o d'altres organitzacions 
de Montevideo o B. A., i com que el mutisme, com dic abans, 
quasi sempre és absolut, poc a poc van desconfiant de tot. 

Amics, en nom de Catalunya i dels més sagrats deures de 
patriotes, us prego que m'escriviu quelcom del què està 
passant entorn de la vinguda dels patricis Macià i Gassol a 
Amèrica, a fi de tranquil·litzar i reconfortar l'esperit dels 
catalans de Xile. 


Josep Abril Llines. 


Santiago de Xile, 10 de febrer del 1928 
Sr. Joan B. Gàcia 


Mendoza 


Benvolgut amic: 

Resten en el meu poder les seves benvingudes lletres, una 
del 5, dues del 7, i la del Comitè «Llibertat», que, si vostè no 
mana el contrari, me la quedaré per tenir-la a l'arxiu com a 
comprovant d'inconsciència política. 

Per fi tot s'ha complert tal com havíem previst; arribada i 
estacionament a Montevideo, una empenta més, i arribada 
furtiva a B. A., i, finalment, puntada de peu perquè 
aprenguin d'ésser polítics i revolucionaris de veritat. Jo crec 



que Catalunya guanyarà molt amb què no puguin continuar 
la xerinola començada. Amb tot el passat, queda ben clar 
l'escassetat que hi ha d'homes catalans que siguin 
intel·ligents en política, a «ambas orillas del Plata». 

La Premsa de Xile de dimecres, dijous i divendres, deia: 


Buenos Aires, 7. 

«Las autoridades reembarcaron, por motivos 
reservados, al leader catalanista Francisco Macià y 
su secretaria, el poeta catalàn Gassol...». 


Buenos Aires, 8. 

«... En los círculos catalanistas reina Intensa 
agitaclón y se hacen preparativos para Iniciar una 
campana a fin de obtener que el Ejecutivo permita 
la entrada de Macià al país. 

Se ha sabido que cuando Macià entró en la 
Argentina, el Goblerno estaba estudiando el asunto, 
y se adeiantaba que una resoluclón favorable 
aparecería de un momento a otro; pero la entrada 
clandestina de Macià hlzo que se suspendieran las 
actuaclones...». 


Buenos Aires, 10 

«Se ha Iniclado un movimiento de protesta por la 
expulsión del leader catalanista, coronel Macià 
quien desde Montevideo ha dirigido a los diarlos un 
telegrama protestando enérgicamente de la actitud 
de las autoridades y agradeclendo a la Prensa y al 
pueblo sus atenclones...». 



Les ratlles transcrites donen una idea clara de la falta de 
sentit polític i àdhuc de patriòtic, de tots els que intervenen 
en aquestes innocentades. En tot això no hi té intervenció 
altra cosa que una gran dosi de supèrbia i desconeixement 
absolut de la situació actual de la política catalana i de la 
diplomàcia internacional; tot el passat aquests dies és la 
continuació de la política de Bois Colombes. 

Lògicament, en vista del que està passant, jo no aniré ni 
a Bons Aires ni a Montevideo. Tindria remordiment de 
consciència, de gastar quatre mil pesos xilens, recollits amb 
molts treballs d'entre uns quants companys, per contribuir 
amb ma presència al desenrotllament d'actes tan renyits 
amb la lògica i el sentit comú. 

Vostè, amic Gàcia, que coneix l'extraordinària quantitat 
de lletres que he enviat a B. A., ans que arribés en Macià, 
fent-los avinent tot el que podia passar, vostè que coneix 
perfectament la lletra-raport de 17 d'agost, en la qual està 
previst tot el que acaba de passar, iquin concepte 
mereixeran a vostè i altres persones que tinguin sentit 
comú, tots els elements que, malgrat i avisar-los tant i tant, 
han fet cas omís de tot el que se'ls ha dit, tan sols per donar 
satisfacció a les seves pretensions d'homes de «govern»? El 
que acaba de passar ha sobrepujat de molt tot el previst, 
degut a les excessives ganes d'exhibició; en Pere Seras no 
ha estat a l'altura que semblava disposat a estar, en les 
lletres que em contestava quan els donava els tocs 
d'atenció. 

Ahir vaig escriure a l'amic i company A. Gamundi Roig, de 
Montevideo, preguntant-li si és veritat que ha presentat la 
renúncia de membre del «Comitè Llibertat» de Montevideo, 
per no estar conforme que en Macià burlés les lleis 
argentines per entrar a B. A. La nova vaig llegir-la en un 
retall de «Crítica», dels que vostè envia. Si resulta certa la 



nova, serà un dels únics casos de dignitat ciutadana 
ocorreguts entorn de tanta calamitat cívica. 

Tots aquests desencerts provenen de què a Macià li 
agrada que les coses siguin fetes amb bombo i platerets; és 
partidari d'arribades espectaculars i comiats entusiàstics, i 
ensems perquè procura allunyar-se dels homes enemics de 
la gatzara, i rodejar-se tan sols de somiadors i ignorants. 
Indubtablement, assistim aquests dies a la segona part del 
fracàs de Prats de Molló. 

Els inútils, els que tot ho arreglen fent versos o escrivint 
literatura més o menys política, malgrat i tenir la culpa ells 
dels fracassos ocorreguts durant més de quatre anys, en 
comptes de deixar el camí lliure i ajudar als homes pràctics, 
als que van separar-se d'E. C. fa més de dos anys, per no 
estar conforme amb tanta faramalla, ara donaran la culpa 
dels seus desencerts a Amèrica, als Governs d'aquestes 
Repúbliques, tot i que ells són els únics responsables, per no 
fer les coses com aconsella el sentit comú, la política del 
moment i l'esperit de la diplomàcia. 

Però jo no m'espanto per tanta inconsciència política, jo 
continuaré el meu camí; vostè ja sap quin és; i les 
ensopegades que acaben de donar els «estadistes» de jocs 
florals de can prosa, modèstia a part, han fet triomfar en tota 
la línea la tesi per mi tantes vegades exposada i rebutjada 
pel cabdill i altres somiadors que pensen que tot s'arregla 
amb filigranes literàries. No dubto que, seguint pels viaranys 
que fins ara han passat i els nous que queden exposats a la 
lletra adreçada a En Cardona, la qual vostè ja coneix, encara 
es pot endegar el problema català pel cantó que la lògica i el 
bon sentit aconsellen. 

Queda de vostè afectíssim amic i company. 


Josep Abril Llines 



COPIA EXACTA DE LORIGINAL 


Santiago de Xile, 23 de gener del 1928. 

Sr. M. Massó Llorens.—Bons Aires. 

Estimat i distingit amic: Sense cap de vostra a què referir- 
me, en faig càrrec que no m'hàgiu escrit; primer, perquè 
espereu la meva anada a B. A. per canviar impressions; 
després, i tal volta és el principal, degut al vostre estat 
d'ànim, motivat pel dol de família, i, finalment, per les 
moltes ocupacions que no us deixen temps per tot. Jo també 
creia no escriure-us per ara, degut a què pensava que aniria 
més prompte a B. A.; però la cosa sembla que va llarga, i 
crec que és el meu deure de patriota i d'amistat que us 
comuniqui les meves impressions respecte el moment 
actual, degut a l'arribada de Macià a Amèrica. 

Un amic meu de l'Argentina, no de B. A., m'ha comunicat 
confidencialment que vós feu les gestions perquè el Govern 
argentí permeti l'entrada a Macià. Com sigui que la cosa va 
molt llarga, he pensat preguntar-vos si verament és veritat 
la vostra intervenció i ensems que em digueu si creieu que 
s'obtindrà l'entrada del cabdill separatista a la República del 
Plata. 

Per les còpies de lletres que us he enviat, podeu veure el 
meu estat d'ànim, la poca confiança que tinc que 
s'endeguin les coses per bons viranys. Una obra de tanta 
transcendència com és la de deslliurar un poble de l'opressió 
de l'exèrcit d'ocupació cal portar-la amb molta cautela, amb 
molt de secret; i des de fa quatre anys es fa tot al revés; tots 
els moviments són precedits de bombo i platerets; quan es 
pensa fer quelcom, es comunica als quatre vents; tal volta 



perquè l'enemic «s'espanti» amb el sol anunci del que hom 
pensa fer. 

Els partidaris de fer les coses amb serietat, amb secret, 
en lloc de tenir l'ajut del cap, en tenim la desaprovació. 
Després del fracàs de Prats de Molló, tan sols hem rebut 
dues lletres d'En Macià: l'una contestant la còpia de la lletra- 
raport adreçada al «Comitè Llibertat» de B. A. el 17 d'agost 
prop-passat, no va contestar altra cosa que el referent al seu 
viatge; no va estar d'acord amb la tesi de què deu viatjar 
d'incògnit; diu que jo estic equivocat en aquest punt. Per 
ara, la seva perllongada estada forçosa a Montevideo em ve 
a donar la raó. Del fons de l'esmentada lletra, no en diu res. 
Amb data 19 del corrent, des de Montevideo, contesta una 
lletra del Comitè de P. C., acusant rebut de la comunicació 
que li fou adreçada, posant-li en coneixement que 
l'assemblea d'adherents al Comitè m'havia nomenat per a 
representar-los. «En tot acte que es pogués celebrar amb 
motiu del meu viatge per a parlar de la llibertat de 
Catalunya». Parlant amb franquesa, amic Massó, sempre he 
notat que En Macià m'ha tractat amb molta fredor; de tots 
els patriotes destacats, ell és el que més distanciat he vist 
sempre de nosaltres: són innombrables les lletres, tant del 
Comitè com meves particulars, que no ha contestat; això 
deixa veure ben clar la distància que existeix entre ell i jo. 
Comprenc perfectament l'actitud d'En Macià davant meu, i 
suposo que vós també ho compreneu. 

Donat el mode d'obrar de la diplomàcia, la de totes les 
nacions, sóc completament contrari als procediments de 
donar publicitat a tot el que es vol o es pensa fer d'arribades 
i comiats «entusiàstics»; sóc decidit partidari de treballar 
dintre les catacumbes; però treballar, no xerrar ni fer 
literatura política; aniré a B. A. disposat a fer surar el punt 
de mira tantes vegades exposat per mi; si no puc treure res 
dels meus esforços, em retiraré de la vida activa, esperaré 



que s'organitzi quelcom seriós per a col·laborar-hi, si és que 
la meva aportació és necessària. 

No sóc polític d'ofici ni patriota que busca popularitzar el 
nom; jo he treballat i treballaré per bé de la causa de la 
llibertat dels pobles, i no em presto ni em prestaré mai a 
aguantar farses ni innocentades que tant poden perjudicar 
un poble esclau com és Catalunya. 

Amic Massó: Si esteu en contacte dels organitzadors de 
l'arribada d'En Macià, us prec que procureu fer-los 
comprendre que totes les propagandes que fan són 
contràries a l'èxit de l'empresa, que és continuar la política 
de Bois-Colombes, que tingué l'apoteosi a Prats de Molló. 
Digueu-los que ja n'hi ha prou, de gatzara, que és hora de 
fer les coses; que els patriotes que volen llibertar llur pàtria, 
no estampen als diaris les futures arribades. Si un dia 
assolim llibertar Catalunya, llavors sí que podran fer la 
xerinola que vulguin; mentre estigui la nostra pàtria esclava, 
hem de lluitar i no ensenyar les «cartes» a l'enemic. 

Esperant les vostres agradoses noves, quedo a les vostres 
ordres i per Catalunya lliure. 


Josep Abril Llines 


DEL «COMITÈ DE PUBLICITAT CATALANA» DE XILE AL 

SENYOR MACIÀ 

20 de març de! 1926. 

Senyor Francesc Macià.—Bois Colombes. 

Il·lustre compatrici: Fa molt temps que no rebem noves de 
l'organització que vós dirigiu, i encara en fa més que no 
arriba a les nostres mans el «Butlletí d'Estat Català»; de 
manera que ens trobem com si estiguéssim assetjats i sense 



poder comunicar-nos amb cap persona que ens doni tan sols 
un alè d'esperança per aliviar-nos el sofriment moral que 
ens dóna l'isolament en què ens trobem. La nostra gent es 
desencoratja en llegir en els diaris les malifetes de Primo de 
Rivera contra tot ço català. Es desencoratgen més, perquè 
veuen la passivitat incomprensible dels catalans d'Europa. 
Perden tota confiança, perquè reben lletres d'amics i parents 
que els assabenten que a Catalunya està mort l'esperit de 
rebel·lia contra tant crim i humiliació comès en el més sagrat 
de tota col·lectivitat humana. Els nostres adherits es 
desesperen perquè des de Catalunya els diuen que no hi ha 
esperança que la nostra generació es revengi de tot quant 
ha fet i segueix fent Espanya contra la nostra pàtria. Fa 
apagar més l'entusiasme dels patriotes catalans d'aquestes 
contrades, el fet que acaba d'ocórrer en el Col·legi 
d'Advocats de Barcelona, i ha fet perdre més les esperances 
d'un alçament, el veure com amb tota tranquil·litat es 
desterrà el Consell de l'esmentat Col·legi, i encara agreuja 
més l'estat d'ànim el llegir com els catalans són 
empresonats i com ho contemplen fredament els que per ara 
estan en llibertat. Davant de tants i tan inqualificables 
ultratges, era d'esperar una petita reacció de la dignitat 
catalana; però no és així; ans al contrari, el poble català 
suporta amb una indiferència o covardia incomprensible 
totes les humiliacions i vexacions; és per això que els 
patriotes d'aquí desesperen de tot ço que els havíem dit i els 
diem per infondre'ls esperances. L'haver acceptat X, amb 
tota «frescura» el càrrec de representant d'Espanya a les 
conferències econòmiques de Ginebra, és considerat aquí 
com un ultratge inqualificable a la dignitat i als drets de 
Catalunya. L'actitud que sempre ha assumit aquest 
personatge ha estat la causa que es desbaratés tot ço que 
hauria estat beneficiós per a Catalunya. Anant a Ginebra a 
representar Espanya, quedarà més fortificat que mai el 



Govern i l'Estat espanyol davant del món, i, en 
conseqüència, més debilitada moralment i materialment 
Catalunya. Passarà el mateix o pitjor que en l'any 1921, 
quan va ocupar el càrrec de ministre de Finances, essent cap 
de Gabinet en Maura; llavors es va enfortir l'estat opressor i 
es va donar temps a què es pogués preparar la pujada al 
Poder del govern facciós que patim. Aquest estat de coses fa 
que tinguem molts de treballs per a recollir el producte de 
les «accions» Pau Claris, que tenim col·locades i que, poc a 
poc, van pagant els subscriptors. En fi, es va apoderant dels 
ànims un estat de desconfiança general. Nosaltres no volem 
ni pretenem esmenar els plans que Estat Català té traçats 
perquè Catalunya assoleixi la llibertat que tots desitgem; 
però sí que creiem que és el nostre deure donar-vos el nostre 
humil parer davant de tot ço que està passant a la nostra 
pàtria. Nosaltres creiem que, tal com estan les coses a 
Catalunya, la paciència i «estoïcisme» de què dóna prova el 
nostre poble, donarà lloc a què els nostres enemics (tant els 
d'Espanya com els de Catalunya) s'ensenyoregin de l'ànim 
dels catalans per mitjà del que se'n diu política 
acompanyada de la força bruta, i deixaran en tal estat 
d'abatiment moral i material el poble, que serà impossible 
recollir diners per a organitzar les forces regulars, i ensems 
dificultarà totes les organitzacions indispensables per a 
portar a bon terme tota empresa bèl·lica. La nostra opinió és 
que cal procurar, per tots els mitjans, amainar les 
arrogàncies del poder destructor de la nostra pàtria, posant- 
li entrebancs insalvables. Creiem nosaltres que, sense deixar 
de mirar l'organització d'un exèrcit regular, és indispensable 
la formació d'un element d'acció contundent que operi en 
forma individual, completament isolat i secret, que tingui 
l'única missió de portar a terme l'atac personal. Tenim la 
plena convicció que l'esmentada organització secreta i 
individual hauria de començar la tasca fent caure X, abans 



que anés a Ginebra, i tot seguit els altres traïdors; des del 
caciquet de poble, fins el potentat de la gran ciutat, sense 
deixar les oportunitats de treure's del davant els invasors, 
xics o grans. Caldria procurar que tots els dies i en diversos 
indrets de Catalunya caiguessin sota el pes de la justícia, 
individualment i secretament, el major nombre de 
representants de la tirania, fossin nascuts a Catalunya o a 
Espanya. Un estat de terror així atemoritzaria els traïdors i 
faria que el Govern espanyol recorregués a correctius 
extrems, que farien exasperar més el poble i, per tant, els 
donaria un resultat contraproduent. Si es pogués aconseguir 
que invariablement caiguessin, tots els dies, uns que altres 
traïdors i invasors sota el pes contundent d'una organització 
sense ramificacions responsables, aixecaria l'esperit dels 
patriotes, que es disposarien tot seguit a lluitar per la pàtria, 
i afebliria l'orgull i arrogància dels que serveixen de 
comparsa al govern opressor. Essent persistent la matança, 
els panxacontents, que per dissort abunden, canviarien de 
tarannà, i l'ombra de la força bruta d'Espanya no els seria 
propícia; aquest estat de coses misterioses els causaria un 
marasme, que els faria perdre la fe covarda que tenen en 
l'omnipotència de Primo de Rivera i altres sicaris espanyols i 
catalans-espanyols. 

El que acabem d'exposar-vos no són somnis nostres; són 
sistemes emprats per altres països que, com el nostre, s'han 
volgut desfer de la tirania embrutidora. Els irlandesos van 
recórrer a l'atac personal per aixecar la tònica i despertar el 
valor del poble, per així donar forma a l'exèrcit patriota. 

No tenien en compte, els irlandesos, de fer caure 
personalitats de gran relleu; el seu pla era posar l'escarment 
en el país; per això, igual feien caure un senzill ciutadà 
anglès, com un policia, un oficial de tropa, etc. 

Un dia d'aquests tinguérem una conversa molt 
interessant amb un capitost sirià que resideix temporalment 



a l'Amèrica, i ens digué, entre altres coses, que ells 
començaren la lluita contra els francesos, sense cap 
organització militar definida, i, per tant, sense altres armes 
que l'atac personal, i més tard es valien de les emboscades 
per a equipar-se d'armes, fins que aconseguiren revoltar tot 
el país causant moltes baixes als francesos, i ells quedaren 
ben armats i organitzats. Els catalans, ^no podem fer el que 
han fet els irlandesos, sirians i moros? íHem de creure que 
Catalunya no té joves ben disposats a tot, fins a sacrificar 
llurs vides per la pàtria i la seva llibertat? ^No hi ha molta 
diferència de caure presoner o mort, fent justícia i posant 
escarment entre traïdors i invasors, que no entrar darrera les 
reixes d'una presó a sofrir martiris, tan sols per haver escrit o 
parlat de coses de Catalunya? La diferència seria molt gran, 
entre els que cauen per amors teòrics i els que caurien per 
l'acció pràctica i contundent; aquests traurien del nostre pas 
noses considerables. La importància dels personatges 
traïdors i invasors no la té l'ésser tal o tal nom més o menys 
llampant, sinó el que representen dintre l'organització de la 
farsa que és l'Estat espanyol. Per això tindria la mateixa 
ressonància la caiguda d'un senzill guàrdia o bé d'un alcalde 
de poble insignificant que la d'un personatge de la política o 
milícia espanyola, perquè uns i altres representen el mateix. 

Això dóna la mesura de la importància que tindria l'acció 
individual i secreta. Una acció així desvetllaria aquesta son 
que se li dóna al nom d'«estoïcisme». No podem dubtar que 
si els elements individuals i secrets haguessin de menester 
que algun ciutadà els protegís per amagar-se i escapar de 
l'acció dels invasors i traïdors, ho aconseguirien fàcilment, 
car es farien simpàtics a tota persona que tingués 
consciència del que representaria per a la pàtria l'exemple 
sembrat pels herois desconeguts. Amb una acció secreta i 
contundent així, s'aconseguiria desorganitzar les 
corporacions de tota Catalunya, puix el temor de caure en 



mans dels desconeguts executors, faria que ningú no 
volgués ocupar càrrecs oficials ni oficiosos; els elements 
dúctils a la voluntat del dictador o que accepten càrrecs per 
satisfer conveniències, tindrien por de caure sota el pes de 
la justícia popular. 

Tal volta vós penseu i direu que l'Estat Català no pot ni 
deu organitzar bandes d'homes que se'ls pugui donar el 
nom que això pot significar; oficialment, no ho podeu fer, 
com no ho fa cap organització responsable; però això no vol 
dir que, en forma extra-oficial, no es pugui promoure tal 
organització secreta i individual; com també s'hauria de fer 
la «comèdia» de protestar de tals actuacions. Un auxiliar tan 
poderós aplanaria d'una faisó meravellosa el camí per a 
passar el futur exèrcit patriota. És necessari concitar 
esdeveniments; és indispensable que la sang escalfi 
I'«estoïcisme» dels patriotes teòrics. 

Estimat compatrici: Tingueu present que tots els governs 
espanyols han tingut i tenen organitzades bandes secretes 
per treure del seu pas tot el que els ha convingut i els convé. 
^Nosaltres no tenim el dret i el deure de fer el mateix que 
ells i amb més intensitat? Nosaltres creiem que abans de 
començar grans empreses cal aplanar el camí i treure noses, 
perquè després seria més difícil. De moment farien més 
feina uns cinquanta o cent homes escampats per tot 
Catalunya, que no un cos d'exèrcit mal armat. Si per dissort 
nostra, els enemics el derrotessin, vindria un aclaparament 
exemplar, i els catalans traïdors s'afanyarien a treure'n 
partit polític de tal desastre; la història ensenya que sempre 
ha succeït així; mentre que, si de moment es disposés d'una 
organització ben disciplinada i secreta, encara que 
n'agafessin algun o l'eliminessin, no per això quedaria 
derrotada l'organització. 

És convenient fer quelcom ràpid i pràctic, o, del contrari, 
els nostres enemics destruirien la moral i la voluntat 



catalana. 

Esperem la vostra resposta. Comprenem molt bé que no 
podeu signar una lletra contestant-ne una com aquesta; 
però podeu fer-ho sense la vostra signatura; nosaltres ja 
comprendrem de qui ve. 

Vostres i per Catalunya lliure. 



La Tragèdia Catalanista 


«Els dogmes de la secular tradició cesarista d'Espanya —el de la 
Sobirania de l'Estat i el de la uniformitat d'una Espanya única, la 
castellana— hl han quedat consagrats en principi I en totes I en 
cada una de llurs aplicacions. Per sota d'ells, sl algunes concessions 
són fetes, seran a precari, excepcionalment I com a pura delegació 

de l'Estat». 

J. BOFILL I MATES, «El canvi de Règim», Capítol 1 

És amb aquestes paraules decisives i plenes de la més 
pregona significació, que Bofill i Mates, podríem dir, 
comença el seu llibre recentment publicat: «Una política 
catalanista». És en aquestes paraules, que comenten la 
nova Constitució espanyola, que nosaltres veiem el mur 
inaccessible que tanca i ha tancat dos camins paral·lels del 
catalanisme polític. Elles són la resposta d'Espanya a trenta 
anys d'esforços culturals i polítics del Catalanisme. La porta 
que tanca aquesta confluència de camins és una porta 
mil·lenària, fossilitzada ja amb la terra, a través les centúries 
i els homes. Aquesta porta, que és la porta de la concòrdia, 
de la comprensió, no s'obrirà mai! 

El llibre pòstum de Bofill i Mates és la història exacta 
d'una actuació catalanista que, paral·lela a la de la «Lliga», 
exclusivament intervencionista en l'Estat i imperialista, 
arrenca de la famosa Conferència Nacional Catalana del 
1922 i acaba en les hores abjectes i vergonyants del senyor 
Nicolau d'Olwer, ministre de la República Espanyola i co- 



liquidador de la República Catalana proclamada el 14 
d'abril. 

És la història de deu anys ben recents, en els quals ha 
fracassat una temptativa d'intervenció catalanista, prop del 
nou règim espanyol; com tota una actuació regionalista, 
fracassà deu anys abans en la seva intervenció en l'Estat de 
règim monàrquic. Bofill explica, amb detalls interessants, el 
desenvolupament d'aquesta doble actuació originària de 
l'Escola de Prat de la Riba. iQuè pensaria avui Prat de la 
Riba, referent al problema nacionalista català, en relació 
amb Espanya? La política moderadament intervencionista 
de Prat aconseguí la Mancomunitat Catalana. Tots recordem 
com aquesta ombra de govern català caigué sota una 
espasa que es deia defensora de l'honor d'Espanya. Allò que 
un ministre espanyol ens donà dilluns, un general espanyol 
ens ho prenia dimarts. Tampoc res no hi valgué la política ja 
més endinsadament intervencionista menada per Cambó i 
que arribà, per dues vegades, a convertir-se en suport del 
règim monàrquic. L'hora de trencar les amarres arribà sense 
consideració, ben al contrari, per Catalunya. La política de 
Prat, d'anar recollint concessió darrera concessió, va 
fracassar en definitiva. No haguera estat gens estrany que, 
de perdurar la monarquia i per salvar-se del general 
naufragi, s'haguessin fet concessions autonòmiques a 
Catalunya; però aquestes concessions fetes a base de 
necessitat i no de justícia, qualsevol dia hagueren finit per 
manca d'estabilitat. 

«Acció Catalana», que va néixer de la Conferència 
Nacional del 1922, amb doctrina «nacionalista» fidel al 
pensament polític de Prat, s'encaminà primerament vers les 
etapes de «Catalunya endins». Fou Bofill qui ho explicà ja 
ben clarament en la seva Conferència. «Les Joventuts 
catalanes» en 1919: «Recordeu el discòbol de Myron? És a 
punt d'aviar el disc, l'un peu a terra, l'altre basculant 



encara; però ve que el llança, I com més el braç I la mà es 
projecten a fora, més el tors I la testa es fan enrera I més 
sòlidament cames I peus s'afermen». 

Tot això quedava molt bonic, si no hagués passat tot el 
contrari, això és, que la política (el disc) ha arrossegat la 
córpora i ha desfermat els peus. «Acció Catalana», diu Bofill, 
volia ésser un aplec i un alçament de patriotisme; però la C. 
N. C., que la fundà, contenia en les seves conclusions els 
gèrmens polítics essencials. Però la Dictadura acabà 
d'empènyer-la a ésser un partit polític. 

L'odissea d'aquest partit polític és de tots prou coneguda. 
Tots sabem com darrera cada batalla electoral s'ha anat 
diluint. Els principis de la Conferència Nacional Catalana li 
feien nosa i li interessava la política de cara a Espanya. Tots 
sabem que l'Esquerra Republicana de Catalunya ha abdicat, 
i molts dels seus homes significats han traït ideals patriòtics 
religiosament sentits. Ço que cal que se sàpiga, és que 
abans del triomf de l'Esquerra, el 14 d'abril del 31, els 
homes del Partit Catalanista Republicà ja preparaven 
l'ambient cap a la «conilevància» amb l'enemic, ja 
emmetzinaven, començant per petites dosis, l'ànima 
nacional dels catalans. Si en l'ordre tàctic el senyor Rovira i 
Virgili saltà amb parsimònia les tendències bel·licoses, en 
l'ordre ideològic començà d'endegar les topades frontals o 
les inhibicions sorrudes del Separatisme, cap a les 
orientacions radicals, però ja polítiques, d'un «més enllà del 
federalisme...». 

Com es veu, els homes del Partit Catalanista Republicà es 
preparaven a llençar-se a la política espanyola. I per a fer-ho 
lliurement, atemptaven contra l'esperit patriòtic dels 
catalans, que després de la Dictadura o durant la dictadura 
Berenguer, havien ja arribat a la conclusió que davant 
d'Espanya sols ja era possible una actitud d'energia i de 
dignitat. Aquesta obra innoble, que avui ha recollit 



l'Esquerra Republicana de Catalunya, fou perpetrada amb 
tota premeditació i és confessada pel mateix Bofill i Mates: 
«Superat el separatisme com a desviació política. Acció 
Catalana i, després, el Partit Catalanista Republicà, 
s'acarreraren, cada dia més, en la via vuitcentista del 
Federalisme». 

Aquesta actuació no era fidelitat a l'Escola de Prat de la 
Riba. Les circumstàncies varien l'aplicació de principis 
polítics. Ens resistim a creure que Prat de la Riba, de trobar- 
se en vida i trobar-se davant d'un moment històric espanyol, 
seguís impertorbable la seva tàctica i no es llancés a fons, 
almenys per al conqueriment del vuitanta per cent de les 
nostres reivindicacions nacionals. Aquesta actuació té un 
nom: Cambó, a l'esquerra. Els homes d'«Acció Catalana» es 
deixaren anar a les aigües manses de l'oportunisme. El 
resultat ha estat que les eleccions els foren desfavorables i 
que la seva doctrina fou heretada per l'Esquerra, que ha 
superat de molt totes les atenuacions nacionals. 

El senyor Rovira i Virgili, després de passar-se anys 
maldient de Francesc Cambó, li manlleva el seu ideal 
hispànic: Avui el senyor Rovira i Virgili té un altre parió: el P. 
Miquel d'Esplugues. Els seus esperits són idèntics, i el seu 
ideal pot dur perfectament un nom: «La solució Cambó», de 
què ens parlà farà tres anys Francesc Pujols. 


Aquesta solució, per ara, no ha estat solució. Aquells que 
creuen una irrealitat el Separatisme, han estat treballant 
més de vint anys darrera un ideal, que si bé ha aconseguit 
petites victòries parcials, aquestes, en lloc de palesar la seva 
virtualitat, palesen la seva ineficàcia. Tant els interessats per 
una Espanya Gran, com els d'una Espanya Nova, tant els 



que han ajudat al vell com al nou règim, s'han estavellat 
davant el mur inaccessible de l'Espanya sorda a totes les 
reclamacions de justícia. És cert que hi ha hagut abandó, 
extrema negligència, defecció. És cert que el Partit Esquerra 
Republicana s'ha sentit més espanyol republicà, que català 
nacional —que diria Rovira i Virgili—, o simplement 
catalanista. Hi ha, però, una realitat formidable, una realitat 
que augmenta de proporcions quan es tracta del canvi de 
règim en la vida d'un país: la resistència espanyola a 
reconèixer la personalitat catalana. 

Joan Estelrich ens ha parlat, en el seu llibre Catalunya 
Endins (1930), del cas d'Irlanda i del cas d'Escòcia. Per què, 
en lloc del nacionalisme esquerp i violent, Catalunya no fa 
via decididament vers el camí «polític» anàleg al d'Escòcia, 
que l'ha duta al governament de la metròpolis britànica? Per 
què patir, si es pot seguir una ruta sense trontolls? 

I bé, ja hem arribat a Escòcia. iQuè n'ha tret Catalunya? 

«No hi ha justícia pitjor —diu Estelrich, en l'esmentat 
llibre— que la Justícia sense espasa a la mà. No hi ha res 
pitjor que la comèdia de la justícia». 

Aquesta comèdia és la que ha resultat del famós Estatut 
de Catalunya. Les seves conseqüències, àdhuc en el seu 
aspecte nacional català, ja comencen a ésser albirades i 
temudes pels escriptors i polítics catalanistes, que hi veien 
un pont o una escala per anar pujant en el camí de 
l'ascensió nacional pas. No devíem ésser pas nosaltres els 
catalans, no podíem ésser nosaltres, els que planegéssim 
l'ordre de combat. Ens calia tenir present, ultra la posició de 
l'enemic, en aquest cas, la psicologia i la moral de l'enemic. 
En un país nòrdic, potser —i encara potser!— la solució 
d'Escòcia haguera pogut obrir-se pas. A Espanya aquesta 
solució ha estat històricament impossible, i avui ho és 
encara. El llibre pòstum de Bofill i Mates té per a nosaltres 
aquest gran valor: les proves d'una fallida de política 



catalanista. Cap de nosaltres catalanistes radicals, no ho 
haguera fet tan bé. 


I ara, la situació és aquesta: desnutrició nacional, afebliment 
reivindicador del catalanisme, estralls de desnacionalització, 
confusió política, retrocés del problema nacional, etc. És 
aquí on ens han dut les més altes competències polítiques 
de Catalunya. En aquest carreró sense sortida, és on ens han 
portat els homes «dotats de gran cultura política», que, com 
ha dit suara un articulista de «La Publicitat», és un element 
que a nosaltres, nacionalistes integrals, ens manca per a 
adaptar-nos a les realitats del catalanisme. 

Aquestes realitats que han consistit a organitzar una 
taula ben parada, cosa per a la qual decididament 
reconeixem que no servim. Aquests senyors que han 
entrebancat la normalització de la política, que durant la 
dictadura arribaren a verificar amb compta-gotes tots els 
graus de paciència del poble català, que després de la 
dictadura sols han sabut desfer un partit i no han sabut 
seguir una doctrina i han contribuït a la «débàcie» patriòtica 
actual, entenem que no són els més indicats per a jutjar la 
nostra capacitat política; i val a dir que nosaltres amb la 
seguretat de comptar amb l'ajut financer de la política 
internacional, com sembla que hi compta «La Publicitat», 
faríem un paper un xic més brillant del que ara com ara 
podem fer. 

Mentrestant, anem vivint de la benvolença i de la 
commiseració dels grans partits catalans, prou intel·ligents 
per a no prendre'ns com a cosa seriosa. Catalunya, però, és 
la que capeja el temporal. 



Elogi dels màrtirs, dels idealistes i 

dels romàntics. 


<•<... annunciato la venuta di un liberatore che avrebbe dissolta 
ringiustizia e i dolori del mondo come 11 maestrale spazza le nuvole 

afose delle valli». 

GlOVANNI PAPINI, «Storia di Cristo». 

El dia 2 de novembre de 1713, les tropes castellanes, 
comanades pel Duc de Populi, penjaven a la forca, a les 
Davallades, de la ciutat de Vic, aquell «cèlebre cabo de los 
rebeldes llamado Bac de Roda»; així ho descriu un 
document en l'Arxiu Històric Nacional de l'Estat. Francesc 
Macià o Massià, com diuen els documents de l'època, 
encarna potser més que ningú la noble rebel·lia catalana de 
llavors i l'heroïcitat d'aquells patriotes, que es bateren fins 
al darrer extrem, quan ja no podien esperar altra cosa que la 
mort, per la dignitat de la raça. 

La cançó popular ens ha tramès, a través dels anys, tota 
la poesia trista d'aquella tragèdia: 


«Ai, adéu, Ciutat de Vic. 

Bé en mereixes 'ser cremada: 
n'has fet penja' un cavaller, 
el més noble de la Plana...». 



La ciutat de Vic, no hi té, malgrat la cançó, cap culpa. Tot el 
Llussanès és al costat dels patriotes. Ésser patriota equivalia 
al nom de «vigatà». Els «vigatans» eren fidels a la Pàtria. 

Poc temps després d'ésser penjat Bac de Roda, moria el 
seu fidel company, que també, com ell, comanava una 
partida: el «Pagès de Perecols», altre anònim que, com 
aquell altre fidel «Fadrí de Sau» de Serrallonga, empunyava 
la bandera del capità i prosseguia la desigual lluita. Bac fou 
venut a l'enemic per la traïció: 


«Diuen a Bac que baixi, 
que un seu amic el demana. 

Tan prompte com va ésser baix, 
fortament l'agarrotaven...». 


Catalunya ha estat pròdiga en traïdors. Després de 219 
anys, podríem avui repetir els versos de la cançó no gaire 
modificats. L'agarrotat, en confiança, d'avui, no és un 
patriota: és la Pàtria mateixa. El traïdor de llavors fou mort 
pels patriotes, i, mort i tot, fou també penjat. Els traïdors 
d'avui no exposen el seu cap. Saben que l'abjecció en què 
ells han enfonsat el poble els immunitza. 

Bac mor serenament, valentament: 


«No em maten per ser traïdor 
ni tampoc per ésser lladre, 
sinó perquè he volgut dir 
que visqui sempre la Pàtria». 


El nom de Bac ha perdurat en la memòria i en la tradició del 
poble. Cap fulla de llorer, però, no s'ha posat damunt la seva 



tomba. El llorer, avui, el tenen acaparat els senyors de la 
Generalitat, i encara en manca. 

Els catalans escorcolladors d'arxius han trobat el seu nom 
gloriós, en un pèrfid document, que ens recorda els 
procediments d'Arlegui i Martínez Anido: «Relación de 
facinerosos que andan divagando por el Principado y de 
quienes con vendria nnucho su captura». 

Els veritables herois passen a l'eternitat, coberts per la 
molsa de l'anonimitat i del silenci. Però la sang dels màrtirs 
ha regat la sensibilitat resseca de les generacions i ha fet 
fructificar la llavor del sentiment. Allò que sols era una 
llàntia somorta en la penombra de l'ogiva, és foc vivíssim i 
abrusador després. La resplandor dels màrtirs es perpetua a 
través dels anys i de les generacions. Sense el sacrifici, cap 
ideal no aconsegueix el triomf Cal el dolor per a la gestació 
suprema. Un ideal no ungit amb sang, és un ideal que 
morirà corsecat. Les paraules de l'apòstol Sant Pau les 
trobarem escrites en la història dels pobles i dels fets socials 
que han reeixit en la llibertat cobejada: «Sine sanguinis 
effusione non fit remissió». 

Després de moltes centúries d'anys, avui Gandhi les 
repeteix en el seu apostolat de deslliurança de l'índia: «El 
sacrifici i la mort esdevenen un instrument poderós per a la 
salut dels altres». De Valera deia, no fa gaire, unes paraules 
semblants als nois d'una escola irlandesa «Apreneu a mirar 
de cara a cara i sostenir-vos en la prova del sacrifici. Sigueu 
herois i heroïnes des d'avui, i més tard sereu la glòria de la 
nació irlandesa, el grau de la qual és de mostrar al món la 
seva puixança i la seva moral bellesa». 

Mac Swiney, l'heroic Batlle de Cork, mort de fam 
voluntària per la llibertat d'Irlanda, escrivia en el seu llibre 
«Principis de la Llibertat»: «Tots els exèrcits de tots els 
imperis de la terra no tenen el poder de vèncer una sola 
ànima disposta al sacrifici». 



El doctor Rizal escrivia en capella estant, abans d'ésser 
afusellat pels espanyols al camp de Bagumbazan, en les 
seves ardents i darreres estrofes a la Pàtria Filipina: 


«Yo muero cuando veo que el cielo se colora 
y al fin anuncia el día tras lóbrego capuz; 
sl grana necesitas para tenir la aurora, 
ivierte la sang re mía, derràmala en buena hora 
y dórela un reflejo de su naclente luzl». 


Quants herois desconeguts han escrit amb la seva sang la 
Llibertat naixent! No existeix cap altra riquesa espiritual i 
moral, no hi ha cap més condició tan altament humana com 
la del sacrifici. 

Un ideal defensat per homes que defugin el sacrifici per 
aquest ideal o el posterguin a procediments de materialitat 
immediata, es converteix en una ensenya comercial. Llavors 
l'ideal és un taulell. El sacrifici per un ideal és fill del 
sentiment. I no hi ha cap realitat més forta que la del 
sentiment. Les fredes concepcions polítiques són cosa morta 
sense el sentiment popular que les vivifiqui. Una cosa 
indestructible —ha dit Maragall— hi ha en el món dels 
homes: és el sentiment. No us rigueu, doncs, dels poetes, 
dels somiadors i dels idealistes: ells són els amos del món, 
perquè el sentiment és el seu regne i els homes són 
essencialment sentimentals. 

Bac de Roda, feréstec i esquerp, o dolç i cordial, devia 
ésser un romàntic. El seu romanticisme ha estat fecund. 
Sense la seva gesta i la gesta d'aquells patriotes catalans 
contemporanis seus, avui nosaltres no tindríem exemplaritat 
a seguir. El seu patriotisme fins a l'heroïcitat, es perpetua en 
el nostre esperit i fa que el comparem amb altra figura 
nostra contemporània que hi té onomàsticament una 



semblança. Quina diferència! La glòria de Bac és una glòria 
senzilla, humil. Puja, com el fum de la cabana, cel amunt, en 
la matinada silent de la tardor. Els primers raigs de sol 
l'aureolen i les fulles mig grogues, mig púrpura, gotejants de 
rosada, li fan una corona de brillants. La masia de Bac, a 
Roda de Vic, va estar molt de temps mig derruïda i 
esbatanada. El vent del Llussanès hi portà, per molt temps, 
el clam de la justícia. Aquelles bigues guarden el record de 
la seva mirada. L'empit d'aquella finestra, el seu palpitar. El 
portal rodó, la seva petjada segura. La llar de foc, les 
llargues reflexions que, vora les flames, devia fer en les 
interminables nits d'hivern. Totes aquestes coses serven la 
seva ànima. 

Si un dia, patriotes, hi anéssim en romiatge? íNo esteu 
segurs que la seva ombra sorgiria d'aquelles ruïnes i vindria 
a besar aquesta bandera nostra estelada?... 



L'únic camí 


«A Catalunya, el separatisme és més un sentiment que una 
convicció, ! és, essencialment, un sentiment reflex». («Per la 

Concòrdia»). 

FRANCESC CAMBÓ 

Tres motius ens fan insistir a palesar el fracàs de la política 
catalana, que, durant més de trenta anys, s'ha desenvolupat 
de cara a Espanya. El primer, la publicació, sota els auspicis 
de la «Lliga Catalana», de la Biblioteca Política, que 
resumirà tota l'actuació catalanista regionalista que durant 
prop de vint anys han dut els homes polítics més destacats 
d'aquella organització. Segonament, les declaracions que 
sobre l'actual marxa del catalanisme vénen fent el grup 
d'amics del senyor Hurtado i que constitueixen la base 
catalanista d'Acció Catalana Republicana. I, finalment, 
l'oposició passiva, però oposició, que el govern de Madrid 
està exercint amb motiu del traspàs de serveis dimanants de 
la concessió de l'Estatut. 

Ens preguntem: íQuina significació pot tenir, en realitat, 
sobre la massa catalanista, especialment en la nova 
generació a qui va dirigida, la publicació de tot l'extens i 
abundant documental de l'actuació de la «Lliga»? Quins 
guanys patriòtics, quins avantatges reivindicatius s'han 
obtingut darrera aquesta profusa actuació? ïQuina 
exemplaritat política poden inspirar a la joventut per a 



prosseguir-les? Prat de la Riba va recollir i unificar aquella 
varietat política regionalista o autonomista, i li donà una 
doctrina. Amb els fonaments essencials d'aquesta doctrina 
de Prat, tots els patriotes hi hem d'estar conformes. El seu 
nacionalisme és la veu natural de la nacionalitat. No és seu: 
és de tots. És per això que tots hi hem d'estar d'acord. Però 
en l'aplicació política d'aquest nacionalisme de Prat, no hi 
podem estar tots d'acord. El nacionalisme de Prat és 
imperialista. El nacionalisme de Prat hipoteca el nostre 
moviment nacional a favor d'un federalisme, i li nega la 
solució separatista. Naturalment, el nacionalisme 
incondicionat dels patriotes catalans, no pot estar aquí 
d'acord. Davant la seva fórmula política del nacionalisme, 
nosaltres hi oposem altres fórmules més en consonància 
amb la lliure i espontània evolució de la nacionalitat. Així, 
agafem la doctrina integralment nacionalista del doctor 
Martí i Julià, i amb ell afirmem: «A LA NACIÓ NO SE L' 
AFIRMA CONCRETAMENT SI SE LA MANTÉ RELLIGADA A 
L'ESTAT». Prat de la Riba completà amb una política 
oportunista la seva fórmula catalanista. Aquesta política fou 
oportunista sense escrúpols, en el si de la política interior 
catalana. De cara a Espanya, a l'exterior, aquesta política 
oportunista era il·limitada. L'home d'aquesta política fou 
Cambó. Dintre Catalunya es desenrotllà votant a republicans 
espanyols en determinats districtes i en altres votant i 
aliant-se amb conservadors i carlins. Es preferí l'extensió a 
l'essencialitat. Es feren més electors que catalanistes. Hi 
hagué diputats regionalistes que anaren a les campanyes 
electorals parlant en castellà i acompanyats de la guàrdia 
civil. 

Naturalment, aquesta Biblioteca Política de la «Lliga 
Catalana» serà més objectiva. Prat, d'innegables condicions 
polítiques, convertí aquests diputats que tenien el rètol 
castellà a les portes dels seus estatges, i el parlaven àdhuc 



familiarment, en elements d'eficàcia catalanista. Amb uns 
regidors a l'Ajuntament de Barcelona, amb uns quants 
diputats a la Diputació i altres a les Corts de Madrid, anà 
creant una ombra de govern català. Aquesta voluntat 
patriòtica i aquesta mà dreta política és de justícia que se li 
reconeguin. Del quasi no-res en féu un assaig de govern 
autònom. Tota l'actuació de la «Lliga» ha estat anar 
conquerint terreny de trinxera a trinxera. A còpia de 
campanyes electorals, eleccions, manifestacions, 
propagandes sorolloses i espectaculars, s'aconseguí que 
Canalejas signés el Decret de Mancomunitats. 

Vint anys i més d'actuació de la «Lliga», hàbilment duta, 
donaren un avantatge. Com amb l'Estatut d'avui, es cridà 
molt alt, que allò era el primer esglaó. Vingué la dictadura 
militar espanyola, i aquest esglaó, que era una esperança, 
va desaparèixer. L'oportunisme dut a l'exacerbació no hi 
valgué per a res. S'ajudà a governs, s'apuntalà la 
monarquia. Catalunya fou vexada, trepitjada, escarnida amb 
totes les matisacions de les subjugacions clàssiques. íQuè 
poden dir a la joventut catalana d'avui, aquests volums 
editats per la Biblioteca Política de la «Lliga Catalana», 
hereua de la «Lliga Regionalista»? Si aquesta joventut que 
els llegeixi és essencialment patriota, en traurà una clara i 
única conseqüència: Que Catalunya o no serà, o serà pel 
camí de la Independència. 


El grup d'amics del senyor Hurtado, no és gaire clar en les 
seves exposicions de catalanisme. El senyor Hurtado va 
ocupar o pretén ocupar, dintre la República, la posició 
Cambó dintre la monarquia. És la posició de «pont», 
intermediària entre el poder de l'Estat i la nacionalitat 



irredempta. És la posició de l'estiracordetes. No li manca la 
seva «joventut daurada» amb vistes a subsecretaries i a 
càrrecs oficials. Aquesta joventut no descuida la tònica 
catalanista, perquè és un element importantíssim per a anar 
pujant. Per aquesta escala, hem sentit a dir fa poc al senyor 
Ametlla, que «ell era catalanista de tota la vida, I pensava 
morir-hl». Als catalanistes de la confusió els semblarà això 
una cosa molt natural. Aquell que tingui una idea de ço que 
significa un moviment nacionalista, no ho acabarà 
d'entendre. Així podem sentir, en els mítings d' «Acció 
Catalana Republicana», paraules com aquestes: «És 
urgentfssim que tots, fem un esforç per tal de netejar el 
catalanisme, de totes aquelles taques que l'enfosqueixen. 
Avui, I deixem de banda uns quants Infeliços dispersos per 
tot el país, ningú no creu que el catalanisme ha de servir 
per fer festetes patriòtiques I molxigangues. Avui també hl 
ha una altra concepció del catalanisme. La d'aquells que 
volen tenir una Catalunya ben Isolada, sense permetre 
l'Intercanvi amb cap més cultura Ibérica». 

Aquestes afirmacions són fetes ben gratuïtament. 
L'orador d'Acció Catalana Republicana demostra que no ha 
estudiat gaire a fons aquestes concepcions diverses del 
catalanisme que es pretén aclarir. En primer lloc, la profusió 
de ço que ell anomena «moixigangues» no és tanta com 
seria de desitjar en aquests moments d'afebliment de 
l'esperit nacional. Abominem del catalanisme espectacular. 
Aquells actes d'afirmació nacionalista, de reacció 
nacionalista, de fe nacionalista, els considerem necessaris 
per a mantenir al màxim íntegra l'ànima nacional i la 
fermesa reivindicadora. Si quelcom d'essencial es serva 
encara fins avui, es deu a aquests postulats catalanistes. 
Sols la pedanteria de l'arribista pot tirar per terra aquesta 
força moral que ha fet de suport a l'acció social i política del 
catalanisme. Altrament, el nostre isolament, vol dir, més que 



no res de l'enemic, preferència a nosaltres mateixos. Hem 
també d'oposar-hi ara unes altres paraules del Mestre Martí i 
Julià que corroboren la nostra posició doctrinal d'avui: «... jo 
que reconec la positiva vàlua dels fets generals humans; Jo, 
que crec en les ensenyances de ço que va realitzant la 
humanitat civilitzada; sóc dels que, entenent que cal 
atendre les particularitats, i que allò que com a regla 
genera! és una abstracció, ca! convertir-ho en positivltat, tot 
aplicant-ho amb saviesa a cada cas concret». 

Altre orador, Pere Domingo, diu: «Però ni el nostre 
catalanisme resta satisfet amb l'Estatut, ni pot quedar 
reduïda la nostra intervenció política als límits assenyalats a 
Catalunya. Perquè ultra catalanistes, som federalistes, i 
entenem que la missió històrica que Catalunya té confiada 
és la d'ésser el verb i el braç d'aquest federalisme hispànic». 
Paraules completament idèntiques a altres escrites per 
Cambó, diverses vegades. Vegeu «Per la Concòrdia»: «A 
aquests (als intel·lectuals castellans) jo els dic que un deure 
de patriotisme els obliga a col·laborar en l'obra de fer 
harmònicament compatibles la realitat definitiva d'una 
personalitat catalana amb l'ideal d'una gran Espanya, 
sentida per tots amb igual efusió». 

En conclusió, «Acció Catalana Republicana», com 
l'«Esquerra Republicana de Catalunya», no han seguit i 
continuen no seguint altre camí, que el camí assenyalat per 
Prat de la Riba i Cambó. Els seus èxits en sentit d'obtenció 
de reivindicacions catalanes, han estat els mateixos que 
obtingueren els homes de la «Lliga». Si apreciem el valor de 
les circumstàncies, potser la República espanyola ha arribat 
a molt menys que la monarquia. Per arribar a aquesta 
comprovació, no cal apel·lar a cap escriptor separatista. Hom 
pot estudiar la qüestió amb la crítica de la batalla per 
l'Estatut, deguda al senyor Maspons i Anglasell, amb 
«L'Autonomia en Perill», de Joan Estelrich, i ara amb el llibre 



pòstum de Bofill i Mates, «Una política Catalanista». El 
departament de Governació de la Generalitat va editar uns 
facsímils amb les discussions a propòsit de l'Estatut. Cap 
escriptor ni propugnador del separatisme català no podria 
fer més brillantment unes conclusions tan radicals, com les 
que ajuden a fer l'estudi de tots aquests llibres. 


Cambó ha cregut afeblir la tesi separatista catalana amb 
l'afirmació que era més un sentiment que una convicció. 
Preguntem si el Nacionalisme Basc té altra base fonamental 
en el seu moviment patriòtic, que sigui més preponderant 
que el sentiment. Preguntem si el «sinn-fein» irlandès fou 
altra cosa que el sentiment. Demanem si en tot altre 
qualsevol moviment nacionalista, el sentiment no és 
precisament l'element que forma l'aspiració nacional i el 
converteix en una força dinàmica. iCom es pot comprendre 
un moviment nacionalista, mancat de sentiment? Torres i 
Bages retreu, de Sant Tomàs, aquell «Magis enim amamus 
quos nobis unit generationes origo, aut conversationis usus, 
aut aliquid hujusmodi, quam res quas solum nobis unit 
humanae naturae societas», en la seva «Tradició Catalana». 
Hem de recordar, encara, aquell «Artícuio sentimentai» de 
Joan Maragall? L'amor a la Pàtria, com tot altre amor, no pot 
ésser fragmentari. És tot un i sencer. Aquell que estima la 
Pàtria, no la pot estimar superficialment, sinó que ha 
d'estimar aquelles coses que signifiquen l'ànima de la 
mateixa Pàtria. lÉs possible concebre l'amor a la mare, i no 
desitjar la seva felicitat més completa? Es pot ésser 
catalanista i restringir alhora el dret de la lliure 
determinació? I si l'amor a la Pàtria es basa en el sentiment 



més viu i més humà, lés possible metoditzar i mercadejar 
amb aquest noble sentiment? 

A part d'aquesta base fonamental del nacionalisme, que 
és el sentiment, també hi ha hagut fins avui separatistes 
que, paral·lelament a aquest sentiment, hi han posat la 
reflexió serena. Si fins avui aquests separatistes podien anar 
equivocats o no, podia ésser objecte d'una discussió. Ara 
preguntem, de peus damunt la realitat d'aquests dies, quin 
és el darrer camí que a Catalunya li caldrà recórrer si desitja 
ésser una Nació lliure i independent. Fem apel·lació a tota la 
màxima reflexió, perquè es determini quin és el nostre únic 
camí. I aquesta reflexió serena i desapassionada ens diu, 
senyors de la «Lliga», d'«Acció Catalana Republicana» i de 
l'«Esquerra», que Espanya ella mateixa ens l'assenyala, la 
ruta; que, o serem la província de sempre o, si volem la 
llibertat, l'haurem de guanyar pel sacrifici i pel camí de la 
sang. O el deshonor del covard, o la victòria aureolada de 
porpra. 



La nostra concepció separatista 


«Que no ens ho diguin, d'egoistes, perquè el rebutjar la 
catalanització de l'Estat vol dir no sentir-se mogut per sentiments 
opressors, ni dominadors. No som, doncs, egoistes. Som humans. 

Volem la llibertat natural, o sigui totes les llibertats de la vida 
normal de la societat per a tots els pobles». 

D. MARTÍ IJULIÀ 

L'enquesta de La Revista ha pres unes proporcions tan 
apassionants entre la nostra joventut catalanista i els atacs i 
les diatribes contra la fórmula separatista i, a cops, 
especialment dirigits a «Nosaltres Sols!»; que, malgrat les 
respostes i les defenses de volguts companys en aquestes 
mateixes pàgines, ens veiem obligats a aclarir, una vegada 
més, quina és la nostra concepció separatista. 

Ni el nostre públic ni nosaltres mateixos —de condicions 
modestíssimes, ben distants d'aquella alçada selecta que 
ocupen els nostres contradictors, que ens titllen de pedants i 
emfàtics— no ens permetrà el seu llenguatge tan refinat i 
pulcre, però amb el qual s'ha escrit l'època més trista de la 
nostra història nacional. És clar, hem de pujar dalt la taula 
per a poder dialogar a aquesta alçada; perquè el nostre 
pedantisme és del més grotesc i baix, fet pel caliquenyo i 
l'aiguardent de Valls, i quan hom se les ha d'heure amb gent 
d'incommensurable competència, se sent confós i alacaigut. 
Sí que direm, com a preàmbul, que aquest debat, a nosaltres 
impenitents i senzills sentimentals, ens ha emplenat d'una 



infinita tristesa. Que hi hagi joves «catalanistes» que 
ressuscitin en aquests temps la veu d'Abdó Terrades i ens 
facin escoltar l'eco rediviu del timbal del Bruc! I nosaltres, 
que crèiem que eren sols els polítics —aquests polítics del 
Catalanisme amb lletra super majúscula, que mereixen tant i 
tants respectes!— els únics que ens feien tornar a aquelles 
hores de dolcesa provinciana, dels senyors Planas i Casals, 
amb la música de «Agua, Azucarillos y Aguardiente!». Que 
siguin els joves que nosaltres crèiem dividits, deslligats, 
però amb un estel flamejant a la mirada! 


El nostre concepte del Separatisme és un concepte tàctic i 
genèric alhora. Som separatistes d'acord amb la realitat que 
presideix la nostra lluita nacional. Ni és confiança ni és 
desesperació. Cap element històric, ni els recents 
esdeveniments que han revirat la política de l'Estat 
espanyol, no ens permeten seguir «confiant» en la justícia 
d'Espanya. Us ho hem de repetir, «catalanistes 
irreductibles» als peus de la República espanyola? És 
l'enemic qui ens ha assenyalat la ruta. Aquesta ruta no 
mena a la desesperació, talment afirma J. V. Foux; ni a la 
impotència, segons el P. Miquel d'Esplugues. La 
desesperació arrenca de sí mateix, no de causes externes, 
per molt determinants que siguin. I els vençuts i impotents 
no desafien amb plena percepció els obstacles. El nostre 
Estel no brilla damunt una tomba, sinó que anuncia una 
albada. El nostre Estel no és un epitafi, sinó una esperança. 
La nostra voluntat ens ha fet intentar ço que ha dit Emerson: 
«enganxa el teu carro a un estel». Els catalans hem demanat 
justícia, i aquesta justícia Espanya no l'ha feta, com no l'ha 
feta mai a cap poble que li ha estat sotmès. L'experiència 



del catalanisme polític, ens aconsella el Separatisme. En 
aquest aspecte, no som nosaltres que hem escollit: qui ha 
escollit ha estat Espanya. Nosaltres no fem altra cosa que 
posar-nos en condicions tàctiques de defensa. I pel sol fet de 
fer-ho, la nostra acció ja vol dir optimisme, esforç, plenitud, i 
especialment continuïtat de la funció normal. No es pot dir 
tampoc que l'experiència política exercida de cara a l'Estat 
espanyol fins avui, no hagi estat suficientment ampla. Ha 
estat atenuadíssima, car en lloc de desenvolupar-se enfront 
de l'Estat, ha marxat en col·laboració amb l'Estat que 
detenta el nostre dret nacional, en les condicions més 
humiliants i vergonyoses. Aquestes són les raons tàctiques 
del nostre separatisme. 

Altrament, aquest separatisme nostre és quelcom més 
que una aspiració radical. Som separatistes per raons 
econòmiques, polítiques, jurídiques i psicològiques. Aspirem 
a formar una doctrina amb suport moral. La llibertat 
absoluta de la Pàtria, entenem nosaltres que cal aconseguir¬ 
ia amb una fe quasi religiosa. La llibertat de la Pàtria és, per 
a nosaltres, la felicitat espiritual comuna a tots els catalans. 
Aquesta aspiració i aquest voler tenen una veu: el 
Nacionalisme integral. ïQui ha dit que menyspreem la 
cultura? En aquest aspecte, nosaltres també agafem la 
divisa de «L'Action Française»: TOT ÇO QUE ÉS NACIONAL 
ÉS NOSTRE. 

A aquesta cultura, a aquest art, a aquesta economia 
nacionals, nosaltres pretenem donar-los una ànima que 
tremeixi, tot elevant el sentiment i la fe patriòtiques al pla 
de les idees. «NOSALTRES SOLS!», en la concentració, en la 
recapacitació que determinarà l'expansió i la força 
dinàmiques, marxem d'esquena a l'exterior no pel gust de 
l'isolament, sinó per la recerca de l'ideal que ens ha de 
reconfortar per a seguir els camins de la llibertat i després 
de la universalitat. La nostra set, sols pot saciar-se en el doll 



que neix de les entranyes de la nostra terra. Anirem al món, 
essent primers nosaltres mateixos, i no podem completar 
l'ésser nosaltres mateixos, si abans no hem sabut guanyar- 
nos l'ésser «NOSALTRES SOLS!». No menyspreem la cultura, 
hem dit. 

Però abans que tot, és la Dignitat. Primer és la dignitat 
que la llibertat. La Dignitat és una condició moral, i nosaltres 
avantposem aquesta a totes les altres condicions. 


Alguna personalitat rural que troba molt normal l'acció 
política catalana i, en canvi, troba la nostra actuació anti- 
nacional, ha dit que la nostra posició és irreal en ço que està 
en desacord amb el propòsit íntim dels iniciadors de la 
Renaixença. Sembla mentida que, en nom de la 
competència reconeguda i d'un catalanisme amb farbalans 
de cultura, hi hagi qui s'atreveixi a fer manifestacions com 
aquestes. lEs que hi ha algú que pugui saber quin era el 
propòsit íntim dels homes de la Renaixença? Si ells mateixos 
no tenien propòsit determinat, com és possible que algú 
d'avui ho sàpiga? I, no obstant, quan més enllà ja s'anà 
dibuixant en el moviment renaixentista una precisió 
nacionalista, és el P. Miquel d'Esplugues —verb del 
Catalanisme amb lletra majúscula i anatematitzador del 
Separatisme, que, pedants de nosaltres, també volem 
escriure amb la més gran de les majúscules— qui se'n 
queixa amargament: El perill, doncs, sí n'hi ha, consisteix 
més aviat en què tota gairebé la nostra història del 
renaixement ençà, si fa no fa un segle, és informada d'un 
criteri romàntic i de prop o de lluny, SECESSIONISTA. 

S'ha dit també que no marxem d'acord amb la Història. 
La Història amb la qual nosaltres no marxem d'acord, és la 



dels determinadors del veredicte de Casp, amb la d'aquell 
pre-iberista i traïdor Coronel Ferrer, qui als volts de l'onze de 
setembre del 1714 també devia voler salvar algun alt 
patrimoni immortal; amb la dels temps de la Camància i 
amb la del triumvirat d'ara, que segons dels nostres 
contradictors tant encensa Cambó-Macià-Hurtado. 


L'acció íntegrament nacionalista per la qual nosaltres 
propugnem, no pot representar mai un obstacle o un 
entorpiment a altres possibilitats de solució catalana, 
sempre en el cas que es realitzés el miracle que poguessin 
ésser factibles. Tots plegats seguim un camí. Ve la bifurcació. 
Els peninsularistes, iberistes, federalistes, autonomistes, 
segueixen avant. Els separatistes no passem d'aquest 
llindar. Mentrestant, la nostra tasca ha estat comuna a tots, i 
moltes voltes ha afavorit visiblement l'acció política 
catalanista. 


El nostre Separatisme ens imposa la lluita per a no romandre 
esclaus, i un vertader concepte de llibertat per a no ésser 
subjugadors. Allí on acaba el nostre Dret, comença el nostre 
respecte. Així refusem per un igual la solució catalana del 
problema espanyol, com la solució castellana del problema 
català. La primera, perquè fuig dels límits del nostre fet 
intern i íntim. La segona, perquè va contra el dret de la més 
libèrrima autodeterminació. Espanya no ens interessa més 
que un altre país. El respecte que li tindrem, no serà menor o 
major que el que tindrem a un altre poble. Tot ço que passi 



d'això, en aquests moments ens portarà a l'afebliment, a la 
depauperació, al rebaixament, a l'abdicació de la pròpia 
dignitat i a una política uniformista que ja ofega el 
sentiment nacional. Fins avui, el catalanisme polític ens ha 
portat tot això, malgrat les seves excel·lències. Aquest 
esperit nostre no l'informa l'odi: és simplement instint de 
defensa. També és esperit de responsabilitat: sols nosaltres 
mateixos hem de lliurar-nos a la llibertat i a la reconstrucció 
nacional. La intervenció en l'Estat ens porta a la 
descatalanització espiritual i política. No hem d'ésser més 
amables amb França: el problema en aquest costat, és el 
mateix, i probablement pitjor. La Història que ens il·lumina 
el camí del Sud, ens aclareix també el camí del Nord. Estem 
d'acord amb Josep Pla, quan opina que, sobre aquest punt, 
no val la pena de gastar-hi gaires paraules. Catalunya lliure, 
atraurà per raó del seu seny polític, del seu humanisme 
pregon, de la seva pura democràcia, del seu liberalisme 
tradicional, tots aquells països germans limítrofes. Ara per 
ara, estem jugant el paper de crucificats entre una colla de 
lladres, i estem en mala positura. 


I ara unes paraules d'epíleg. No hem pretès mai, ni 
pretenem ara, ésser altra cosa que soldats d'un Ideal. No ens 
hem mirat mai ningú amb urc, tot i haver-nos a nosaltres 
mirat constantment, durant la nostra vida de patriotes, amb 
tots els menyspreus. Ni davant la vexació, ni davant 
l'oportunitat utilitària, no hem deixat de les nostres mans 
aquesta espasa tosca però espasa a la fi. No pretenem ésser 
polítics erudits ni literats selectes. Ens han repugnat sempre 
aquests polítics petulants i aquests intel·lectuals buits. 
Durant la dictadura militar, els primers claudicaren, i les 



plomes dels altres no saberen escriure uns mots de rebel·lia. 
En aquesta hora d'absorció de les nostres essencialitats 
nacionals, tampoc no s'oeix un crit de dignitat. La nostra 
aspiració és encomanar el flameig de l'ideal independentista 
a la joventut catalana. La Cultura no serà efectiva, sense la 
Independència. La vida tota de Catalunya no serà, sense la 
Independència. Perquè sabem que aquesta Independència 
tampoc no serà sense el sacrifici generós i heroic, 
propugnem un postulat de fe i de moral patriòtica. Despertar 
aquesta joventut dormida. Donar-li una llum, un esperit, en 
mig de la confusió. Que la seva ànima tremeixi, com una 
foguera crepitant, a l'albada que s'anuncia. Que el seu 
esperit se salvi del contagi de l'histrionisme, de la literatura 
i de la política, diríem caigudes a la ignomínia més absoluta. 
Reeixirem? El nostre deure és intentar-ho. 

Mentrestant, a cops d'aquesta espasa nostra, 
esdevinguda cisell, anem tallant el marbre de la Victòria 
futura. A mesura que la imatge es va precisant, diríem que 
la nostra avidesa augmenta per a oir-ne el panteix. És 
immòbil encara. Sols el cel de l'Esperança l'emmiralla en 
l'aigua tranquil·la. Perquè esdevingui viva i carnal, sabem 
certament que li hem de donar un esperit; però també que li 
hem de donar la nostra sang. 




Daniel Cardona i Civit (Barcelona 1890 - Sant Just Desvern, 
Baix Llobregat, 1943), conegut pels pseudònims de Vibrant i 
I'Irlandès, fou un polític català, un dels més actius de 
l'independentisme català insurreccional dels anys 20 i 30. 

De molt jove, molt influït per les idees del doctor Domènec 
Martí i Julià, va militar a Unió Catalanista i en la Joventut 
Catalanista. Influït per l'aixecament de Pasqua irlandès, es 
decantà per la via insurreccional i militarista per a 
aconseguir la independència de Catalunya. El 1919 va 
formar part de la Federació Democràtica Nacionalista i el 
1921 va col·laborar en la fundació d'Estat Català amb 
Francesc Macià i Llussà. 

Instaurada la Dictadura de Miguel Primo de Rivera, fou 
perseguit, processat i condemnat. Per aquest motiu s'exilià a 
França amb Macià, on seguí cursos de formació militar i fou 
patrocinador de la Societat d'Estudis Militars. Viatjà per 
diversos països, col·laborà amb Francesc Macià, i participà 
en la creació de La Bandera Negra, propugnant una actuació 
més radical que la de Macià, amb el qual va trencar abans 





dels fets de Prats de Molló. Les autoritats espanyoles, però, 
l'acusaren de complicitat en el complot de Garraf. 

Pel febrer de 1931, després de l'amnistia en proclamar-se la 
Segona República Espanyola, tornà a Catalunya. Totalment 
contrari a la política de Macià, creà i dirigí l'organització 
Nosaltres Sols! També fou alcalde de Sant Just Desvern, on 
tenia la casa pairal. Participà en els fets del sis d'octubre del 
1934, i, en fracassar, va fugir a França. Novament amnistiat, 
va tornar el 1936 i va tornar a ocupar l'alcaldia de Sant Just 
Desvern. A principis d'estiu de 1936 Nosaltres Sols! s'integrà 
a Estat Català, conservant autonomia interna, quan aquest 
decidí separar-se d'Esquerra Republicana de Catalunya. 

En acabar els Fets de Maig de 1937 va exiliar-se al sud de 
França, on restà quan la guerra d'Espanya finalitzà. Va 
col·laborar activament amb la Resistència francesa 
enquadrat, com la resta de membres de Nosaltres Sols! i el 
mateix Estat Català, al Front Nacional de Catalunya, del qui 
Cardona seria un dels seus principals impulsors. Les seves 
tasques de resistència seguiren durant l'ocupació de França 
pel Tercer Reich a la Segona Guerra Mundial. Greument 
malalt, el 1942 va tornar clandestinament al seu poble, on hi 
va morir el 7 de març de 1943. Les autoritats obligaren a la 
família a celebrar un enterrament íntim, a primera hora del 
matí, i sota una gran vigilància policial. 



